SunOnline: Story: #Edhiedhihoadheemey - ep26\n2 އަހަރު7މަސް ކުރިން - 19 ޑިސެމްބަރ 2016 4\n''އަހަންނަކީ އަންހެނެްކުއްޖެކޭ... އެހެންނޫނަސް ޝުޖާ އުޅޭ ގޮތަކުން ހީވަނީ ޝުޖާއަށް ކަމުދާ ކުއްޖަކު އުޅޭހެން، އެކަމަކު މިވީހާ ދުވަހު ފެނިފަ ނެތީމަ އެއީ ކުށްހީއެއްކަމަށް ވެސް ހީކުރެވޭ، ދެން ނޭގޭ... ޔަޤީނުން ވެސް ޝުޖާ އެހެން ކުއްޖަކާއި ގުޅޭކަށް އަހަރެން ބޭނުމެއް ނޫން...'' ހިތަށްވެރިވި ނުތަނަވަސްކަން ޖަނާ ބޭރުކޮށްލި އެވެ. ބަތޫލްއަށް އޭގެ ސަބަބުން ހާސްކަމެއް ލިބުނުކަމުގައި ވިޔަސް ކުޅަދާނަކަމާއެކު ފޮރުވާލި އެވެ. އޭނައަށް ޖަނާގެ ހިތުގައިވާ ސުވާލުތަކުގެ ޖަވާބުތައް އެނގުނުކަމުގައި ވިޔަސް އެކަމަށް އަލިއަޅުވާލާކަށް ބޭނުމެއް ނުވިއެވެ. އެއީ މުހިންމުކަމެއްކަމުގައި އޭނައަށް ނުފެނުނީތީއެވެ. އެކަންތައް ސިއްރުކުރަން ޚުދު އޭނައާއި ޝުޖާއު ވެސް ވަނީ އެއްބަސް ވެފައެވެ.\nބަތޫލްގެ ސުވާލާއެކު ޖަނާގެ މޫނަށް ވެރިވެގެން ދިޔައީ ތަފާތު ޝުޢޫރުތަކެކެވެ. އޭނައަށް ބަތޫލްގެ މޫނުން ނަޒަރު ވަކިކޮށްލެވުނު ހިނދު އެސުވާލާ މެދު ފުންކޮށް ވިސްނުން ހިންގާލެވުނެވެ. އެފަދައިން ކަންތައްވާން އޭނަ ނުހަނު ބޭނުމެވެ. އޭނަގެ ހުވަފެންތަކުގައި ޝުޖާއުއާއެކު ހަޤީޤީ ކުލަތައް ޖެހިގެންދާނެ ދުވަހަކަށް އިންތިޒާރުކުރެވެއެވެ. އެހެނަސް ޝުޖާއުގެ ހިތް އޮތް ގޮތް އޭނައަށް ފަހުމުވެފައި ނެތުމުން ހިތުގައި ހާސްކަމުގެ ބާނީތަކެއް ވަނީ އުފެދިފަ އެވެ. އެހިތް ނުތަނަވަސްވަނީ ޝުޖާއުގެ ހިތުން އެހެން ފަރާތަކަށް ޖާގައެއް ދެވިފައިވެދާނެކަމުގެ ބިރާއެކު އެވެ. ޝުޖާއުގެ އެހުންނަ ސިއްރުވެރި ގޮތަކުން އެނޫން ކަމަކާ މެދު އޭނައަށް ވިސްނުން ހިންގައެއް ނުލެވެއެވެ. ފަހަރެއްގައި ވެސް އެފަދައިން ކަންތައް ވެއްޖެނަމަ ކެތްކުރަން ދަތި ޒަހަމްތަކެއް ހިތުގެ ފަށަލަތަކުގައި ލެވިގެން ދާނެކަން ގައިމެވެ.\n''ޖަނާ...'' ޖަނާގެ ޖަވާބަކަށް އިންތިޒާރުކުރަމުން ދިޔަ ބަތޫލްއަށް ޖަނާގެ އަތުގައި ހިފާލެވުނެވެ.\n''ޝުޖާ ލައިކްވާ ކުއްޖަކު ހުރިއްޔާ ވާނީ ކިހިނެއްތަ؟...'' ޖަނާ އަނެއްކާ ވެސް އޭނަގެ ކަންބޮޑުވުންތައް ފާޅުކުރިއެވެ. އެއާއެކު ބަތޫލްއަށް ފުންނޭވާއެއް ދޫކޮށްލެވުނެވެ. ހަޤީޤަތް އެނގި ހުރެވެސް ބަތޫލްއަށް ޖެހުނީ ސިއްރު ކުރާށެވެ. އޭގެ ސަބަބުން ނިކުމެދާނެ ނޭދެވޭ ނަތީޖާތައް ތަސައްވަރު ކޮށްލެވުމުންނެވެ. ޖަނާ އަނދިރީގައި ބަހައްޓަން އޭނައަށް މަޖުބޫރުވީ އެކަންތަކާ ހުރެއެވެ. އެދެމެދުގައި އޮތް އެކުވެރިކަމަށް އޭގެ ސަބަބުން ނޭދެވޭ އަސަރުތަކެއް ކުރަން ނޭދޭތީއެވެ. އޭރު ހަޤީޤަތް ސިއްރުކުރުމުން ނިކުމެދާނެ ނަތީޖާއަކާ މެދު ބަތޫލްއަށް ވިސްނާލެވިފައި ނެތެވެ. އޭނަގެ ފިކުރުތަކުގެ ދުރުމީ ހުއްޓިފައިވީ ހަމައެންމެ މަންޒަރަކަށެވެ. ޖަނާއާއި ޝުޖާއު ގުޅުވުމަށެވެ. ޝުޖާއުގެ ދިރިއުޅުން އާރާސްތު ކުރެވިދާނެކަމުގެ އުންމީދު އެހިތުގައި އޮތުމުންނެވެ.\n''ތިހެން ނުވިސްނަބަލަ، އިރާދަކުރެއްވިއްޔާ ހުރިހާކަމެއް ވެސް ރަގަޅުވާނެޔޭ... ޖަނާ ޖަވާބު ނުދިނަސް މިހާރު އަހަންނަށް އެނގިއްޖެ ޖަނާ ބޭނުންކަން ޝުޖާއާ ގުޅެން، އަހަރެން އެކަމަށް އެހީވެދޭނަން... ޔޫ ހޭވް ޓު ޓްރަސްޓް މީ އިން ދިސް......'' ބަތޫލް ބޭނުންވީ ޖަނާގެ އުއްމީދު އާކޮށްދޭށެވެ. ޖަނާގެ ހުވަފެންތަކުގެ ރާޖާ ހާސިލުކުރެވޭނެކަން އިހުސާސްކޮށްދޭށެވެ. ނާއުއްމީދާއި މާޔޫސްކަމަށް ނިމުމެއް ގެނެސްދޭށެވެ. އޭރު އޭނަގެ ލަނޑުދަނޑިތަކާ ހަމައަށް ވާސިލުވެވޭނެ ގޮތަކާ މެދު ބަތޫލް ދިޔައީ ވިސްނުން ހިންގަމުންނެވެ. ޝުޖާއުއާއި އޭނަ އެވާހަކަތައް ހިއްސާކުރާނެ ގޮތަކާ މެދުގައެވެ. ޝުޖާއުގެ ފަރާތުން ލިބިދާނެ ޖަވާބަކާ މެދު ވެސް މެއެވެ. އޭގެ ސަބަބުން އެދެމެދުގައި އޮތް އެކުވެރިކަމަށް ބުރޫއަރާފާނެހެން ހީވެދާނެކަމުގެ އިންޒާރު ވެސް ސިކުނޑީގެ ކަނަކުން އިއްވަމުން ދިޔަ އެވެ. ނަމަވެސް އެހުރިހާ ކަމެއް އެއްފަރާތަކަށް ބަތޫލް ޖައްސާލީ އުއްމީދެއްގެ މަތީ ހުރެ އެވެ.\n''ކިހިނެއްތަ ބަތޫ އެހީވާނީ؟، ޝުޖާއަށް އަހަރެން ކަމުދާނެތަ؟...'' އޭނަގެ ހިތުގެ އިހުސާސްތައް ބަތޫލްއަށް އެނގިފައިވުމުން އިތުރަށް ވަންހަނާކުރުމުގެ ބޭނުމެއް އޮތްކަމަކަށް ޖަނާއަކަށް ނުފެނުނެވެ. ހަޤީޤަތުގައި ބަތޫލްއާ އެވާހަކަތައް އެއްވެސް ހުރަހެއްނެތި ހިއްސާކޮށްލެވުމުން ޖަނާގެ ހިތަށް ލުޔެއް ލިބިފައި ވިއެވެ. ހަމައެއާއެކު ހިތުގައި އުއްމީދުގެ ހުޅުކޮޅެއް ވެސް ދިއްލިއްޖެ އެވެ.\n''ކީއްވެ ކަމުނުދަންވީ؟، ތީ ނުލާހިކު ރަގަޅު އަދި އެހާމެ ރީތި ކުއްޖެކޭ، ޖަނާ ފެނި ކަމެއް ނުވާނެ ފިރިހެނަކު ނުހުންނާނެ، ބަލައްޗޭ، ޝުޖާއަށް ވެސް އެކަން އިހުސާސްކުރެވޭނެ...'' އަޑަށް ސަމާސާކަން ގެންނަމުން ބަތޫލް ވާހަކަދެއްކި އެވެ. ޖަނާއަށް ވެސް ހީލެވުނެވެ.\nބޭރުތެރެއަށް ނިކުމެލުމާއެކު އެންމެ ފުރަތަމަ އައިސް މޫނުގައި ބީހިލި ފިނިފިނި ރޯޅިތަކުން އަޒްޔާންގެ ސިކުނޑީގެ ހަމަޖެހުން ނަގާލާފައިވި ރުޅިވެރިކަމާ ދުރަށް ދިއުމުގައި އެހީތެރިކަން ފޯރުކޮށްދިނެވެ. އެއާއެކު ފަޒާގެ ތެރެއަށް ދޫކޮށްލެވުނު ފުންނޭވާއަށްފަހު ހާމައަށް އޮތް އުޑަށް އޭނަ ނަޒަރު ހުއްޓާލި އެވެ. ކުރިން އުޑުމަތިން ފައުޅުވަމުން އައި ތަރިތަކާއި ހަނދުގެ ހިލަމެއް ވެސް މިހާރަކު ނުވެއެވެ. މުޅި ދުނިޔެ ހަލަބޮލި ކުރަމުން އައި ވިއްސާރައިގެ ކުލަތަކުން އުޑުމަތި ހިސާރުކޮށްލާފައި ވީތީ އެވެ. ޖެހެމުންދާ ރޯޅިތައް ވެސް އޭގެ ބާރުދައްކާލުމުގައި ކާމިޔާބު ހޯދައެވެ. އިރުކޮޅެއް ވަންދެން ބޭރުގައި ހުރެފައި އަޒްޔާން އެތެރެއަށް ވަންނަން ހިނގައިގަތީ ތުނިތުނިކޮށް ވާރޭވެހެން ފެށުމުންނެވެ. އޭރު އޭނަގެ ނަފުސު ވަނީ ހަމައަކަށް އެޅިފަ އެވެ.\nއެއްދިމާއަކަށް ނަޒަރު ހުއްޓާލައިގެން އޮތް ޒައިނަބުގެ ޚިޔާލުތަކާއި ގުޅިފައިވަނީ މީގެ އިރުކޮޅެއް ކުރިން ހިނގި ހާދިސާ އެވެ. ތަކުރާރުކޮށް އެމަންޒަރުތައް މަތިން ހަނދާންކުރެވުނެވެ. އޭރު އޭނަގެ ހިތުގައި އެތައް ސުވާލެއް ފުނިޖެހިފައި ވިއެވެ. އޭނަ ގަސްދުކޮށްގެން ހުރީ އަޒްޔާންއާ ބައްދަލުވާއިރަކުން އެސުވާލުތަކުގެ ޖަވާބު ހޯދާށެވެ. އަޒްޔާން އެފަދަ ބޮޑު ފިޔަވަޅެއް އަޅަން ނިންމާފައިވާއިރު ޖައުފަރުމެން އެކަމާމެދު ދެކޭ ގޮތް އޮޅުންފިލުވުން މުހިންމުކަމަށް ވެފައި ވިއެވެ. އަނެއްކާ އަޒްޔާނަށް ޖައުފަރުގެ ރުހުންލިބުނީ ހެއްޔެވެ؟ ނޫނީ ފަރުދާގެ ނިވަލުގައި މުޅިން އެހެން ކަންތައްގަނޑެއް ރޭވިގެންދަނީ ހެއްޔެވެ؟ ވާން މިއުޅޭ ގޮތަކާ މެދު ޒައިނަބުގެ ނަފުސުވީ ނުތަނަވަސްކަމެއްގެ ތެރޭގަ އެވެ.\nއަޒްޔާން ވޯޑަށް ވަން އިރު ޝީރީން ފެންނަން ނެތުމުން އޭނައަށް ހަމަޖެހުމުގެ ނޭވާއެއް ދޫކޮށްލެވުނެވެ. އޭނަ ހުރީ ބަތޫލްގެ ބޮލުގައި ޝީރީން އެޅުވި އިލްޒާމުތަކާއި ބަތޫލްއަށް އަމާޒުކޮށް ބުނި ހުތުރު ބަސްތަކުން ޝީރީން ދެކެ އިންތިހާއަށް ރުޅި އައިސްފައެވެ. އޭނަ ނުކުމެގެން ދިޔައީ ވެސް ރުޅީގެ ސަބަބުން އޭނަގެ ދޫ ހިމޭންނުކުރެވިދާނެކަމުގެ ބިރަށްޓަކަ އެވެ. އިތުރަށް ޝީރީނާ ވާހަކަދެއްކުމުގެ ޚިޔާލެއް ވެސް އޭނަގެ ނެތެވެ.\nމީހެއްގެ ހިލަންވިކަމުގެ އިހުސާސާއެކު ޒައިނަބަށް ޚިޔާލުތަކުގެ ތެރެއިން ނިކުމެވުމެވެ. އެއަށްފަހު އޭނައަށް އެނދުގެ މަގަތުގައި އިށީން އަޒްޔާނަށް ބަލާލެވުނެވެ. ދަރިފުޅާއި ހަތަރުކަޅި ހަމަކުރެވުނު ވަގުތު އޭނައަށް ކަމެއް އިހުސާސްކުރެވުނެވެ. އަޒްޔާން އޭނައާއި ހިއްސާކުރަން ބޭނުންވާ ވާހަކަތައް ހުރިކަމެވެ. އެއިން އޭނަގެ ސުވާލުތަކަށް ޖަވާބު ލިބިގެންދާނެކަމުގެ ޔަޤީންކަމާއެކު ޒައިނަބު ޚިޔާރުކުރީ ހިމޭންކަމެވެ. އެއީ ވާހަކަ ކުރިއަށް ގެންދިއުމަށް އޭނަ އަޒްޔާނަށް ދިން އިޝާރާތަކެވެ. ނަމަވެސް ހިމޭންކަމާއެކު އެތައް މިނެޓެއް ފާއިތުވެގެން ދިޔަ އިރު ވެސް އަޒްޔާން އަނގަޔަކުން ނުބުންޏެވެ. އެއާއެކު ޒައިނަބު ވާހަކަދައްކަން ފެށިއެވެ.\n''ދަރިފުޅާ، ބަތޫލްއާ ކައިވެނިކުރަން ނިންމީ އެމީހުން އެކަމަށް ރުހުން ދިނީތަ؟، ދަރިފުޅު އެމީހުންނާ ބައްދަލުކުރަން ދިޔައީތަ؟...'' ޒައިނަބު އޭނަގެ ހިތުގައިވި ސުވާލުތަކުގެ ޖަވާބު ހޯދަން ފެށިއެވެ. މަންމަގެ ސުވާލުތައް ކުރިމަތިވާނެކަން ދުރާލާ ލަފާކޮށްލެވިފައިވުމުން އަޒްޔާން ތެދުތެދަށް ހުރިހާ ވާހަކަތަކެއް ކިޔައިދިނެވެ. އެވާހަކަތައް އަޑުއަހަން އޮތް ޒައިނަބުގެ މޫނުމަތިން ހިތާމައާއި މާޔޫސްކަމުގެ އަސަރުތައް ފާޅުވެގެން ދިޔަ އެވެ. ބަތޫލްއާ މެދު އެހިތުގައި ހަމްދަރުދީ އުފެދުނެވެ. ޖައުފަރާމެދު ނުރުހުންތެރިކަން ވެސް މެއެވެ. އުފަން އަންހެނެްދަރިފުޅަށް އެފަދަ ނިކަމެތިކަމަކާއި ދެރައެއް ދޭން ކެރޭނީ ހިލަ ހިތެއްގެ ވެރިއަކަށެވެ.\n''ތިވަރު ބޮޑު ކަންތައްގަނޑެއް ހިނގިއިރުވެސް މަންމަ ގާތު ބުނުން މުހިންމުކަމަކަށް ނުވިދޯ؟.....'' ޒައިނަބު އެހި އެވެ. ޒައިނަބުގެ ވާހަކަދެއްކުމުގެ ރާގު ހުރި ގޮތުން އަޒްޔާނަށް އިހުސާސްކުރެވުނީ އޭނަ ދެކެ ހިތްހަމަނުޖެހުނީ ކަމަށެވެ.\n''މަންމާ އަހަރެން ހުރީ ބުނަންކަމަށް، އެކަމަކު މިއަދު އަހަންނަށް އާދެވުނު އިރު ބޮޑުދައިތަ ހުރީމަ އެފުރުސަތު ނުލިބުނީ... އަހަރެން ބޭނުމެއް ނޫން ބަތޫލް ހިތްދަތިކަމުގައި ވަނިކޮށް ދުރުގައި ހުންނާކަށް... ކައިވެނިކުރަން ނިންމީ ވެސް އެސަބަބާ ހުރެ... މަންމަ އަހަރެންގެ މިނިންމުމާމެދު ދެކެނީ ކިހިނެއްތަ؟ މަންމަ ޤަބޫލުތަ އަހަރެން ބަތޫލްއާ ކައިވެނިކުރަން؟...'' އަޒްޔާން އޭނަގެ މަންމަގެ އަތުގައި ހިފާލަމުން ބުނެލިއެވެ.\n''އާނ، މަންމަ ދުވަހަކު ވެސް ދެކޮޅެއް ނަހަދާނަން އަޒްޔާން ބަތޫލްއާއި ކައިވެނިކުރުމަކާ، ދަރިފުޅުގެ ވިސްނުން ވެސް ރަގަޅު... އެކަމަކު މިހާރު މަސްހަލަހަތު ގޯސްވެފައި އޮތް މިންވަރާމެދު މިވިސްނެނީ... ހާދަ ބޮޑު ދެރައެކޭ ބަތޫލްއަށް އެލިބުނީ... މިހާރު ބަތޫލް ކޮބާތަ؟، ބަތޫލް ކިހިނެއްތަ؟، ޖައުފަރުމެންގެ ޚަބަރެއް ފަހުންވިތަ؟...'' އަޒްޔާނަށް ބަލާލަމުން ޒައިނަބު ބުނެލިއެވެ.\n'''ބަތޫ ހުރީ އޭނަގެ ރައްޓެއްސެއްގެ ގާތު... މިހާރު ކުރިއަށް ވުރެ ރަގަޅު، އެކަމަކު އަދިވެސް މުޅިން ހަމައަކަށް ނޭޅޭ، ބަތޫ ސިއްރުކުރަން އުޅުނަސް ހިތާމަކުރާކަން އަހަންނަށް އެނގޭ...'' އަޒްޔާން ފުންނޭވާއެއް ދޫކޮށްލަމުން އޮޅުންފިލުވައި ދިނެވެ.\n''ދަރިފުޅާ، މަންމަ އެމީހުންނާ ވާހަކަދައްކަންތަ؟، މިހެން ބުނާ އިރު ވެސް ދަރިފުޅު ހިތްހަމަނުޖެހިދާނެކަން އެނގޭ، އެކަމަކު ބަތޫލްއަށް ވެސް ފަސޭހަ ކަމަކަށް ނުވާނެ އޭނަގެ މައިންބަފައިނާއި ދުުރުގައި ހުންނާކަށް، އެމީހުންގެ ނަފުރަތު ދުނިއުމުރަށް އަމާޒުވާތަން ދެކޭކަށް... އެމީހުންގެ ލޯތްބާއި އަޅާލުމާއި ހެޔޮ ދުޢާތައް ވެސް ބޭނުންވާނެ...'' އަޒްޔާނާއި ޒައިނަބުގެ ދެމެދަށް ވެރިވި ހިމޭންކަން ފޫދުއްވާލަމުން ޒައިނަބު ވާހަކަދެއްކި އެވެ. އެއާއެކު އަޒްޔާނަށް ސިހިފައި އޭނަގެ މަންމައާއި ހަތަރުކަޅިހަމަކޮށްލެވުނެވެ. އޭނަ އެކަމާ ނުރުހޭ މިންވަރު އެމޫނުމަތިން ރީއްޗަށް ފާޅުވެ އެވެ. އެއީ ތެދު ވާހަކަތަކެއް ކަމުގައި ވިޔަސް ޖައުފަރު ދެކެ އަންނަ ރުޅީގެ ސަބަބުން އެކަމަށް ޢަމަލުކުރަން އޭނަގެ ޒަމީރު ދެކޮޅު ހެދިއެވެ.\n''އެމީހުންގެ ވިސްނުން ދުވަހަކު ބަދަލެއް ނުވާނެ، ބަތޫލްއާ މެދު ކަންތައް ކުރި ގޮތުން އެކަން އެމީހުން ވަނީ ސާބިތުކޮށްދީފައި، އިތުރަށް ކުރެވޭނެ ކަމެއް އޮތްކަމަކަށް އަހަރެން ނުދެކެން...'' ޒައިނަބު ޚިޔާލާއި އަޒްޔާން ދެކޮޅު ހެދިއެވެ. ޖައުފަރާއި ބައްދަލުކުރުމުގެ ފުރުސަތު މަންމައަށް ދޭން އޭނަ ބޭނުން ނުވާތީ އެވެ. އެފިރިހެނާ އެވަނީ މަންމަގެ ދިރިއުޅުން އަންދާއަޅިއަށް ހަދާލާފަ އެވެ. މަންމަގެ އުފާތައް ފޭރިގެންފަ އެވެ. އަދިވެސް މަންމައަށް ހަމަޖެހުމެއް ލިބުމަށް އޭނަ ނޭދެއެވެ. އެފަދަ ނުބައި މީހެއްގެ ގާތަށް ދިއުމުގެ ފުރުސަތު މަންމައަށް ދެވޭނީ ކިހިނެއް ހެއްޔެވެ؟ މަންމަގެ ނިކަމެތިކަމާއި ބާރެއް ނެތްކަން ހާމަކުރަން ޖައުފަރަށް ލިބޭ ކޮންމެ ފުރުސަތެއްގެ ބޭނުން އޭނަ ހިފާނެކަން ގައިމެވެ.\nއަޒްޔާންއާއި ދެބަސްވުމެއް އުފެދެން ބޭނުންނުވާތީ އިތުރަށް އެމައުޟޫޢުއަށް ވާހަކަދެއްކުން އެއީ ރަގަޅުކަމެއް ނޫންކަން ޒައިނަބަށް ފަހުމުވިއެވެ. އެއާއެކު އޭނަ އަޒްޔާންގެ މޫނަށް ފުން ނަޒަރެއް ދިނެވެ. އެމޫނުގައިވި ހުރިހާ ކުލަތަކެއް ދިރާސާކުރާ ފަދައަކުންނެވެ.\n''ދަރިފުޅާ، ބަތޫލް އެވަނީ ހިތްދަތިކަމެއްގެ ތެރޭގައި، އޭނަ އެކަން ފާޅުނުކުރިޔަސް އަޒްޔާނަށް ވެސް އިހުސާސްކުރެވޭނެކަން ޔަޤީން، މަންމައަށް އެނގޭ ދަރިފުޅު ބޭނުންވަނީ އެހުރިހާކަމަކަށް ނިމުމެއް ގެންނަންކަން، ދަރިފުޅުގެ ނިންމުން ވެސް ރަގަޅު...... އަޒްޔާން ޖެހޭނެ ބަތޫލްއަށް އަޅާލުމާއި ލޯބިދޭން، އެކަނިވެރިކަން އިހުސާސްވުމުގެ ފުރުސަތު ދީގެން ނުވާނެ، ހުރިހާ އެއްޗެއް ދޫކޮށްލުމަށްފަހު ވެސް އަޒްޔާންގެ ގާތަށް ބަތޫލް އަންނަން ތައްޔާރަށް އެހުރީ އަޒްޔާންދެކެ ވާ ލޯތްބެއްގެ ސަބަބުން، އަޒްޔާން ނޫން މީހަކާއެކު ދިރިއުޅުމެއް ފަށަށް ބޭނުންނުވާތީ... ދަރިފުޅު އެކަން މަތިން ދުވަހަކު ހަނދާން ނައްތާނުލައްޗޭ، މަންމައަށް އެނގޭ ދަރިފުޅަށް އެނގިހުރެ ބަތޫލްއަށް ދެރައެއް ނުދޭނެކަން، ދަރިފުޅު ބަތޫލްދެކެ ލޯބިވާ މިންވަރު މަންމައަށް އެނގޭ...... އެކަމަކު ވެސް މުސްތަޤުބަލުގައި ކަންތައް ވެދާނީ ކިހިނެއްކަމެއް ލަފާކޮށްލަން އެއްވެސް މީހަކަށް ނޭގޭނެ، އުސްގަނޑަކަށްފަހު އަޑިގަނޑުތައް އަންނާނެ، ކިތަންމެ އިމްތިހާނުތަކެއް ކުރިމަތިވާނެ... އެކަމަކުވެސް ދަރިފުޅު ޖެހޭނެ ބަތޫލްގެ ޤުރުބާނީތައް ހަނދާނުގައި ބަހައްޓަން... ބަތޫލްއާއެކުގައި ވާން ގަދައަޅައި މަސައްކަތްކުރަން... ދިރިއުޅުމުގެ ދިގު ރާސްތާގައި އަޒްޔާނާއެކު ވާނެ ބައިވެރިޔެއް ބަތޫލްއަކީ...... ދަރިފުޅާ، ދުވަހަކު ބަތޫލްއަށް ދެރައެއް ނުދެއްޗޭ، ބަތޫލް ހިތުގައި ޖެހޭ ފަދަ ކަމެއް ނުކުރައްޗޭ، ބަތޫލް އެހުރީ ވަރަށް ވެސް ނާޒުކު ހާލަތެއްގައި، އިތުރަށް އެކުއްޖާގެ ހިތުގައި ނުޖައްސާނަންކަމަށް މަންމައަށް ވަޢުދުވޭ... ބަތޫލް އުފަލުގައި ގެންގުޅޭނަންކަމަށް ވެސް، ދަރިފުޅަށް މަންމަ މިކުރާ އިތުބާރު ދުވަހަކު ވެސް ނަގާލުއްޗޭ...''\nޒައިނަބުގެ ވާހަކަތައް އަޑުއަހަން ހުރި އަޒްޔާނަށް އެވާހަކަތާ މެދު ފުންކޮށް ވިސްނާލެވުނެވެ. މަންމަގެ ވާހަތަކުން އެހިތުގައި އޮތް ބިރުވެރިކަން އޭނައަށް އިހުސާސްކުރެވުނެވެ. އޭގެ ފަހަތުގައި އޮތީ މަންމަގެ ހިތި މާޒީކަން ވެސް އަޒްޔާނަށް ރޭކާލީ މަންމަގެ މޫނުން ފެނުނު އަސަރުތަކުންނެވެ. މަންމަގެ މާޒީގެ ގިނަ ކަންތައްތައް އޭނައަށް ސިއްރުކުރެވިފައިވުމުން އޮޅުން ފިލުވަން އެވަގުތު އޭނަ ނުހަނު ބޭނުން ވިއެވެ. ނަމަވެސް ސުވާލުކުރާނެހާ ހިތްވަރެއް އޭނައަކަށް ނުލިބުނެވެ.\n''މަންމާ، އަހަރެން ގާތު ތިވާހަކަތައް ނުދެއްކިޔަސް އަހަރެން ބަތޫލްއަށް ދެރައެއް ނުދޭނަމޭ......'' އަޒްޔާން ޒައިނަބު އަތަށް ބާރުކޮށްލަމުން ހިނިތުންވެލި އެވެ. އަދި އޭނަގެ ބަހުގެ ތެދުކަން ހާމަކޮށްދިނެވެ. ޒައިނަބު އިތުރު އެއްޗެއް ބުނުމެއް ނެތި އަޒްޔާނަށް ހިނިތުންވެލި އެވެ. އޭރު ވެސް ބަތޫލްއާ މެދު ކަންބޮޑުވެފައިވާ މިންވަރު އޭނަގެ ދެލޮލުން ފާޅުވެ އެވެ. ދަރިފުޅަށް ކުރެވޭ އިތުބާރުގެ މައްޗަށް ބުރަވެލަމުން ހަމަޖެހެން ޒައިނަބު މަސައްކަތް ކުރިއެވެ.\nއެދިއެދި ހޯދީމޭ 1 އަހަރު5މަސް ކުރިން


AA. Thoddu | Mihaaru\nބީއެމްއެލުން ތޮއްޑޫގައި ސެލްފް ސާވިސް ސެންޓަރެއް\nބީއެމްއެލުން އއ. ތޮއްޑޫގައި ސެލްފް ސާވިސް ސެންޓަރެއް ހުޅުވައިފި އެވެ.\n"މާބަނޑުމީހާ ފުރަން ވަރަށް އަވަހަށް ހުއްދަ ދިން"\nފަރުވާ ހޯދަން ރަށުން ބޭރަށް ނުދެވުމުގެ ސަބަބުން އއ. ތޮއްޑޫން މާބަނޑު އަންހެނެއްގެ ބަނޑުގައިވާ ދަރިފުޅު މަރުވި މައްސަލައިގައި، އެ އަންހެންމީހާ ރަށުން ބޭރަށް ދާން ބޭނުންވާ ހުއްދަ ވަރަށް އަވަހަށް ދިން ކަމަށް ނެޝަނަލް އިމަޖެންސީ އޮޕަރޭޝަން ސެންޓަރުން މިރޭ ބުނެފި އެވެ.\nދަނޑުވެރިންނަށް އުއްމީދެއް: މާލެއަށް ޑެލިވަރީކޮށްދެނީ\nކުރިއަށް އޮތް ރޯދަ މަހަށް އަމާޒުކޮށްގެން ދަނޑުވެރިކަން ކުރާ ރަށްރަށުގައި ހެއްދި ތަރުކާރީ އާއި މޭވާ، މާލޭގެ ގެތަކަށް ފޯރުކޮށްދޭނެ ގޮތެއް ހަމަޖައްސަމުން އަންނަކަން "މިހާރު"އަށް އެނގިއްޖެ އެވެ.\nގއ، ކޮނޑޭއަށް މިހާރު ހިނގައްޖެ ނަމަ އެންމެ ފުރަތަމަ ވެސް އަޅައިގަންނާނީ އެ ރަށު އަތިރިމަތީގައި ބަހައްޓާފައި ހުރި އަތް ދޮންނަ ތައްޓެވެ. އަތިރިމަތީގެ ދެ ސަރަހައްދެއްގައި، ރަށަށް އަރާފައިބާ މީހުންނަށް ފަސޭހައިން އަތުޖެހޭ ހިސާބުގައި، އެ ދެ ތަށި ވެސް ބަހައްޓާފައި ހުރީ ފެން ވައިރުކޮށްފަ އެވެ. ތަށި ކައިރީގައި އަތް ދޮންނަ ސައިބޯނި...\nތޮއްޑޫ ދަނޑުވެރިންގެ އުފެއްދުންތައް އެސްޓީއޯ އަށް\nދަނޑުވެރިން އުފައްދާ ތަކެތި ވިއްކުމަށްޓަކައި "ގްރޯން އިން މޯލްޑިވްސް" ގެ ނަމުގައި ހާއްސަ ޕްރޮޖެކްޓެއް އެސްޓީއޯ އިން ފަށައިފި އެވެ.\nތޮއްޑޫ ބްރައިޓް ޗެލެންޖް ކަޕުގެ ތަށި ޔަންގް ސްޓާ އަށް\nއއ. ތޮއްޑޫ ބްރައިޓް ކްލަބުން ކުޑައީދުގައި ބާއްވާ ޒަމާންވީ ފުޓްބޯޅަ މުބާރާތް ބްރައިޓް ޗެލެންޖް ކަޕުގެ ތަށި ޔަންގް ސްޓާ އިން ދިފާއުކޮށްފި އެވެ.\nތޮއްޑޫ ބްރައިޓް މުބާރާތް މުޅި ރާއްޖެ އަށް ހުޅުވާލައިގެން އީދުގައި ބާއްވަނީ\nއއ. ތޮއްޑޫ ބްރައިޓް ކްލަބުން ކުޑައީދުގައި ބާއްވާ ޒަމާންވީ ފުޓްބޯޅަ މުބާރާތް "ބްރައިޓް ޗެލެންޖް ކަޕް" ބައިވެރިވުމުގެ ފުރުސަތު މުޅި ރާއްޖެ އަށް ހުޅުވާލައިފި އެވެ.\nބަނގުރާ ވިއްކުމާ ގުޅޭ ވާހަކައެއް ނުދައްކަން: ނަޝީދު\nމީހުން ދިރިއުޅޭ ރަށްރަށުގައި ބަނގުރާ ވިއްކަން ހުއްދަ ދޭން އެއްގޮތަކަށް ވެސް ފެނިވަޑައިނުގަންނަވާ ކަމަށާއި އަދި އެފަދަ ވާހަކައެއް ވެސް ދައްކަވާފައި ނުވާނެ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nNovember 01, 2018 23\nމަސްވެރިންނާއި ދަނޑުވެރިންގެ ކެމެރާތައް، ތަފާތު ކަމެއް\nވަރަށް ވެސް ޝައުގުވެރި އެވެ. އެން ހިފުމާއި މަސް ބޭނުމާއި މަސް ކިރުން ފަދަ މަސައްކަތްތައް ވަގުތުން ވަގުތަށް ބަލައިލަންވީ އެވެ.\nއިދިކޮޅު އިއްތިހާދަށް ރިޔާސީ އިންތިޚާބު ކާމިޔާބުކުރެވިއްޖެ ނަމަ، ޕީޕީއެމްގެ ލީޑަޝިޕް އެ ޕާޓީގެ "އަސްލު" ބޭފުޅުންނާ ހަވާލުކުރައްވާނެ ކަމަށް އެ އިއްތިހާދުގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) މިއަދު ވިދާޅުވެއްޖެ އެވެ.\nތޮއްޑޫ މުބާރާތުގެ ޗެމްޕިއަންކަން ޔަންގް ސްޓާސް އަށް\nތޮއްޑޫގައި ބާއްވާ އެންމެ ދުވަސްވީ އެއް ފުޓްބޯޅަ މުބާރާތް ކަމަށްވާ ތޮއްޑޫ ބްރައިޓް ޗެލެންޖް ކަޕްގެ ޗެމްޕިއަންކަން ޔަންގް ސްޓާސް އިން ހޯދައިފި އެވެ.


Maafaru Football dhanduge Sub Base masakkaiy kurumah havaalukohfi - Vaguthu\nމާފަރު ފުޓުބޯޅަ ދަނޑުގެ ސަބް ބޭސް މަސައްކަތްކުރުމަށް ހަވާލުކޮށްފި\nރާއްޖޭގެ އެކި ކަންކޮޅުތަކުގައި އަޅާ ފުޓުބޯޅަ ދަނޑުތަކުގެ ތެރެއިން ނ.މާފަރުގައި އެޅުމަށް ނިންމާފައިވާ ފުޓުބޯޅަ ދަނޑުގެ ސަބް ބޭސްގެ މަސައްކަތްކުރުމަށް ބަޔަކާއި ހަވާލުކޮށްފިއެވެ.\nމި މަސައްކަތްކުރުމަށް ހަވާލުކޮށްފައިވަނީ މެކްސްޓަރ މޯލްޑިވްސް ޕްރައިވެޓް ލިމިޓެޑަށެވެ. މި މަސައްކަތް މެކްސްޓަރ އާއި ހަވާލުކޮށްފައިވަނީ ބުދަދުވަހުގައެވެ.\nމާފަރު ދަނޑުގެ ސަބް ބޭސްގެ މަސައްކަތް އެ ކުންފުންޏާއި ހަވާލުކުރީ 1،711،305.26 (އެއް މިލިއަން ހަތްސަތޭކަ އެގާރަ ރުފިޔާ ހާސް ތިންސަތޭކަ ފަސް ރުފިޔާ ސައްބީސް ލާރި) އަށެވެ. ކޮންޓްރެކްޓުގައި ސޮއިކުރާތާ 14 ދުވަހުގެ ތެރޭގައި ދަނޑުގެ މަސައްކަތް ފަށަންޖެހެއެވެ. އަދި 35 ދުވަހުގެ ތެރޭގައި މަސައްކަތް ނިންމަން ޖެހެއެވެ.\nމާފަރަކީ ރާއްޖޭގެ ފުޓުބޯޅައިގައި ފާހަގަކޮށްލެވޭ ރަށެކެވެ. އެގޮތުން ރާއްޖެއިން މިހާތަނަށް ސަރަހައްދީ އެންމެ ބޮޑު މުބާރާތް ކަމަށްވާ ސާފް ޗެމްޕިއަންޝިޕްް 2008 ވަނަ އަހަރާއި 2018 ވަނަ އަހަރު ހޯދިއިރު ޓީމުގެ ކެޕްޓަނުންގެ ގޮތުގައި ތިބީ މާފަރަށް ނިސްބަތްވާ ކުޅުންތެރިންނެވެ. އެގޮތުން 2008 ވަނަ އަހަރު ޓީމުގެ ކެެޕްޓަނަކަށް ހުރީ އައްސަދު އަބްދުލް ޢަނީ އެވެ. އަދި 2018 ވަނަ އަހަރުގެ ޓީމުގެ ކެޕްޓަނަކަށް ހުރީ އައްސަދުގެ އެއްބަނޑު ކޮއްކޮ އަކްރަމް އަބްދުލް ޢަނީ އެވެ.\nރާއްޖޭގެ އެކި ކަންކޮޅުތަކުގައި ބޮޑު ފުޓްބޯޅަ ދަނޑުތައް ޤާއިމުކުރުމަށް ރައީސް ޞާލިޙު ވެވަޑައިގެންފައިވާ ވަޢުދުފުޅާ އެއްގޮތަށް މި 2019 ވަނަ އަހަރުގެ ތެރޭގައި މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުން ވަނީ ގިނަ ދަނޑުތަކެއްގެ މަސައްކަތް ފަށާފައެވެ.\nމީގެތެރެއިން ގިނަ ދަނޑުތަކެއްގެ ސަބް ބޭސްގެ މަސައްކަތް ވަނީ ނިންމާފައެވެ. އަދި އަނެއްބައި ދަނޑުތައް ވަނީ ނިންމާ، އެ ރަށްތަކާއި ހަވާލުކޮށްފައެވެ.


Agro ah Gdh. Gan dhinumakee feyrumeh: Zahir\nގައްދޫ ދާއިރާގެ މެންބަރު އަހްމަދު ޒާހިރު (ކ) ގައި މަޖިލީހުގެ ރައީސް މުހައްމަދު ނަޝީދާ ސަލާމް ކުރައްވަނީ: ޒާހިރު މިއަދު ވަނީ ސަރުކާރަށް ވަރަށް ބޮޑަށް ފާޑު ވިދާޅުވެފައި -- ފޮޓޯ: އެމްޑީޕީ\nއެގްރޯ ނެޝަނަލް ކޯޕަރޭޝަން ލިމިޓެޑަށް ގދ. ގަން ދިނުމަކީ ފޭރުމުގެ އަމަލެއްގެ ގޮތުގައި ގައްދޫ ދާއިރާގެ މެންބަރު އަހްމަދު ޒާހިރު ސިފަ ކުރައްވައިފި އެވެ\nސައިޒުގެ ގޮތުން ބޮޑު ރަށެއް ކަމުގައިވާ ގދ. ގަން އޮންނަނީ ޒާހިރު ތަމްސީލް ކުރައްވާ ގައްދޫ ދާއިރާގައި ހިމެނޭ އެންމެ ބޮޑު ރަށް، ގދ. ގައްދޫއާ ޖެހިގެންނެވެ.\nއެގްރޯ ކުންފުންޏަށް ގަން ދިނުމާ ދެކޮޅަށް ޒާހިރު ވާހަކަފުޅު ދައްކަވާފައި މިވަނީ އެގްރޯ ކުންފުނީގެ މަސައްކަތްތައް ފުޅާކޮށް ތަރައްގީ ކުރުމަށްޓަކައި އެ ކުންފުންޏަށް ސަރުކާރުން ތިން ރަށް ދީފައިވާ ކަމަށް އަވަސް އަށް ދެއްވި އިންޓަވިއު އެއްގައި އެގްރޯގެ އެމްޑީ ވިދާޅުވެފައި ވަނިކޮށެެވެ. ގަމުގެ އިތުުރުން އެގްރޯ އަށް ދޭން ނިންމާފައިވަނީ ހއ. މުލިދޫ، ލ. ގާދޫ އެވެ. މީގެ ތެރެއިން ގާދޫއަކީ ރާއްޖޭގައި އާދަޔާހިލާފަށް ވެލާ އަރާ ރަށެކެވެ.\nއެގްރޯ ކުންފުންޏަށް ގަން ދިނުމުގެ މައްސަލާގައި ރައްޔިތުންގެ މަޖިލީހުގެ މިއަދުގެ ޖަލްސާގައި މެންބަރު އަހްމަދު ޒާހިރު ވަނީ ވަރަށް ބޮޑަށް ކޯފާ އިސް ކުރައްވާ ވާހަކަފުޅު ދައްކަވާފަ އެވެ.\nގދ. ގަން: އެގްރޯ ކުންފުންޏަށް މިރަށް ދިނުމާ ގުޅިގެން ހިޔާލުތަފާތުވުން ވަނީ އުފެދިފައި\nޒާހިރު ވިދާޅުވި ގޮތުގައި ވިޔަފާރިތައް ކުރިއެރުވުމުގެ ބަދަލުގައި ސަރުކާރުން ގެންދަނީ ކުންފުނިތައް ހަދައިގެން ކުދި އަދި މެދު ފަންތީގެ ވިޔަފާރިތަކަށް އަރައިގަންނަމުންނެވެ. އެގްރޯ ކުންފުނި ހަދައިގެން ދަނޑުވެރިންގެ ވިޔަފާރިތަކަށް ވަދެ، އެގްރޯ ކުންފުނިން އެ މަސައްކަތް ކުރުމަކީ އޭނާއަށް ކަމުދާ ގޮތަކަށް ނުވެ އެވެ.\n"އަޅުގަނޑު ސަރުކާރަށް ދަންނަވަން މިކަހަލަ ފޭރޭ ވައްތަރަށް ކަންކަން ނުކުރައްވާށޭ. މިއީ ވަރަށް ބޮޑު ގޯހެކޭ. ރައްޔިތުން ހިތްހަމައެއް ނުޖެހޭ މިގޮތަށް ކަންކަން ދިޔައީމައެއް،" ސަރުކާރަށް ވަރަށް ބޮޑަށް ފާޑު ވިދާޅުވަމުން ޒާހިރު ވިދާޅުވެފައިވެ އެވެ.\nގަމަކީ ގައްދޫގެ އިހްތިސޯސްގެ ތެރޭގައި އޮތް ރަށެއް ކަމަށް ޒާހިރު ތަކުރާރުކޮށް ވިދާޅުވި އެވެ. އެހެންކަމުން އެރަށް އެހެން ބަޔަކަށް ދިނުމަކީ ގައްދޫ ރައްޔިތުން އެއްގޮތަކަށް ވެސް ހިތްހަމަޖެހޭ ކަމެއް ނޫން ކަން އޭނާ ވިދާޅުވި އެވެ.\nޒާހިރު ވިދާޅުވީ ގައްދޫ ކައުންސިލާ ގަން ހަވާލު ކުރުމަކީ ރައީސް އިބްރާހީމް މުހައްމަދު ސޯލިހްގެ ރިޔާސީ ވައުދެއް ކަމަށެވެ. އެ ވައުދު ފުއްދަވައިދެއްވުމަށް އޭނާ އެދިވަޑައިގެންނެވި އެވެ.\nސަތޭކަ ޕަސަންޓް ސަރުކާރު ހިއްސާވާ އެގްރޯ ކުންފުންޏަށް ތިން ރަށެއް ދިނުމަށް ސަރުކާރުން ނިންމުމާ ގުޅިގެން އެމްޑީޕީގެ ޕީޖީ ގުރޫޕްގެ ލީޑަރު އަލީ އާޒިމް ވެސް މީގެ ކުރިން ވަނީ ފާޑުވިދާޅުވެފަ އެވެ. އެގޮތުން އާޒިމް ވަނީ އެގްރޯ ކުންފުންޏަށް ރަށްތަކެއް ދޭން ނިންމުމުން އެ ކުންފުނި އުފެއްދި ހަގީގީ މަގުސަދާ މެދު ސުވާލު އުފައްދަވާފަ އެވެ. އެގްރޯ ކުންފުނި އުފެއްދީ ދަނޑުވެރިންގެ އުފެއްދުންތައް މާކެޓް ކުރުމުގައި އެހީތެރިވެ ދިނުމަށް ކަމަށާއި އެ ކުންފުނި އުފެއްދީ ދަނޑުވެރިންގެ މަަސައްކަތުގެ ތެރެއަށް ވަންނަން ނޫން ކަމުގައިވެސް އާޒިމް ވިދާޅުވެފައިވެ އެވެ.\n"މިފްކޯ އިންވެސް މަސްވެރިކަން ކުރާކަށް ނޫޅޭ ދެއްތޯ،" އެގްރޯއަށް ރަށްތަކެއް ދިނުމާ ދެކޮޅަށް ސުވާލު އުފައްދަވަމުން އަލީ އާޒިމް ވިދާޅުވެފައި ވެއެވެ.\nރައްޔިތުންގެ މަޖިލިސް ޕޮލިޓިކްސް އެގްރޯ ނޭޝަނަލް ކޯޕަރޭޝަން + އެމްޑީޕީ ފިޝަރީޒް އެންޑް އެގްރިކަލްޗާ މިނިސްޓްރީ ދަނޑުވެރިކަން ގާފު ދާލު އަތޮޅު


Covid Aai Gulhigen Dheyn Vaudhuvi Allowance Nulibi Ethah Maheh Vejje - Vaguthu\nރާއްޖެއިން ކޮވިޑްގައި އެއްދުވަހުން ފަސް މަރު، ބިރުވެރި އިންޒާރެއް! - 59 މިނެޓް ކުރިން\nސިއްހީ ހިދުމަތްތެރިން ކޮވިޑް-19 ފެސިލިޓީގައި. --- ފޮޓޯ: ޕީއެސްއެމް\nކޮވިޑް-19 އާއި ގުޅިގެން ކުރީ ސަފުގައި މަސައްކަތް ކުރާ ފަރާތްތަކަށް ސަރުކާރުން ދޭން ވައުދުވި "ފްރަންޓްލައިން އެލަވަންސް" ބައެއް ވޮލެންޓިއަރުންނަށާއި އަދި މުވައްޒަފުންނަށް ވެސް ނުލިބި އެތައް މަހެއް ފާއިތުވެގެން ހިނގައްޖެ ކަމަށް ބުނެ މޯލްޑިވްސް ހެލްތު ޕްރޮފެޝަނަލްސް ޔޫނިއަން (އެމްއެޗްޕީޔޫ) އިން ކަންބޮޑުވުން ފާޅުކޮށްފިއެވެ.\nއެމްއެޗްޕީޔޫ އިން ނެރުނު ބަޔާނެއްގައި ބުނެފައި ވަނީ އެއްވެސް ލަސްކުރުމެއް ނެތި ކޮންމެ މުވައްޒަފަކަށް ވެސް އެމުވައްޒަފަކު ކުރި މަސައްކަތެއްގެ އުޖޫރަ ލިބުން އެއީ ޙައްޤެއް ކަމަށެވެ. ނަމަވެސް އެޙައްޤު ބައެއް ފަރާތްތަކަށް ނުލިބޭކަން ކަންބޮޑުވުމާއިއެކު ބަޔާނުގައި ފާހަގަ ކޮށްފައި ވެއެވެ.\n"ކޮވިޑްގެ ބަލިމަޑުކަމާއި ގުޅިގެން ވޮލެންޓިއަރުންނާއި އެހެނިހެން މުވައްޒަފުން ދަނީ ދުވާލަކު ހަގަޑިއިރާއި ދިހަގަޑިއިރާއި ދެމެދުގެ ވަގުތެއްގައި މަސައްކަތް ކުރަމުންނެވެ. ވޮލެންޓިއަރުން ވެސް މަސައްކަތް ކުރަމުން ދަނީ މުވައްޒަފުންނާއި އެއްގޮތައް ޑިއުޓީއަށް ރިޕޯޓް ކޮށްގެންނެވެ." ބަޔާނުގައި ބުނެފައި ވެއެވެ.\nސަރުކާރުން ދޭން ވައުދުވެފައިވާ ފްރަންޓްލައިން އެލަވަންސް ވޮލެންޓިއަރުންނަށް ވެސް ލިބެން ޖެހޭ ގޮތައް އުސޫލުތައް ހަމަޖެހިފައި އޮތް ނަމަވެސް ބުރަ މަސައްކަތް ކުރާ ވޮލެންޓިއަރުންނަށާއި އަދި ފުރަތަމަ ސަފުގައި މަސައްކަތް ކުރާ އެހެން މުވައްޒަފުންނަށް ވެސް ސަރުކާރުން ވައުދުވެފައި އޮތްގޮތައް އެލަވަންސް ނުލިބޭތާ އެތައް މަހެއް ވެފައިވާ ކަމަށް ބަޔާނުގައި ބުންޏެވެ.\nބަޔާނުގައި ވަނީ އެލަވަންސް ދޭން ހަމަޖެހިފައި އޮންނަ ތާރީޚްގައި އެލަވަންސްތައް ދިނުމަށް ގޮވާލާފައެވެ.\nކޮވިޑް-19 އާ ގުޅިގެން ކުރީ ސަފުގައި މަސައްކަތް ކުރާ މީހުން ތިން ގިންތިއަކަށް ބަހާލައިގެން އެލަވަންސް ދޭން ސަރުކާރުން ވަނީ ވައުދުވެފައެވެ. އެންމެ ބޮޑަށް ބަލި މީހުންނާއި ބައްދަލު ކުރަން ޖެހޭ މީހުންނަށް ދުވާލަކު 500ރ. އެލަވަންސެއް ދިނުމަށް ހަމަޖެހިފައިވެއެވެ. އަދި ދެވަނަ ގިންތީގެ ފަރާތްތަކަށް 250ރ. ލޯ ރިސްކުގައި މަސައްކަތް ކުރާ ފަރާތްތަކަށް ދުވާލަކަށް 200ރ. އެލަވަންސެއް ދިނުމަށް ވަނީ ހަމަޖެހިފައެވެ.\nއެލަވަންސް ނުލިބިގެން ކުރީ ސަފުގައި މަސައްކަތް ކުރާ މުވައްޒަފުން މީގެ ކުރިން ވެސް އެތައް ފަހަރަކު ކަންބޮޑުވުން ފާޅުކޮށްފައި ވެއެވެ.\nއޭޕްރީލް 17, 2021 10:27\nއެކަމަކު އެ ފައިސާ ވަނީ ބައިތުލްމާލުން ނާގާފައި އަދި ދޫކުރިކަމަށް ސިއްކަ ޖަހާފައި. އެ ވީ މީހެއްގެ ޖީބުގައި ވެއްޖެ!\nއޭޕްރީލް 17, 2021 10:52\nމަޖްލިސް މީހުންނަށް ބަރާބަރަށް މުސާރަ ލިބުނެވެ. ސިޔާސީ އަދިމިނިވަން މުވައްސަސާ ތަކުން ވެސް ބަރާ ބަރަށް މުސާރަ ލިބުނެވެ. ދެން މިހާލަތުގަ ބަދަލެއް ބޭނުން ވެ އެވެ.\nއޭޕްރީލް 17, 2021 11:28\nއަހަރެންނަށް އެނގޭ ކިތަންމެ ކުދިންނެ އް2މަސް ވީ މަގުމަތީ ސުންކު ނަގަން އުޅޭތާ. އެންމެ ރުފިޔާ އެއއ އްވެސް ނުލިބިގެން އުޅޭ. އެމީހުން ކާން ޖެހޭ ކަމާ ކުލިދަ އްކަން ޖެހޭކަން ނޭނގޭހާ ހަމަ ނިޖެހެނީ ބާ ?\nއޭޕްރީލް 17, 2021 12:05\n6 މަސް ވަންދެން ތިޔަ އެލަވަންސް ދޭކަމަށް އެނގިފައި އޮތީ. އެ ހަމަސް މި ހާރު ނިމިއްޖެ.\nއޭޕްރީލް 17, 2021 13:09\nހޮސްޕިޓަލްތަކަށް އެލަވަންސް ފިނޭންސް އިން ހަވާލުކުރި! ހުޅުމާލެ ހޮސްޕިޓަލްއަށް3މިލިޔަން އަށްވުރެން ގިނަ ރުފިޔާ ފިނޭންސްއިން ދޫކޮއްފައިވަނީ! އެކަމަކު ލިބުނީ މަދުބަޔަކަށް. ޒީރޯ ޓޮލަރެންސޭ ކިޔާއިރު ލިބުނު މީހުންގެ މައުލޫމާތު ހާމަކޮއްލަންނުކުރޭ! އައިޑީކާޑް ގެ މައުލޫމާތާ ގޭގެ އެޑްރެސް ނުހިމެނިޔަސް ނަން އެކަނިވެސް ހިމަނާލާން ޒީރޯޓޮލަރެންސް ވީމާ ނުކެރޭ!\nއޭޕްރީލް 17, 2021 13:11\nމޯލްޑިވިއަން އަށްވެސް ނުލިބޭ\nއޭޕްރީލް 17, 2021 13:13\nޥެމްކޯ މީހުނަށް ތިބުނާ އެލެވެންސްގެ ރަހަވެސް ނުލިބޭ!\nއޭޕްރީލް 17, 2021 14:12\nއަތޮޅު ތެރޭގައި ސިއްހީ އެއްވެސް މުވައްޒަފަކަށް ތިޔަ ބުނާ އެއްޗެއް ނުލިބޭ. ދެން ސިޔާސީ ނޫން ވީމަ ނުވެއްލިބޭނެ......... ނުވާ ކަންތައްތަކުގެ ވައުދު ވާތި................\nއޭޕްރީލް 17, 2021 15:37\nއަހަރެންވެސްމީ ދަރުބާރުގޭގައި މަސައްކަތްކުރި މީހެއް .4މަސްދުވަސް ވެއްޖެ އެލަވަންސް ނުލިބޭތާ\nއޭޕްރީލް 17, 2021 16:19\nފުލުހުންނަށާއި ސިފައިންނަށް ތިއެލަވަންސް އަށް 26 މިލިއަން ދީފައިވޭ، އޭގެތެރޭން އެލަވަންސް ދޭނީ ދެބުރަކަށް ބަހާލައިގެންކަމަށް ބުނެ ފުރަތަމަ ބުރު ކޮންމެސް ވަރެއް ޖަމާކޮށްދިން ދެވަނަ ބުރުގެ ލާރިކޮޅު ވެރިން ކާލަން އުޅެންފެށީމަ ސިފައިންގެ ތެރޭ ހަޅުތާލުކޮށް ތިހެން ކަންތަށް ކުރަނިކޮށް ފިނިފެންމާ ލޯންޗްގެ ހާދިސާ ތަކުރާރުވެދާނެކަމަށް ބުނެ ބަނޑޭރިގެތެރެއަށް ލިއުން އެޅުމުން އެބަިމީހުނަށް ދެވަނަ ބުރުގެ އެލަވަންސްދީފި. ނަމަވެސް ފުލުހުންނަން އެލަވަންސްދޭން ދިން ލާރިވަނީ ވެރިން ބަނޑުއަޅާލާފައި، މިކަމާއި ބެހޭގޮތުން ނޫސްވެރިން އެމްސީ ހަމީދުއާ ނިކަން ސުވާލު ކޮށްލަބަލަ...\nއޭޕްރީލް 17, 2021 17:45\nޖުލައި 1 ކުން ފެށިގެން އޮކްޓޯމްބަރ މަހުގެ 31 ވ އެލަވެންސް ފައިސާ ދިނީ ޖެނުއަރީ މަހުގަ. އޭގެ ފަހުނ މަސައްކަތް ކުރި ދުވަހުގެ ފައިސާ އަދިވެސް ނުލިބޭ މީހުން ގިނައީ\nއޭޕްރީލް 17, 2021 18:09\nމީހުން އުޅޭ ވަޒީފާގެ ވާހަކަ ނުދައްކާ މިޔަގެ އަންހެނުން ސަރުކާރު ވަޒީފާ އަދާކޮއްފަ ތިޔަ އެޗްޕީއޭގަވެސް ދުވާލަކު މަދުވެގެން6ގަޑިއިރު އެބަ ހޭދަކުރޭ ދޭއެއްޗެެއް ހަރާމް ، މިއުޅޭ ކެރަފާ ދިންކަމައްވަނީ އެތާ އުޅޭ ބޭފުޅުންނައް ރޯދަ ހަދިޔާއަކައް 150 ރުފިޔާގެ ވައުޗަރެއް ، އެވެސް ކެރެފާމެން ބަނޑުފުރިގެން ބާކީވި ބައިތަ ނޫނީ ހޮޑައް ނުކުން ބައިތަ.\nއޭޕްރީލް 17, 2021 18:51\nމިހާރު ވެސް ނުލިބިގެން އެތައް ޝަކުވާއެއް ކޮށްފިން. ކޮންމި ދުވަހަކު އެއް ޖަވާބެއް. ޢަޖައިބު ދެން\nއޭޕްރީލް 18, 2021 02:23\nއޭޕްރީލް 18, 2021 03:39\nދަރުބާރުގޭގަ އާރްއާރްޓީ މަސައްކަތް ކުރި ދުވަހުގެ 1/2 އަދި ދިނީ އަނެއްބައި ކޮބާތޯ ވެރިންނާ ސުވާލު ކުރުމުން “ އަދި ނެއް އަޕްޑޭޓެއް “ މީ އާރްއާރްޓީ ވެރިން ދޭ ޖަވާބު ދުވަހަކު ވެސް އެބުނާ އަޕްޑޭޓެއް ދެވޭ ވަރެއް ނުވޭ.. އެކމާ ވަކާލާތު ކުރީމަ އަހަރުމެން ސާމްޕަލް ނަގަން ތިބޭ ކުދިން ވަރު ހަޔާތްކުޑަ ގޮަތްކުޑަ ބަޔަކު ނޫޅޭ.... މީ ވަރަށް ވާހަކަ.


ރާއްޖޭގައި ކަސްޓޯޑިއަން ޚިދުމަތް ދިނުމުގެ ހުއްދަ މޮރިޝަސް ކޮމަރޝަލް ބޭންކަށްދީފި\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް,3ސިކުންތު\nރާއްޖޭގައި ކަސްޓޯޑިއަން ޚިދުމަތް ދިނުމުގެ ހުއްދަ މޮރިޝަސް ކޮމަރޝަލް ބޭންކް (އެމްސީބީ) އަށް ދީފިއެވެ.\nކެޕިޓަލް މާކެޓް ޑިވެލޮޕްމެންޓް އޮތޯރިޓީ (ސީއެމްޑީއޭ) ގެ ކަސްޓޯޑިއަލް ޚިދުމަތްދޭ މުއައްސަސާތަކުގެ ޤަވާޢިދުގެ ދަށުން އެމްސީބީއަށް ކަސްޓޯޑިއަލް ޚިދުމަތް ދިނުމުގެ ހުއްދަދީ ލައިސަންސް ޙަވާލުކުރީ ސީއެމްޑީއޭގައި މިއަދު ބޭއްވި ރަސްމިއްޔާތެއްގައެވެ.\nކަސްޓޯޑިއަން އަކީ މީހެއް ނުވަތަ ބައެއްގެ މާލީ މުދާ ރައްކާތެރިކުރުމާއެކު ބެލެހެއްޓުމުގެ ޒިންމާ ނަގާ މާލީ އިދާރާއެވެ. މި ޚިދުމަތް ޢާންމުކޮށް ހޯދަމުންދަނީ އިންވެސްޓްމެންޓް ފަންޑުތަކާއި ޕެންޝަން ފަންޑުތަކުންނެވެ.\nމިވަގުތު ރާއްޖޭގައި ކަސްޓޯޑިއަލްގެ ޚިދުމަތް ހޯދަމުން އަންނަނީ ހަމައެކަނި މޯލްޑިވްސް ޕެންޝަން އެންޑް އެޑްމިނިސްޓްރޭޝަން އޮފީހުންނެވެ. އަދި 1 މެއި 2010 ން ފެށިގެން މި ޚިދުމަތް ދެމުން އަންނަނީ ބޭންކް އޮފް މޯލްޑިވްސް އިންނެވެ.\nކަސްޓޯޑިއަލް ޚިދުމަތްދޭ ފަރާތްތަކުގެ ޒިންމާތަކުގެ ތެރޭގައި އިންވެސްޓްމެންޓް ފަންޑުތަކުންދޭ އިރުޝާދާއި އެއްގޮތަށް ފައިސާ ބެލެހެއްޓުމާއި އިންވެސްޓްމެންޓްތަކުން ލިބޭ ފައިދާ ބަލައިގަތުމާއި މާލީ މުޢާމަލާތްތަކުގެ ކްލިއަރިންގ އާއި ސެޓްލްމެންޓާއި އެސެޓްތައް ރެކޯޑް ބެލެހެއްޓުން ހިމެނެއެވެ.\nމޮރިޝަސް ކޮމަރޝަލް ބޭންކަކީ 2008 ވަނަ އަހަރުގެ މެއި މަހުން ފެށިގެން ރާއްޖޭގައި ޚިދުމަތްދެމުން އަންނަ ބޭންކެކެވެ.


Raajjey Ge Kankamuga India Safeeru Vaahaka Dhakkavaathee Saeed Faadukiyaifi - Vaguthu\nރާއްޖޭގެ ކަންކަމުގައި ރައީސް އިބްރާހިމް މުހައްމަދު ސޯލިހް ވާހަކަފުޅު ނުދައްކަވައި، އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ސަންޖޭ ސަދީރު ވާހަކަ ދައްކަވާތީ އިދިކޮޅު ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުހައްމަދު ސައީދު ފާޑުވިދާޅުވެއްޖެއެވެ.\nސައީދު މި ގޮތަށް ފާޑުވިދާޅުވެފައިވަނީ، ކޮވިޑް-19 އަށް ފަރުވާ ދިނުމަށް އިންޑިއާއިން ހަމަޖައްސާފައިވާ ވެކްސިން ވަރަށް އަވަހަށް ރާއްޖެއަށް ލިބޭނެ ކަމަށް ސަންޖޭ ސުދީރު ވިދާޅުވުމާ ގުޅިގެން ރާއްޖޭގެ ނޫހެއްގައި ޝާއިއުކޮށްފައިވާ ޚަބަރެއް ހިއްސާ ކުރައްވަމުންނެވެ. ސަންޖޭ ސުދީރު އެ ވާހަކަ ދެއްކެވީ އިންޑިއާގެ އެހީގައި ސިންތެޓިކް ޓްރެކް ހެދުމަށް ފަހު އެ ޓްރެކް ހުޅުވުމަށް ބޭއްވި ރަސްމިއްޔާތުގައެވެ.\nސައީދު ކުރެއްވި ޓްވީޓްގައި ވިދާޅުވީ، އެމްޑީޕީގެ ވެރިކަން ހަމަ ފެށޭއިރަށް ގައުމުގެ މުހިއްމު ކަންކަމުގައި ގޮތް ކިޔުމަކީ ބޭރުގެ ސަފީރުންގެ ލެވެލްގައި ކުރާ ކަމަކަށްވާ ކަމަށެވެ. ކޮވިޑް-19 އަށް ފަރުވާދޭ ވެކްސިންގެ ކަންތައްތަކުގައި ރައްޔިތުންނަށް އިސް ބަހާ އެކު، ނަސޭހަތްތެރި ވާން ޖެހޭނީ ރާއްޖޭގެ އިސްވެރިޔާ ނުވަަތަ ރައީސް އިބްރާހިމް މުހައްމަދު ސޯލިހް ކަމަށް ސައީދު ވިދާޅުވިއެވެ.\n"ވެކްސިން ލިބުމަކީ ރައްޔިތުންގެ އިންތިޒާރު، ދައުލަތުގެ ވެރިމީހާ ގާތުން ރައްޔިތުން އިސްވެ ކުރި ސުވާލު، ނުރައްކާ އޮތަސް ރާއްޖޭގެ ބޯޑަރު ހުޅުވަން ރައްޔިތުން ރުހުން ދިނީ ވެސް ހައްލު ހޯދުމަށް،" ސައީދު ކުރެއްވި ޓްވީޓެއްގައި ލިޔުއްވާފައިވެއެވެ.\n1/2 Vaccine libumakee rayyithunge inthizaaru. Dhaulathuge verimeehaa gaathu rayyithun isve kuri suvaalu! Nurakkaa othas raajjeyge boarder hulhuvan rayyithun ruhun dhinee ves hallu hoadhumah. https://t.co/72dQfmbDb3\n— Mohamed Saeed (@em_saeed) January 17, 2021\nއިންޑިއާގައި މިހާރު އޮތް ބީޖޭޕީ އަދި ބޮޑުވަޒީރު ނަރެންދްރަ މޯދީގެ ސަރުކާރާއި ރައީސް އިބްރާހިމް މުހައްމަދު ސޯލިހްގެ ސަރުކާރާ ދެމެދު ގުޅުން ވަރަށް ބަދަހިކޮށް އޮވެއެވެ. މި ސަރުކާރުގައި ގިނަ މަޝްރޫއުތައް ހިންގަނީ ވެސް އިންޑިއާގެ އެހީގައެވެ. އަދި އިންޑިއާއިން ބޭނުންވާ ވެސް ގޮތަށެވެ. މިއީ ގައުމުގެ މިނިވަންކަމަށް އަސަރުކޮށް އިންޑިއާގެ ބާރު ރާއްޖޭގައި ގަދަ ކުރާ ގޮތަކަށް ވެފައިވާ އެއްބަސްވުންތަކެއްގެ ގޮތުގައި އިދިކޮޅުން ސިފަކުރެއެވެ.\nޖެނުއަރީ 17, 2021 18:53\nޢެއްކަލަ ފިނި ފެންމާ ކޮސްގޮވަން ފެށީތަ. މިހާރަކު މެނޭޖަރުކަން ހޯދަން ޑިގްރީއެބައޮތޭ ކިޔާ ފަ ވެރިމީހާއަށްއޮޅުވައެއްނުލެވޭނެ.\nޖެނުއަރީ 17, 2021 18:54\nސައީދު ބުންޏަސް މީ ތެދު ވާހަކައެއް. މި ގައުމު ނޫނިއްޔާ ނޫޅޭނެ އެހެން ގައުމު ތަކުން އަރައިން އުޅޭ މީހުން މިހާ މަތީގަ ފެންވަރު އޮޅިގެން އުޅެވޭ ގައުމެއް. ގައުމުގެ ރައްޔިތުން ކީއްކުރަން، ރައީސް އަށް ވުރެ މަތީގަ މިތާ އުޅޭ ބޮޓު ބަންގާޅިން ވެސް ތިއްބަވަނި. ދެން ސަފީރުން އުޅޭނި ކިހިނެއް؟؟\nސަފޜު ކަލޯއި ބޭ\nޖެނުއަރީ 17, 2021 20:00\nއެހެންވީމާ ދެން ދައްކަންވީ ދޮން ކަލޯ މެންގެ ވެރިކަމުގައި މާލިއްޔާ ލޫޓުވި ވާހަކަތަ؟\nޖެނުއަރީ 17, 2021 20:22\nކަލޯ މިހާރު ނުލޫޓުވަދޯ ފެންފޮދަކާވެސް ނުލާ ދިރުވާލަނީދޯ!\nޖެނުއަރީ 17, 2021 20:25\nމާލިއްޔަތު ލޫޓުވާލިއޭ ތިކިޔަނީ ކޮންބަޔަކަށް އޮޅުވާލަން. އެމްޑީޕީއަކީ އަބަދުވެސް ކަންނުވެ އޮޅުވާލާ ބައެއް. މިސަރުކާރުން ލޫޓުވާލިވަރު މާބޮޑު.\nޖެނުއަރީ 17, 2021 21:27\nކޮންމެ ބަޔަކު ވެރިކަން ކުރިއަސް މިނިވަން، މުސްތަޤިއްލު ޤައުމެއްގެ ކަންކަމުގެ ތެރެއަށް އެހެން ޤައުމު ތަކުން ވަންނާކަށް ނުޖެހޭނެ.\nއިންޑިޔާގެ ކަންކަން އިންޑިޔާ ޙައްލުކުރޭ.\nދިވެހިންނަށް އެނގޭނެ ދިވެހިން އުޅޭނެ ގޮތާއި ފޮތާއި ދީންވެސް. އެމްޑީޕީއަށް ވެރިކަން ލިބޭއިރަށް މިތިބެނީ ދުނިޔެ ރަންވެފައިތޯ. ބެހިފައި ނުބެހޭނެ ކަމެއްވެސް ނޯވެޔޭދެން\nޖެނުއަރީ 17, 2021 21:39\nމިއީ އިންޑިޔާގެ އަވަށެއް ބަސްކިޔާ ބަސްބުނެހަދާނީ ވެރިކަމުގެ ފަރާތުން އެހެންވީމަމިއަވަށުގެވެސް ކަންކަން ކުރާނެގޮތް ކަޑައަޅާ ނިންމާއިޢުލާންކުރާނީ ސަރުކާރުގެފަރާތުން އިންޑިޔާސަރުކާރުން މިއަވަށުގެ މޭޔަރަކަށް ކަޑައަޅާފައިހުންނަވަނީ ސަފީރެއް\nޖެނުއަރީ 17, 2021 21:43\nމާލިއްޔަތު ލޫޓްވުމަކީ ކޮބާ 2019،2020 ވަނައަހަރުގެ ބަޖެޓް 69 ބިލިއަންރުފިޔާ އިން ރަޢިއްޔަތުމީހާއަށް ވީކަމެއް ކޮށްދިންކަމެއް ބުދޭންކެރެނީ ކާކަށް ލޫޓުވުމަކީ ކޮބައިކަންވެސް ނެނެގޭ ބުރާންތިންކަކަށްލޫޓުވިއަސް ފޭރިގަތަސް ޖަހާގަތަސް ނޭނެގޭނެވިއްޔަ\nޖެނުއަރީ 17, 2021 23:14\nމެމްބަރު ސަޢީދު އަކީ ވަރަށް ކައިރި ރައްޓެއްސެއް! ސަޢީދުމެން ދައްކަވަނީ ރަގަޅުވާހަކަ ޤަބޫލުކުރަން. އެހެންނަމަވެސް ސަޢީދުވެސް ޢިލްމީ ބޭފުޅެއްވީމަ ހިތަށް އަރަނީ ޖަވާހިރުލާލު ނެހެރޫގެ ހިސްޓަރީ ކޮންމެވެސް ވަރަކަށް ކިއުއްވަފައި އޮވެދާނެކަމަށް. އޭނާގެ ބަސް، ރާއްޖެއާއި ކޮޅަނބު ނުވަތަ ސިލޯނު އޮންނަންޖެހޭނީ އިންޑިއާގެ ދަށުގައި. މިއީ ހަމަހަދައިގެން ބުނެލިބަހެއް ނޫން. މިފިލޯސޮފީއަށް ބަލައިގެން މަސައްކަތްކުރަމުން އައި ބޮޑުވަޒީރެއް ރަޖީވްގާދީ އަކީ، އޭނާގެ މަސްޓަރމައިންޑް ބޭނުންކޮށްގެން ރާއްޖެއިންޑިއާ ދަށުގައިއޮވެގެން ދިޔަ އަދި އެއިރުގެ ސަރުކާރުން ބޮޑުމަސައްކަތްތަކެއް ކުރެއްވި މިނިވަންކުރަން. އެހެންނަމަވެސް އެބޮޑުވަޒީރު ޖަވާބުދެއްވީ ތިމަންނާމެންގެ ޙިމާޔަތްލިބިގެން އޮތްތަނެއްކަމުގައި ރާއްޖެއަކީ އެއީ3ނޮވެމްބަރުގައި ރާއްޖެ6ކެނައިންއަރައިގެން އަތުލިދުވަހު ޙިމާޔަތްކުރެއްވި ވާހަކަ. އެހިސާބުން އިންޑިއާގެ އަތްދަށުރާއްޖެއޮވެގެން ދިޔައީ އެކްސްޓަރނަލްނަލް މިނިސްޓަރީން މިނިވަންވާން ކުރެއްވި މަސައްކަތް ރަޖީވްގާދީ ދުނިޔެއިން ފިލައިގެން ދާންދެން އޮތީ ކާމިޔާބެއްނުވެ. ދެންއެއިގެ ފަހުން މިނިވަންދުވަސްކޮޅެއް އައި އެކަމު މާގިނަދުވަހެއްނެތި ކެނެރީގޭ ނަޝީދު ވެރިކަމަށް އައިސްގެން އެކަންތައް ދިރުވާންފެށީ ފުރިހަމަ ނުވަނީސް ނަޝީދަށް ގޮހުސްވެ މަޤާމުން އިސްތިއުފާދެއްވި އިރު އިންޑިއާ އަތްދަށުގައި ރާއްޖޭގެ ބިންތަކަކާއި ބައިނަލްއަޤުވާމީ އެއަރޕޯރޓް އޮތީ. އެކަންތައް އަނެއްކާވެސް ފުރޮޅާލީ ރައީސް ޑރ. ވަޙިީދު އާއި ތަރައްޤީގެ ބާނީ ރައީސް ޔާމީންގެ ޤައުމީ މިންނަތް މަސައްކަތުން. އެނެއްކާ މިދެވެރިކަން ނިމި ރާއްޖޭގެބަޔަކު ބޮޑެތީ ޚިޔާނާތުގެ ފައިސާތަކެއް ބޭނުންކޮށްގެން އަނެއްކާވެސް 2018 ވަނައަހަރު މިބުނިވެރިކަން އިޔާދަވެއްޖެ. ވުމާއެކު މިއޮތީ އެއްކަލަ އިންޑިއާ ދަށަށްވެއްޓި އަދި މާނިކަމެތި ކަންމަތީ އިންޑިއާގެ ސްޓޭޓެއްގޮތުގައި ބަދަލުވެފައި. ސަޢީދުމެން ހިތްވަރު ހުރިއްޔާ މަގުމައްޗަށް ނިކުންނަވައިގެން ޤައުމު ލޭއޮހޮރުވުމަކަށް ގެންނަންވީ! ޤައުމީލޭހުރި ބަޔެއް ވެއްޖެއްޔާމު ސަޢީދުމެން ފަހަތުން ދާނެ! ބަންދުކޮޓަރީއެއްގައި ޓީވީދޮށުން ކޮންމެވެސް މަޑީސީލަ ހަޖަމު ނޫނީ އެހެންނަމެއް ކިޔާ ޑްރާމާ ސިލްސިލާ ފޮނުވީމާ މިބޭކަލުން ތިއްބަވާނީ ހިނިފުޅުވަޑުވައިގެން ބަލަން ހޭނުލެވި. ޝުކުރިއްޔާ\nޖެނުއަރީ 18, 2021 06:27\nކަލޭމެންނަށް ކޮންބުހޭކަމެއް!! މުޅި ގައުމު ބަނޑުއޅުވާ ދަވާލާފަ! 😡\nޖެނުއަރީ 18, 2021 08:11\nމިހާތަނަށް މިރާއްޖެއައި އެންމެ ބޮޑާ، ކިބުރުވެރި އަދި ތިމާވަރެއްނެތިގެން އުޅޭ ސަފީރު!\nޖެނުއަރީ 18, 2021 11:39\nހުކުރު މިސްކިތް ހިސާބުގަޑު ގެއެއްގެ ބަދިގޭގައި ކައްކާ ރިހާގެ ވައްތަރުތަކާ އޮލަ ކުރަންވީ ވަރުވެސް ސަފީރު ކުޑަހުއްތަށް އެގޭނެތާ....


SunOnline: COLUMN - Ali Waheedh akee ''kathili kanbalhi'' ehtha?\nއަހުމަދު ޒާހިރު (ހިރިގާ) 22 Jul 2020, 16:52\nޖެނުއަރީ 30، 2020: ޓޫރިޒަމް މިނިސްޓަރަކަށް ހުންނެވި އިރު އަލީ ވަހީދު ނޫސް ކޮންފަރެންސެއްގައި -- ސަން ފޮޓޯ/ ފަޔާޒު މޫސާ\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހަކީ ވަރަށް ގިނަ ކަންކަންކަމުގައި ވަރަށް އެމޯޝަނަލް ބޭފުޅެއް ކަމަށް ބެލެވިދާނެ ބޭފުޅެކެވެ. ކޮވިޑް19 އާ ގުޅިގެން ޓީވީ މެދުވެރިކޮށް ދެއްވި ހިތާބެއްގައި ވެސް ރައީސް އަށް ކީރިތި ކުރެއްވުނެވެ. އަދި ކުރީގެ ޓޫރިޒަމް މިނިސްޓަރު އަލީ ވަހީދާ ބެހޭ ގޮތުން އެ މިނިސްޓްރީގެ ދެތިން ބޭފުޅަކު ރައީސް އަރިހުގައި ދެއްކެވި ވާހަކަފުޅަކާ ބެހޭ ގޮތުން ވެސް ރައީސް އަށް ކީރިތި ކުރެއްވުނު ކަމަށް ބައެއް މަސްދަރުތަކުން ބުނެ އެވެ.\nކީރިތި ކުރެއްވުމަކީ މައްސަލައައެއް ނޫނެވެ. އަޅުގަނގަޑަކީ ވެސް ބައެއް ކަންކަމުގައި ރޮވޭ މީހެކެވެ. އެކަމަކު އަޅުގަނޑު ބަލަނީ ވީވަރަކުން އަޅުގަނޑުގެ ރުއިން ނޫނީ އެމޯޝަންސް އެހެން މީހުންނަށް ނުދައްކައިވޭތޯ އެވެ.\nގައުމީ ކަންކަމުގައި ވެރިން ކީރިތި ކުރެއްވުން، ގިނަ ފަހަރަށް ރަމްޒުކޮށްދެނީ ގައުމު ދެކެ ވާ ލޯއްބެއްގެ ބޮޑުކަމުން ކީރިތި ކުރެއްވެނީ ކަމަށް ބެލެވިދާނެ އެވެ. އަދި އެއީ މާތް ސިފައެއް ކަމުގައި ވެސް ބެލެވިދާނެ އެވެ. އެކަމަށް ހުކުމް ކުރާކަށް އަޅުގަނޑު ނެތީމެވެ. އެކަމަކު ވެރިންނަކީ ކަންކަމުގައި ޖެހިލުމެއް ނެތި ފިޔަވަޅު އަޅަން ކެރޭ ބަޔަކަށް ވާން ޖެހޭނެ ކަމަށް އަޅުގަނޑު ގަބޫލު ކުރަމެވެ. ވެރި މީހާ އަކީ މުޅި މުޖުތަމައުގެ މަސްލަހަތުގައި ކަންކަން ކުރައްވަން ޖެހޭނެ ބޭފުޅަކަށްވާތީ، ހުރިހާ ފަހަރަކު ހުރިހާ ބަޔަކު އެންމެ ހިތް އެދޭ ގޮތަށް ކަންކަން ނުކުރެވިދާނެ ކަން ގަބޫލު ކުރަން ޖެހެ އެވެ.\nވެރިކަން ކުރެވޭނީ ޖެހިލުން ކުޑަ ނުލަފާ މީހުންނަށް ކަމަށް ބުނަން ޖެހެނީ ވެސް އެހެންވެގެންނެވެ.\nކުރީގެ ރައީސް އަބްދުﷲ ޔާމީނަކީ އެސިފަ ހުރި ބޭފުޅެކެވެ. އެކަމަކު އެ މަނިކުފާނުގެ މައްޗަށް ކުރެވޭ ވައްކަމުގެ ތުހުމަތާއި އަދި އެކިޔާ "އަނިޔާވެރިކަމަކީ" އަދި އެހެން ވާހަކަ އެކެވެ. އެ މަނިކުފާނުގެ ވެރިކަން ބަދަލު ކުރީ ކޮރަޕްޝަނާއި އަނިޔާވެރިކަން އިންތިހާ އަށް ބޮޑުވެއްޖެ ކަމަށް ރައްޔިތުންނަށް ވިސްނައިދީގެންނެވެ. އެކަން ދިފާއު ކުރާކަށް ވެސް އަޅުގަނޑު ނެތީމެވެ. އެކަމަކު މި ސަރުކާރު އައިސް އެކަންކަން ތަކުރާރު ކުރާ ނަމަ، އެއީ އިންސާފު ކަމަކަށް ވެސް އަދި ރައްޔިތުން ވޯޓު ދިން ގޮތް ކަމަށް ވެސް ބަލައިގަނެވޭކަށް ނެތެވެ.\nއަޅުގަނޑު ތިން ނުކުތާއެއް ފާހަގަކޮށްލާނަމެވެ. ފުރަތަމަ ނުކުތާއަކީ ދައުލަތުގެ ބަޖެޓުން 1.3 ބިލިއަން ރުފިޔާގެ ހިޔާނާތް ހިންގި އެމްއެމްޕީއާރުސީގެ މައްސަލާގައި އަދި އެކަން ހިންގި އެެންމެ އިސް އެއް މޭސްތިރިޔާ، ކުރީގެ ނާއިބު ރައީސް އަހުމަދު އަދީބާއި އެމްއެމްޕީއާރުސީގެ މެނޭޖިންގް ޑިރެކްޓަރު އަބްދުﷲ ޒިޔަތުގެ ވަކީލެއްގެ ގޮތުގައި މަސައްކަތް ކުރެެއްވި ބޭފުޅަކު ޕްރޮސެކިއުޓާ ޖެނެރަލްގެ މަގާމުގައި ބަހައްޓައިގެން ހޯދައި ދޭނީ ކޮން އިންސާފެއްތޯ އެއީ ސުވާލެކެވެ.\nއަޅުގަނޑު ހަނދާންވާ ގޮތުގައި ކުރިން ކްރިމިނަލް ކޯޓުގެ އިސް ފަނޑިޔާރުކަން ކުރެއްވި، އަދި ފަހުން ޕީޖީކަން ކުރެއްވި އަހުމަދު މުއިއްޒާއި އަދި މިހާރުގެ ސުޕްރީމް ކޯޓުގެ އެއް ފަނޑިޔާރު ހުސްނުއްސުއޫދާ ދެ ބޭފުޅުން ދަށު ކޯޓުތަކުން ވަކިވެވަޑައިގަތުމަށް ފަހު، ވަކި މުއްދަތެއް ނުވަނީސް އެ ކޯޓުތަކުގައި ހިނގި މައްސަލަތަކުގައި ވަކާލާތެއް ނުކުރައްވަ އެެވެ.\nއަޅުގަނޑުގެ ސުވާލަކީ އެ އުސޫލު ޕީޖީ ހުސައިން ޝަމީމްގެ މައްޗަށް ނުހިންގަންވީ ކީއްވެގެންތޯ އެވެ؟ ދައުލަތުގެ އެންމެ އިސް ޕްރޮސެކިއުޓާ ޖެނެރަލަކީ އިންސާފު ގާއިމުކޮށް ދިނުމުގައި އެންމެ އިސް މަގާމު ފުރުއްވާ ބޭފުޅާ ނޫންތޯ އެވެ؟ އެމްއެމްޕީއާރުސީގެ މައްސަލަތަކުން، ޕީޖީގެ މަގާމުގައި ހުންނަވައިގެން ތަނާޒިލުވެވޭނެ ގޮތަކީ ކޮބައިތޯ އެވެ؟ އެފްޕީއައީޑީގެ ހިޔާނާތަށް ފަހު ރާއްޖޭގައި ހިންގި އެންމެ ބޮޑު ހިޔާނާތް، އެމްއެމްޕީއާރުސީގެ ހިޔާނާތް ރާވައި ހިންގި މޭސްތިރިންގެ ވަކީލުންގެ ގޮތުގައި މަސައްކަތް ކުރުމަށް ފަހު، ޖެހިގެން އަންނަ ދުވަހު އަނެއްކޮޅަށް އެ މައްސަލަތައް ބައްލަވާނެ ގޮތެއް އަަޅުގަނޑަކަށް ނުވިސްނެ އެވެ. އަދި މިހާރު އަހުމަދު އަދީބުގެ މައްޗަށް 800 އަހަރުގެ ޖަލު ހުކުމް އަންނަ ވަރުގެ މައްސަލަތައް ހުރި ކަމަށް ވިދާޅުވި އަސް، އެ މައްސަލަތައް އަދުލުވެރި ކަމާ އެކު ބައްލަވާނެ ގޮތެެއް ނުވިސްނެ އެވެ.\nއަޅުގަނޑު މިހެން ދަންނަވާ އިރު، އެމެރިކާގެ ކުރީގެ އެޓާނީ ޖެނެރަލް ޖެފް ސެސަން ބައެއް މައްސަލަތަކުން އެއް ފަރާތްވިކަން އަޅުގަނޑު ހަނދާނެއް ނުނެތެ އެވެ. އެކަމަކު ރާއްޖެ ފަދަ ކުޑަ ގައުމެއްގައި އަދި މި ސަރުކާރު އިންސާފު ހޯދައި ދިނުމަށް އައި އެންމެ ބޮޑު މައްސަލަ އަށް އިންސާފު ނުހޯދި ދެން އިންސާފު ހޯދުމަށް އޮންނާނީ ކޮން މައްސަލައެއްތޯ ސުވާލު އުފައްދަމެވެ.\nޕީޖީ ހުސައިން ޝަމީމު އެ މަގާމުގައި ބަހައްޓައިގެން އެ މައްސަލައިގެ އިންސާފު ނުލިބޭނެ ކަމަށް އިދިކޮޅުން ބުނުމުން އެ ވާހަކައަކީ މާ ފެންހިފޭ ވާހަކައަކަށް ނުވެދާނެ އެވެ. އެކަމަކު އެ ދައްކަވަނީ ފެންހިފޭ އޮއްޓަރު ހުރި ވާހަކައެކެވެ. އެެމްއެމްޕީއާރުސީގެ މައްސަލަ އިންސާފުގެ މަގުން ގެެންދަން ބޭނުން ނަމަ ހުސައިން ޝަމީމު ޖެހިވަޑައިގަންނަވާނީ އިސްތިއުފާ ދެއްވާށެވެ. ނޫނީ އަދުލު އިންސާފޭ ހަމަހަމަ ކަމޭ ވިދާޅު ނުވާށެވެ. މަންޒަރު އެ އޮތީ ވަރަށް ސާފުކޮށް ފެންނާށެވެ. އަދި އެފަދަ ބޭބޭފުޅުން އެފަދަ މަގާމުތަކަށް އިސްކުރައްވާ ބޭފުޅުންގެ ނިޔަތާ ދޭތެރޭ ސުވާލު ކުރާކަށް އަޅުގަނޑު ނެތީމެވެ. އެކަމަކު އެ ބޭބޭފުޅުން އެއީ ދެ ވަނަ ފަހަރަށް ވިސްނަވަން ޖެހޭނެ މައްސަލައެއް ކަމަށް އަޅުގަނޑު ގަބޫލު ކުރަމެވެ.\nއެމްއެމްޕީއާރުސީގެ ހިޔާނާތުގެ މައްސަލަ ސާބިތުވި، ކުރީގެ ނާއިބު ރައީސް އަހުމަދު އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް ހުކުމް ކުރިއަސް، ފެށުނީއްސުރެ -ދާދި މިދާކަށް ދުވަހު އަދީބު މިނިވަންވުމާ ހަމައަށް- އެ ދެބޭފުޅުން ތިއްބެވީ ގޭ ބަންދުގަ އެވެ. އަދި އެމްއެމްޕީއާރުސީގެ ހިޔާނާތުގެ ފައިސާ ރޯލު ކުރި، މ. ސެސްނާ އައްލާމް މުހައްމަދު ލަތީފް (މޮހޯ) މިނިވަންކަން މަތީ، އަދި އެ ފައިސާގެ މަންފާފައި އިނގިރޭސި ވިލާތުގައި އެއޮއް ދިރިއުޅެ ނަގަނީ އެވެ. އެކަމާ ބެހޭ ގޮތުން ސުވާލެއް ކުރި މީހަކު ހުރި ހެނެއްވެސް ހިއެއް ނުވެ އެވެ. އެކަމަކު ކުރީގެ ރައީސް އަބްދުﷲ ޔާމީން މި އޮންނަވަން ޖެހެނީ ޖަލުގެ ތޭރިތަކުގެ ފުރަގަހުގަ އެވެ. ތިޔަ ވިދާޅުވާ ހަމަހަމަ ކަމާއި އިންސާފަކީ މިއީތޯ އެވެ؟ މި އަށް ކިޔަނީ ސިލެކްޓިވް ޖަސްޓިސް ނޫންތޯ އެވެ؟\nދެން އޮތީ ޖޭއެސްސީގެ "ޑްރާމާ"ގެ ވާހަކަ އެވެ. އެއީ ފުކެއް ދެރަ ވާހަކައެއް ނޫނެވެ. ފަނޑިޔާރުންނަށް އޮންނަނީ މިނިވަންކަން ދީފައި ކަމަށް ބުނެ އެވެ. އެކަމަކު ވަކި ބަޔަކު ހިތް ނުތަނަވަސްވާ ގޮތަކަށް ހުކުމެއް ކޮށްފި ނަމަ، އެ މީހަކު އެވީ ދަމައި ޖޭއެސްސީ އަށް ނޫނީ މަޖިލީހަށް ހުށަހަޅައި ބިރުދެއްކުމުގެ އަމަލުތައް ފައްޓަވާށެވެ. އެ ގޮތުން އެއް ބަޔަކު ސަސްޕެންޑްކޮށް އަދި އަނެއް ބަޔަކު ވަކިކޮށް، އަދި ވަކި ކުރުމުގެ ސަގާފަތް ބާރުލާފައި އެއެއް ކުރިއަށް ދަނީ އެވެ. ކަމެއް ނުހުއްޓުވޭތާ އެޅޭ ފިޔަވަޅެެއް ވެސް ނެތެވެ. އެ ކޭސްތަކުގެ ތަފުސީލަށް ދާކަށް އަޅުގަނޑު ނެތީމެވެ. އެކަމަކު އިންސާފަކީ މިއީތޯ އަޅުގަނޑު ތަކުރާރުކޮށް ސުވާލުކުރާނަމެވެ.\nފެހި ގާނޫނު އަސާސީ އަށް އަމަލު ކުރަން ފެއްޓީއްސުރެ، ޖޭއެސްސީގައި ސިޔާސީ ނުފޫޒު އޮވެގެން އަދި ޖޭއެސްސީގެ ކޮމްޕޮސިޝަން އޮންނަ ގޮތުން އިންސާފަށް ހުރަސް އެޅޭ ވާހަކަ އައީ ދައްކަމުންނެވެ. އެކަމަކު މި ސަރުކާރަށް ދެ އަހަރު ފުރިގެން ދާ އިރު، އަދި ރައްޔިތުންގެ މަޖިލީހުގެ ތިން ބައިކުޅަ ދެބައިގެ އަޣުލަބިއްޔަތު އޮތް އިރު، ފަނޑިޔާރުގެ އިސްލާހު ކުރުމަށް އެޅި ފިޔަވަޅަކީ ކޮބައިތޯ އެވެ؟ ކޮންމެ ބަޔަކު ވެސް އިސްލާހުގެ ވާހަކަ ދައްކަނީ އިދިކޮޅުގައި ތިބޭ އިރު އެވެ. ބާރު ލިބޭ ހިސާބުން އެކަން ހަނދާން ނެތެ އެވެ. އޭރުން ބަލަނީ ޖެހުނު ތަނަކުން ޖީބު މުއްސަނދި ކުރެވޭތޯ އެވެ. އިންސާފަކީ މިއީތޯ އެވެ؟\nދެން އޮތީ އަޅުގަނޑުގެ ފަހު ނުކުތާ އެވެ. އެއީ ކުރީގެ ޓޫރިޒަމް މިނިސްޓަރު އަލީ ވަހީދުގެ ވާހަކަ އެވެ. ފަހަރެއްގައި އަލީ ވަހީދު ވަކި ކަމެއް ނުކުރައްވާނެ ކަމަކަށް އަޅުގަނޑު ބުނާކަށް ނެތީމެވެ. އެކަމަކު އެކަމުގައި ސުވާލު އުފެދޭ މައްސަލަތައް ވަރަށް ގިނަ އެވެ. އެއް ކަމަކީ ކުއްލި ގޮތަކަށް ރައީސް އަރިހަށް ބޭފުޅުންކޮޅެއް ގޮސް އެ ބޭފުޅުންގެ "ސްޓޯރީ" ދެންނެވިތާ 24 ގަޑި އިރު ނުވަނީސް، އަލީ ވަހީދު މަގާމުން ވަކިކުރުމެވެ. އަޅުގަނޑުގެ އެއް ސުވާލަކީ ބަޔަކު ގޮސް ވާހަކައެއް ދައްކާލާ އިރަށް އެކަމުގައި އެ ބަޔަކު އެ ހަދަނީ ކިހާވަރެއްގެ ތެދެއްކަން ރައީސްއަށް ޖަޖު ކުރެވެނީ ކިހިނެއްތޯ އެވެ؟ އެހެން މިދެންނެވީ، ބައެއް މަސްދަރުތަކުން ބުނާ ގޮތުގައި އެއީ ރޭވިގެން ހިންގި ކުޅިގަނޑެކެވެ. ބައެއް ބޭބޭފުޅުންގެ "ގާލް ފްރެންޑުންނާއި" އަދި އަނެއް ބައި ބޭބޭފުޅުންގެ "އެކްސް ގާލް ފްރެންޑުން" އެކަމުގައި އިސް ދައުރެއް އަދާ ކުރި ކަމަށްވެ އެވެ. އޭގެ އިތުރުން އަލީ ވަހީދާ ދެކޮޅަށް ބަޔާން ދިން މީހުންގެ ތެރެއިން ދެބައިކުޅަ އެއްބަޔަކީ ފިރިހެނުން ކަމަށްވެ އެވެ. ހަމަ އެހެންމެ އަލީ ވަހީދާ ދެކޮޅަށް ބަޔާންދިން މީހުން ވަނީ ސިއްރުކޮށްފަ އެވެ. އަދި އެފަދަ ބޭބޭފުޅުންގެ މައްޗަށް އެ ވިދާޅުވާ "ފުރައްސާރައިގެ" މައްސަލަތައް ފެންމަތި ވުމުން ވެސް، މަތިން އިހުތިޔާރު ކުރެއްވީ އެއްކަލަ "ސިލެކްޓިވް ޖަސްޓިސް" އެވެ. އެބޭބޭ ފުޅުން ފާޅުކަން ބޮޑު ގޮތެއްގައި އަންހެނުންނަށް މިވެނި ކަމެއް ކުރެއްވީމޭ ވިދާޅުވި އިރު ވެސް އެޅުނު ފިޔަވަޅެއް ނެތެވެ. އެކަމަކު އެއީ ވެސް ސިޔާސީ މަގާމުތަކުގައި ތިއްބެވި ބޭބޭފުޅުންނެވެ.\nރައީސަކީ ގިނަ ގިނައިން ކޮމެޓީ ހައްދަވާ ބޭފުޅެކެވެ. މާގިރި ހޮޓަލުގެ "ކުޅިބައި" ނިޔުޅުވާލަން ކޮމެޓީ ނުހެއްދެވީ ކީއްވެތޯ ވެސް ސުވާލު އުފެދެ އެވެ. އިންސާފާއި ހަމަހަމަ ކަމުގެ ވާހަކަ ދައްކާ އިރު، މިއީ ފުކެއް ބޮޑުވަރު ނޫންތޯ އެވެ؟\nޓޫރިޒަމް މިިނިސްޓްރީގެ އޮފިޝަލުންތަކާ ދެކޮޅަށް ފިޔަވަޅެއް ނޭޅުއްވި އިރު، ފިޝަރީޒު މިނިސްޓްރީގެ ޑިރެކްޓަރު އޮފް ކޮމިއުނިކޭޝަން، އަހުމަދު ފަޒީލު މައްސަލައެއް ސޯޝަލް މީޑިއާގައި ތިލަވުމާ އެކު އޭނާ ސަސްޕެންޑްކޮށްފި އެވެ. އެކަމުގައި އެކޮޅު މިކޮޅު ބެލުމެއް ނެތެވެ.\nއަލީ ވަހީދު ގޯސް ކަމެއް ނުކުރާނެ ކަމަށް އަޅުގަނޑު ވަކާލާތު ކުރާކަށް ނެތީމެވެ. އެކަމަކު އަލީ ވަހީދު ގުރުބާން ކުރީ، ހުޅުމާލޭ ފަޅުގައި އަޅާފައި އޮތް ސަފާރީގައި ކެންޔާ ކުއްޖަކު "ރޯޔަލިސްޓުން" ރޭޕް ކުރި ކަމަށް އަޑުގަދަވި ދުވަސްވަރާ ވިދިގެންނެވެ. މީޑިއާ އިން އުޅެ އުޅެ ވެސް އެކަން ކުރި ބައެއް ފުލުހުން އާންމު ކުރާކަށް ބޭނުމެއް ނުވި އެވެ. އެއިރު އެ އަށް ވުރެ މާ ކުދިކުދި މައްސަލަތަކުގައި ހިމެނޭ މީހުންގެ ނަމާއި ވަނަވަރު ފުލުހުން ހާމަ ކުރެ އެވެ. ސުވަލާކީ އެ މީހުން ސިއްރުކުރީ ކީއްވެގެންތޯ އެވެ؟ ކިތަންމެ ވަރަކަށް ސިއްރު ކުރިއަސް އެ އަމަލެއް ހިންގި މީހުން އެންމެންނަށް ވެސް އެނގެ އެވެ. ސުވާލަކީ އެ މީހުންގެ ނަންތައް ސިއްރު ކުރުމުން ސަރުކާރުގެ އަގުވެއްޓުން ފިޔަވައި ވީކަމަކީ ކޮބައިތޯ އެވެ. ދެދެކެވެ. އެ މައްސަލަ ދެފެން ދޭތެރެއިން ދުއްވާލުމުން އެ މީހުންނަށް އެޅުނު ވިޔަވަޅެއް ނެތެވެ.\nމައްސަލަ ފެންމަތިވިތާ 24 ގަޑި އިރު ނުވަނީސް އަލީ ވަހީދު ގުރުބާން ކުރީ، ބައެއް ބޭފުޅުން ގަބޫލު ކުރައްވާ ގޮތުގައި ސަފާރީ ކޭހުގެ މައްސަލަ އޮއްބާލުމަށެވެ. އެ އަށް ބާރުލިބެނީ އޭނާ ވަޒީފާ އިން ވަކި ކުރިތާ ދެ ހަފުތާ ވީ އިރު، އަލީ ވަހީދުގެ މައްޗަށް ތުހުމަތު ކުރެވޭ މައްސަލައިގެ ހެކި ފުލުހުންނަށް ނުދެއްކޭތީ އެވެ.\nއަލީ ވަހީދަކީ ރަށަކަށް ނިސްބަތްވެ، ބޮޑު އާއިލާއެއް އޭނާގެ ދިފާއުގައި ނެތުމަކީ އަދި "އެލީޓް ކްލަބް"ގެ މެންބަރަކަށް ނުވުމަކީ އޭނާ ގުރުބާން ކުރަން ޖެހޭ ކަމެއް ކަމަކަށް އަޅުގަނޑު ނުދެކެވެ. އަދި ޒީރޯ ޓޮލަރަންސަކީ ވެސް އެއީއެއް ނޫނެެވެ. އެވަރުގެ ފިވަޅެއް އެޅި އިރު އެކަމުގެ އަނެއް ފަރާތް ރައްޔިތުންނަށް އެނގެން ޖެހޭނެ ކަމަށް ގަބޫލު ކުރަމެވެ. އެހެން ނޫން ނަމަ މި ކުރެވުނު ކަމަކީ ވެރިކަން ބަދަލު ކުރުން އެކަނި ނޫންތޯ އެވެ. ކަންކަން ހިނގަނީ އެއްބީދައަކުން އެއް އުސޫލެއްގެ މަތީން ނޫންތޯ އެވެ. މީހަކު ރޯލާ ކޮންމެ ފަހަރަކު އެއީ ހަގީގަތް ކަމަށް ނުވެ ހިނގައިދާނެކަން ގަބޫލުކުރަން ޖެހެ އެވެ.


Ithuru test kit thah ilibijje\nއިތުރު ޓެސްޓް ކިޓުތައް ލިިބިއްޖެ\nމާލެއިން ޕޮސިޓިވްވާ މީހުން ކަރަންޓީނު ފެސިލިޓީތަކަށް ގެންދިއުމުގައި -- އަވަސް ފޮޓޯ: އަބްދުﷲ ޝަފީޢު (އަބޯ)\nކޮވިޑް-19 އަށް ޓެސްޓު ކުރަން ބޭނުން ކުރާ އިތުރު 5،000 ޓެސްޓު ކިޓު ލިބިފައިވާ ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން ބުނެފި އެވެ.\nއެންއީއޯސީގެ ތަރުޖަމާނު މަބްރޫކް އަޒީޒް ވިދާޅުވީ، އާ 5،000 ޓެސްޓު ކިޓް ރާއްޖެއަށް ގެނެސް އެ ތަކެތި މިހާރު އައިޖީއެމްއެޗާ ހަވާލުކޮށްފައިވާ ކަމަށެވެ.\nއޭނާ އިތުރަށް ވިދާޅުވީ، ޕޮލިސްގެ އިންޓެލިޖަންސަށް ބޭނުން ކުރާ ޕީސީއާރް މެޝިނެއް ވެސް މި މަސައްކަތުގައި ބޭނުން ކުރަން ފަށާފައިވާ ކަމަށައި އެގޮތުން މިރޭ އެ މެޝިނު ބޭނުން ކުރަން ފަށައި ދުވާލަކު 50 ޓެސްޓު ހެދޭނެ ކަމަށެވެ.\n"މި މެޝިނުން ޓެސްޓުތައް ފެށުމާއެކީގައި ފުރަތަމަ ކޮޅު ދުވާލަކު 50 އިތުރު ޓެސްޓު ހެދޭނެ. އަދި މި މެޝިނަށް ރަަނގަޅަށް މަސައްކަތްތައް ހިނގައިގަތީމައި އިތުރު ކުރެވޭނެ ކަމަށް މައުލޫމާތު ލިބޭ،" މަބްރޫކް ވިދާޅުވި އެވެ.\nކޮވިޑް-19 އަށް ޓެސްޓު ކުރުމަށް ބޭނުން ކުުރާ ޓެސްޓު ކިޓުތައް އިތުރު ކޮށްފައިވާ ކަމަށް މިރޭ މައުލޫމާތު ދިނީ އުލިގަމުން ޕޮޒިޓިވްވި މީހުންނާ ގުޅުންްހުރި ކޮންްޓެކްޓުންގެ ޓެސްޓު ކުރުން ލަސްވެފައިވާ ކަމަށް ނޫސްވެރިންގެ ބައްދަލުވުމުގައި ސުވާލުތައް ކޮށްފައި ވަނިކޮށެވެ.\nމިރޭ ހާމަކުރި މީހުންނާއެކު ރާއްޖެއިން ބަލި ޖެހުނު މީހުންގެ އަދަދު މިހާރުވަނީ 108 އަށް އަރާފަ އެވެ. އަދި މާލެއިން ބަލި ޖެހުނު މީހުންގެ އަދަދު ވަނީ 92 އަަށް އަރާފަ އެވެ. މާލޭގެ އިތުރުން ދެން މި ބަލީގެ މީހަކު ފެނިފައި ވަނީ އުލިގަމުންނެވެ. އެ މީހާ ޑައިރެކްޓް ކޮންޓެކްޓްވި އިތުރު މީހަކަށް ވެސް ބަލި ޖެހިފައިވެ އެވެ.\nކޮވިޑް-19 އެޗްޕީއޭ ކޮރޯނާ ވައިރަސް + ކޮވިޑް-19 އިގެ ބަލާއާފާތް\nއުމުރުން ދުވަސްވީ މީހުން ރަނގަޅީ މާސްކު ނޭޅުން\n"ކޭސް އިތުރުވިޔަސް ހިފެހެއްޓޭނެ ގާބިލުކަން އެބަހުރި"


Dubai dhathurufulhah fahu Raees Raajje vadaigenfi - vNews.mv\nރައީސް އިބްރާހީމް މުހައްމަދު ސޯލިހް\nރިފާޢަތު Male' | 31 July 2021, 17:42\nދުބާއީއަށް ކުރެއްވި ނުރަސްމީ ދަތުރުފުޅަށް ފަހު ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް މިއަދު ރާއްޖެ ވަޑައިގެންފިއެވެ.\nޔުނައިޓެޑް އަރަބް އެމިރޭޓްސް (ޔޫއޭއީ) ގެ ދުބާއީއަށް ކުރެއްވި ނުރަސްމީ ދަތުރުފުޅު ނިންމަވާލެއްވުމަށްފަހު އެމަނިކުފާނު ރާއްޖެ ވަޑައިގެންނެވީ މިއަދު މެންދުރުފަހުގެ ވަގުތެއްގައި ކަމަށް ރައީސް އޮފީހުން މައުލޫމާތު ދެއެވެ.\nދުބާއީއަށް އެމަނިކުފާނު ފުރާވަޑައިގަތީ މިމަހުގެ 27 ވަނަ ދުވަހުއެވެ. އަދި އެމަނިކުފާނު ވަނީ މިމަހުގެ 20 ވަނަ ދުވަހު ސްރީލަންކާއަށްވެސް ނުރަސްމީ ދަތުރުފުޅެއް ކުރައްވާފައެވެ.\nއެ ދަތުރުފުޅުގައި ރައީސް ވަނީ ސްރީލަންކާގެ ރައީސް ގޮތާބަޔާ ރާޖަޕަކްސަގެ އަރިހަށް އިޙްތިރާމުގެ ޒިޔާރަތެއް ކުރައްވާފައެވެ.\nމީގެއިތުރުން މި ބައްދަލުކުރެއްވުން ނިންމަވާލައްވަމުން ވަނީ ރާއްޖެއާއި ސްރީލަންކާ އާއި ދެމެދު އޮތް ގާތް ގުޅުމުގެ މައްޗަށް އަލި އަޅުއްވާލައްވައި، ދެގައުމުގެ ގުޅުން މުސްތަގްބަލުގައިވެސް ވަރުގަދަކުރެއްވުމަށް މަސައްކަތްކުރައްވާނެކަމުގައި ވިދާޅުވެފައެވެ.\nރާއްޖެ ސިޔާސީ ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ ޔޫއޭއީ


Fuaaf - 22 | Vaahaka ފުއާފް – 22 – Vaahaka\n2k 13 0\tApril 19, 2021\n" އަސްރާ ކިހިނެތްވީ؟ ބަލީތަ އަނެއްކާ؟ " ގުދަށް އޮތް އަސްރާގެ ބުރަކަށީގައި ފިރުމަމުން ދިޔަ އަޙްސަންގެ އަޑުގައިވަނީ ހާސްކަމެވެ.\n" ކީކޭ؟ "އަޙްސަން ފަހުން ބުނި ދެބަސް އަސްރާގެ ކަންފަތުގައި ހީވީ ގުގުމަމުން ދިޔަ ހެންނެވެ. އަނެއްކާ އޭނަ އެއިނީ އަރްޒަންގެ ދަރިޔަކަށް ބަލިވެ ބާވައެވެ؟\nއަސްރާ އަވަސް އަވަހަށް އަތުގެ އިނގިލިތަކުން ދުވަސްތައް ގުނާލިއެވެ. އާނއެކެވެ. މިދިޔަ މަހާއި މި މަހު ގަވައިދުން ޖެހޭ މައްސަރުތައް ކަންތައް ނުޖެހެއެވެ. ޔަޤީނެވެ. އޭނަ އެއިނީ އަރްޒަންގެ ދަރިޔަކަށް ބަލިވެއެވެ.\n" އަސްރާ...؟ " އަސްރާގެ ޖަވާބެއް ނުލިބިގެން އަޙްސަން އަސްރާގެ ކޮނޑުގައި ހިފަހައްޓާލި ވަގުތު އޭނަ ދިޔައީ ސިހިގެންނެވެ.\n" ހޫމް. އަހަރެން މިއުޅެނީ ބޮލުގަ ރިއްސާތީ.. ހީވަނީ ކުޑަކޮށް ހުންވައްތަރުވެސް ވާހެން. ކޮޓަރިއަށް ގޮސް އަރާމުކޮއްލަން ބޭނުމީ... " އަސްރާ މިވަގުތު ބޭނުންވީ އަޙްސަންގެ ގާތުން ދުރަށް ދާށެވެ.\n" ހޫމް.. ކޮޓަރިއަށްދޭ.. އަހަރެން ދާނަން ބަދިގެ ކަންތައް ހަމަޖައްސާލާފައި... " އަޙްސަން ހީލަމުން އަސްރާގެ ކޮނޑުގައި ފިރުމާލާފައި ބަދިގެއާ ދިމާއަށް ހިނގައިގަތެވެ. އަސްރާ މަޑު ހިނގުމެއްގައި ކޮޓަރިއާ ހަމަޔަށް ހިނގަމުން ދިޔައިރު ސިކުނޑީގައި އެނބުރެމުން ދިޔައީ އެންމެ ސުވާލެކެވެ. ދެން ކަންތައް ވާނީ ކިހިނެތްބާވައެވެ؟ އެސުވާލެެވެ.\n" އަރްޒަން ޕުލީޒް.. އަހަރެންގެ ގާތަށް އައިސް މިއީ ހަޤީޤަތެއް ނޫންކަން ބުނެދީބަލަ... " އަސްރާއަށް ކޮޓަރީގެ ދޮރު ލައްޕާލުމަށްފަހު ފާރުގައި ލައްވެގަނެގެން އިނދެ ރޮމުން ކުރެވުނީ ޝަކުވާއެވެ. މިކަހަލަ ކަމެއް ވެދާނެ ކަމަކަށް އޭނަ ދުވަހަކުވެސް އުއްމީދެއް ނުކުރެއެވެ. ބަނޑުގައި މިއޮތީ އާދައިގެ އިންސާނެއްވެސް ނޫނެވެ. ޖިންނި ނަސްލާ އެކުވެފައިވާ ދަރިޔެކެވެ.\n" އަޝޫ... " އިވުނީ އަރްޒަންގެ އަޑެވެ. ތުނި ފޮއްޗެއް ދަމާފައިވާ ކުޑަދޮރުން ބޭރުން އަލިވަމުން ދިޔަ ފަނޑު އަލިކަން ފިޔަވާ އިތުރު އަލިކަމެއް ނުވާ އެކޮޓަރިއަށް ވަތް އަރްޒަން ފެނިފައި އަސްރާއަށް ވަގުތުން ދުވެފައި ގޮސް އޭނަގެ ގައިގައި ބައްދާލެވުނީއެވެ.\n" ކީއްވެތަ ތިހާ ލަހުން ތިއައީ؟ " އަސްރާއަށް އެންމެ ފުރަތަމަވެސް ކުރެވުނީ ޝަކުވާއެވެ.\n" ލަސްވީދޯ؟ ސޮރީ... " އަރްޒަން އަސްރާ ގޮވައިގެން ގޮސް އެނދުގައި އިށީނެވެ.\n" އައި މިސްޑް ޔޫ... " އަސްރާ ރޮއެގަނެފައި އަނެއްކާވެސް އަރްޒަންގެ ގައިގައި ބައްދާލިއެވެ.\n" މިސްޑް ޔޫ ޓޫ... " އަރްޒަން އަސްރާގެ ބުރަކަށީގައި ފިރުމަމުން ދިޔައިރު މަޑުމަޑުން އޭނަގެ ހިއްސުތައް ހޭލައްވަމުން ދިޔަ ކަމުގެ އަސަރުތައް ފެންނަމުން ދިޔައީ އަސްރާގެ ބުރަކަށީގައި ފިރުމަމުން ދިޔަ ދެއަތުން އަސްރާ ލައިގެން ހުރި ހެދުމުގައި އިން ޒިބަކަށް ދަމާލުމުންނެވެ.\nމަޑުނޫކުލައިގެ ރަޖާ އަޅައިލައިގެން އޮތް އަސްރާއަށް ސިހިފައި ތެދުވެވުނީ ބާރު ގުގުރީގެ އަޑަށެވެ. ފުރާޅުމައްޗަށް ޖެހެމުން ދިޔަ ބޯވާރޭ ތިކިތަކުގެ އަޑު އިވިފައި އަސްރާގެ މޫނުމައްޗަށް ހިނިތުންވުމެއް ވެރިވިއެވެ. އަރްޒަން އޭނަގެ ގާތުގައިވާހާ ހިނދަކު އޭނައަށް ކޮންމެ ގޮތެއް ވިޔަސް ހެވެ.\nއަސްރާ ކޮޓަރީގައި ހުރި ބޮޑު ގަޑިއަށް ބަލާލި އިރު ދަންވަރު ހަތަރެއްޖަހަން ގާތްވަނީއެވެ. އަނެއްކާވެސް އިރުކޮޅަކަށް ނިދާލަން ވެގެން އެނދުގައި އޮށޯވެ އަރްޒަން އޮތް ފަރާތަށް އެނބުރިލިއެވެ. އަދި އެއްއަތުން އަރްޒަންގެ އެފަން އިސްތަށިގަނޑުގައި ފިރުމާލިއެވެ. ކުއްލިއަކަށް ގަދަޔަށް ވިދާލި ވަގުތު އަސްރާގެ ގާތުގައި އޮތް ކަމަށް ހީކޮށްގެން ހުރި އަރްޒަންގެ ބަދަލުގައި ހުސްގަޔާ ހަމައެކަނި ސޯޓުގައި އޮތް އަޙްސަންގެ މޫނު ފެނިފައި އަސްރާއަށް ފުންމައިގެން އެނދުން ތެދުވެވުނީ ގަޔަށް ބޮޑު ކައްޓެއް ހެރުނު ފަދައިންނެވެ.\nއަރްޒަންގެ ބަދަލުގައި އަޙްސަން އެއޮތީ ކީއްވެ ހެއްޔެވެ؟\n" ހަމަސްދޯ މިވީ މިހާރު؟ " ހުސްނާ އަސްރާގެ ބަނޑަށް ބަލާލަމުން އަހާލިއެވެ. ދާތިކިތައް ވިދަމުން ދިޔަ މޫނުން އަސްރާ ދާތައް ފުހެލަމުން މަޑުމަޑުން ބޯޖަހާލިއެވެ. މީހަކަށް އޭނަގެ ބަނޑުގައިވާ ދަރިފުޅުގެ ހަޤީޤަތް އެނގިދާނެތީ ބިރުގަންނަނީއެވެ.\n" އަޙްސަން ދިޔަފަހުން ހަމަސްދޯ މިވީ.. އޭނަ ދެން ކޮންއިރަކުން އަންނާނީ؟ މިދުވަސްކޮޅު ފިރިމީހާގެ އަޅާލުން އެންމެ މުހިންމުވާނީ... " ހުސްނާ އަސްރާގެ ބޮލުގައި ފިރުމާލަމުން ހިނިތުންވެލިއެވެ.\n" ބުނި ވިހަން ކައިރިވީމައި އަންނާނަމޭ.. " އަސްރާ ހަމަޖެހޭކަން ދައްކަމުން ޖަވާބުދިނެވެ.\n" އެހެންތަ؟ އެކަމަކު އަވަހަށް އައިއްޔާ ރަނގަޅުވާނީ... ދައްތަ މިދަނީ އިނގޭ. މާދަމާ ކޮންމެހެން ދަރިފުޅު ނަޔަސް ދައްތައަށް ހެޔޮ. ދައްތަ ބިރިއާނިކޮޅެއް ގެނެސްދޭނަން. ދަރިފުޅު ދެން ހަމަޖެހިލައިގެން ނިދާލެވޭތޯ ބަލާ. ހުޅަނގު މޫސުން ފެށުނީމި. މިރޭ ހީވަނީ ވާރެވެސް ވެހިދާނެހެން. ދޮރުތަކާއި އެއްޗެހި ލައްޕައިގެން ނިދާތި... " އަސްރާ ގާތްކޮށްލައި ކުޑަކޮށް ބައްދާލުމަށްފަހު ހުސްނާ ނިކުމެގެން ދިޔައެވެ. ދޮރުތައް ލައްޕާ ހެދުމަށްޓަކައި އަސްރާ ނިކުމެލީ މެދުގޯއްޗަށެވެ. ހުސްނާ ބުނި ފަދައިން އުޑުގައި ވިއްސާރަ ވިލާތައް ޖަމާވަމުން ދިޔައީ ވާރޭ ވެހިގަންނަން ތައްޔާރުވާ ފަދައިންނެވެ. އާދައިގެ މިންވަރަށްވުރެ ބާރަށް ޖެހެމުން އެދިޔަ ގަސްތަކަށް ބަލާލުމުން މިރޭ ބޯވާރެއާއެކު ވައިގަދަވާނެކަން ޔަޤީނެވެ.\n" އިނގޭތަ؟ އަހަރެންނަށް އެންމެ ކަމުދަނީ ވާރޭ ވެހޭ ދުވަސް ދުވަސް. އެއްދުވަހަކުން ވާނެ ވާރޭ ވެހޭ ރެއަކު ބީޗް ކައިރިއަށް ދާން. އެ ކަހަލަ ދުވަހަކަށް އަހަރެން އެބަ ވަރަށް އިންތިޒާރުކުރަން... " މެދުގޯތީގައި އުޑަށް ބަލަހައްޓައިގެން ހުރި އަސްރާގެ ހަނދާންނަށް އައީ ކައިވެނީގެ ފުރަތަމަ ރޭ އަރްޒަން ބުނި ވާހަކައެވެ.\nކުއްލިއަކަށް އެއްޗެއް ހިތަށް އެރުމާއެކު އަސްރާއަށް ދުއްވައިގަނެވުނީ ދޮރާށިން ބޭރަށެވެ. ބަނޑުގައިވާ ދަރިފުޅަށްވެސް ބެލުމެއްނެތި ރޭގަނޑުގެ ވަގުތު މީހުން މަދުން ނޫނީ ނުފެންނަ އެރަށުގެ މަގުތަކުން ބާރު ހިނގުމުގައި ގޮސް އަސްރާ ފުއްޓަރު މަގަށް ނިކުތް އިރު ވާރޭ ތިކިތައް ފައިބަން ފަށައިފިއެވެ. ކުރިޔަށްވުރެ މީހާގެ ހިނގުން އަވަސްކުރަމުން އަސްރާ ފުއްޓަރަށް ގޮސް ކެތްތެރިކަމެއްނެތި ދެކޮޅު ހޯދާލީ އެހިތުގައި ރަސްކަންކުރަމުން ދިޔަ އެމީހެއްގެ ސޫރަ ފެނޭތޯއެވެ. އުޑުން ފައިބަމުން ދިޔަ ބޮޑެތި ވާރޭ ތިކިތަކާއި ވަޔާ ބާރުބާރަށް ޖެހެމުން އެދިޔަ ގަސްތަކާއި ބޮޑެތި ރާޅުތައް ނަގާ ބިންދަމުން އެދިޔަ މޫދާއި ބިންމަތީގައިވާ ވެލިތައް ލޮލަށް އަމާޒުވަމުން ދިޔަ މަންޒަރު ނޫނީ އެހެން އެއްވެސް އެއްޗެއް ފެންނާކަށް ނެތެވެ. މާޔޫސްވެ ފައިގެ ވަރުދޫވެ ބިންމައްޗަށް ވެއްޓިގަނެވުނު އިރު އަސްރާއަށްވަނީ ހަމަ ރަނގަޅަށްވެސް ރޮވިފައެވެ.\n" އަރްޒަން. އާދޭސްކޮއްފައި މިބުނީ. އެއްފަހަރު ނަމަވެސް އަހަރެންގެ ގާތަށް އައިސްދީބަލަ... " ވެލިގަނޑުގެ މަތީގައިވި ދެއަތް ވެލިތަކާއެކު މުއްކަވާލަމުން ލޮލަށް އަންނަމުން ދިޔަ ވެލީގެ ސަބަބުން ލޯ ހަނިކޮއްލާފައި އަނެއްކާވެސް އަސްރާ ދެކޮޅު ހޯދާލީ އަރްޒަންގެ ހިލަމެއް ވޭތޯއެވެ.\n" އަސްރާ ކީއްކުރަން އަހަރެންނަށް ތިގޮވަނީކީ؟ " އަސްރާގެ ފުރަގަހުން އަރްޒަންގެ އަޑު އިވިގެން ދިޔައެވެ. ސިކުންތުކޮޅެއްވެސް ލަސްކުރުމެއްނެތި އަސްރާ ބިންމަތިން ތެދުވެ ވެލިފޮޅާލައި އަރްޒަންއާ ކުރިމަތިލިއިރު އެމޫނުމަތީގައި ވިދަމުން ދިޔައީ ހިނިތުންވުމެކެވެ.\n" ކީއްވެތަ ކޮންމެ ފަހަރަކު އަހަރެން ދޫކޮއްފައި ތިދަނީކީ...؟ " އަސްރާ އަރްޒަންގެ އަތުގައި ހިފާލިއެވެ.\n" ދާން ޖެހިގެން.. " އަރްޒަން އަސްރާގެ އަތްފޮޅުވާލާ އަސްރާއާ ދުރަށް ޖެހިލިއެވެ.\n" ކިހިނެތްވެފަތަ ތިހިރީ؟ އަހަރެންދެކެ ލޯބިނުވަނީތަ މިހާރު؟ " އަސްރާގެ މޫނުމަތީގައިވި ހިނިތުންވުން އަނެއްކާވެސް ފިލައިގެން ދިޔައެވެ.\n" ފުރަތަމަ އަސްރާއެއްނު އަހަރެންނަށް ތިޖަވާބު ދޭންވީ.. " އަރްޒަންގެ އަޑުގައިވަނީ މަލާމާތެވެ.\n" ކީކޭތަ ތިކިޔަނީ؟ އަހަރެން ކީއްވެ އަރްޒަންދެކެ ލޯބި ނުވާންވީކީ؟ " އަސްރާގެ އަޑު މަޑުމަޑުން ކުރެހިގެން ދިޔައެވެ.\n" އަސްރާއަކަށް ހަނދާނެއް ނުވޭތަ؟ ތިބަނޑުގައި ތިއޮތް ދަރިފުޅު ދުނިޔެއަށް އައި ގޮތް ވިސްނަބަލަ... " އަރްޒަން އިޝާރާތްކުރީ އަސްރާގެ ބަނޑަށެވެ.\n" މިއަހަރެންނާ އަރްޒަން... މިއީ އަރްޒަންގެ ދަރިޔެކޭ... އިނގޭތަ އެކަން؟ " އަސްރާގެ މޫނުގައިވަނީ އުފާވެފައި އެހެނަސް ދެރަވެފައިވާ ކަހަލަ އަސަރުތަކެވެ.\n" އަހަރެންގެ ދަރިޔެކޭ؟ އަސްރާ ތިކުޅެނީ ކޮމެޑީ ފިލްމެއްތަ؟ " އަރްޒަންގެ އަޑު ހަރުކަށިވެ މާހައުލުގައި ގުގުމާލައިފިއެވެ. އެބޯވާރޭގައި އެއަޑު ހީވީ ފަސް ހަފަހަރު އިތުރަށް ގުގުމައިގެން ދިޔަ ހެންނެވެ. އަސްރާއަށް ސިހުމެއް ލިބިފައި އަރްޒަންއާ ދުރަށް ޖެހިލެވުނެވެ.\n" މިއަރްޒަންގެ ދަރިޔެއް ނޫނިއްޔާ ކާކުގެ ދަރިޔެއް؟ އަހަރެން ގައިމު އިތުރު މީހަކާއެކު އެކަހަލަ ގުޅުމެއް ނުހިންގާކަން އަރްޒަންއަށްވެސް އިނގޭނެ! " އަސްރާއަށް ލިބިފައިވަނީ ހައިރާންކަމެކެވެ.\n" ނުހިންގިނަމަ ތިދަރި މިދުނިޔެއަކަށް ނާންނާނެ! ތިއީ އަހަރެންގެ ދަރިޔެއް ނޫން. އަހަރެންގެ ފަރާތުން ދުވަހަކުވެސް އަސްރާއަކަށް ދަރިޔެއް ނުލިބޭ.. ތިއީ އަޙްސަންގެ ދަރިޔެއް... " އަރްޒަންގެ ރާގުގައި އަދި ވެސް ވީ ހަރުކަށިކަމެވެ.\n" އެހެން ކިހިނެތްވާނީ؟ އަރްޒަންއާއެކު ގުޅުން ހިންގިތާ ދެމަސްފަހުން މަށަށް އެނގުނީ އަހަރެން ބަނޑުބޮޑުކަން... " އަސްރާއަކަށް އަދިވެސް ވާނުވާއެއް ދެނެގަންނާކަށް ނޭނގުނެވެ.\n" ޖިންނި ކުދިން އެހާ ގިނަދުވަހެއް ނުވެ ވިހާނެ. ތިއީ ޖިންނި ކުއްޖެއްނަމަ އެކުއްޖާ މިހާރު ދުނިޔެއަށް އުފަންވީސް. އަސްރާ ތިކިޔަނީ މީގެ ހަމަސްކުރިން އަސްރާ ހޮޑުލައި މައްސަރުގެ ކަންތައް ނުޖެހޭ ވާހަކަ ކަމުގައިވަންޏާ އަސްރާއަށް ތިވަނީ ކުށްހީއެއް ކުރެވިފައި.. އަސްރާ ހޮޑުލައި މައްސަރުގެ ކަންތައް ނުޖެހި ދިޔައީ އެދުވަސްވަރު ރަނގަޅަށް ނުކެވި އުޅެވުނީމައި ހަށިގަނޑުގެ ދިފާއީ ނިޒާމު ދެރަވެގެން. އެކަމަކު އެރޭ އަޙްސަންއާއެކު ގުޅުމެއް ހިންގުނުކަން ހަނދާނެއް ނެތްތަ؟ " އަރްޒަންގެ ރާގު ކުރިޔަށްވުރެ ހަރުކަށިވިއެވެ.\n" އެކަމަކު އެރޭ... އަރްޒަނެއް ނޫންތަ އެއީ...؟ ނޫން.. ނޫން... " އަސްރާއަށް މަޑުމަޑުން ވާނުވާ ރޭކާލާން ފެށިއެވެ. އާނއެކެވެ. އެދުވަސްވަރު އަރްޒަން ނުފެނި އުޅުމުގެ ތެރޭގައި ދޭތެރެ ދޭތެރެއިން އޭނަޔަށް އަޙްސަން އަރްޒަންގެ ސިފައިގައި ލޯމައްޗަށް ފެނެއެވެ. ފަހުން އަޙްސަންގެ ސިފައިގައި ފެނުމުން އޭނަ އަޅާނުލަނީއެވެ. ޔަޤީނެވެ. އެރޭ ބޯސަކަރާތްވެފައި ހުރި ވަރުން އަރްޒަންކަމަށް ހިތާ އޭނައަށް ދެވުނީ އަޙްސަނަށް ދަޢުވަތެކެވެ.\n" ދެޓް ވޯޒް އަ މިސްޓޭކް!! " އަރްޒަން ދުރަށް ހިނގައިގަތުމުން އަސްރާ އަވަސް އަވަހަށް ގޮސް އޭނަގެ ކުރި ބައްދާ އެހަށިގަނޑުގައި ބައްދާލިއެވެ.\n" ދުރަށް ދޭ އަސްރާ... ތިއީ އަޙްސަންގެ ދަރިޔަކަށް ވިޔަސް ތިއީ ހަމަ ތިދަރިފުޅުގެ މަންމަ. އަހަރެން ބޭނުމެއް ނޫން ދެން ތިއާއިލާއަކަށް އުނދަގޫކުރާކަށް.. މީގެ ފަހުން އަހަރެންނަށް ގޮވަން ނަހަދާތި! " އަރްޒަން އަސްރާ ދުރުކޮއްލުމަށްފަހު ދުންކޮޅަކަށްވެ މައްޗަށް އަރައިގެން ދިޔަ މަންޒަރު ބަލަން އަސްރާއަށް ހުރެވުނީއެވެ.\nއާރްމީ ގާރްލް April 19, 2021\nAarsh May 1, 2021\nވަރަށް ރީތި ވާހަކައެއް ❤\nޔީން April 19, 2021\nވ. ވ. ވ. ރީތި ❤ އެކަމް މިހާރު މިވާ ގޮތުން އަރްޒަން ފައިޒަން އަކަށް ނުވިއްޔާ ރަނގަޅު\nއާރްމީ ގާރްލް April 22, 2021\nކޮންއިރަކު އަނެއް ބައި އަންނަނީ ؟😢 ކާންޓް ވެއިޓް!!!\nނާނި April 25, 2021\nވާހަކަ ހަމަ ވަރަށް ސަޅި. 😍\nވެއިޓިންގް ފޯ ދަ ނެކްސްޓް ޕާޓް. ♥\nނާނި May 5, 2021\nނަމްޖުން ❤ April 26, 2021\nވަރަށް ރީތި ވާހަކައެއް❤. އަޅެ ކޮންއިރަކު އަނެއް ބައި އަންނަނީ؟؟؟؟؟😢🙏🏻


ފުލުހުން ސައިކަލެއް ޓޯ ކުރުމުގެ ތެރޭގައި ކުޑަކުއްޖަކަށް އަނިޔާ ވެއްޖެ | Sandhaanu\nނ. ވެލިދޫގައި ފުލުހުން ސައިކަލެއް ޓޯ ކުރުމުގެ ތެރޭގައި ކުޑަ ކުއްޖަކަށް އަނިޔާވެއްޖެ ކަމަށް އެކުއްޖާގެ އާއިލާ އިން ބުނެފިއެވެ.\nއެކުއްޖާގެ ބައްޕަ ސޯޝަލް މީޑިއާގައި ކުރި ޕޯސްޓެއްގައި ބުނީ ފުލުހުން ޓޯކުރުމުގެ ތެރޭގައި އޭނާގެ ހަ އަހަރުގެ ދަރިފުޅަށް އަނިޔާ ލިބިފައިވާ ކަމަށެވެ.\nއޭނާ ބުނީ ދަރިފުޅު ގޮވައިގެން އީދު ކުޅިވަރު ބަލަން ނުކުތް ގަޑީގައި ފުލުހުން ޖިޕްގައި ބާރު ސްޕީޑްގައި އައިސް ސައިކަލް ކައިރިއަށް މަޑުކޮށް ސައިކަލަށް ފުލުހަކު އެރި ކަމަށާ، އެވަގުތު ދަރިފުޅު ރޮމުން ގެންދިޔަ ކަމަށެވެ.\nއަދި ކުއްޖާ މަސަލަސް ކޮށްލާނެ ވަގުތެއް ވެސް ފުލުހުން ދީފާއި ނުވާ ކަމަށާއި، ފުލުސް މީހާ ސައިކަލަށް އަރައި ކުއްލިއަކަށް ދުއްވާލި ވަގުތު އެ ކުއްޖާގެ މޫނުގައި ސައިކަލުން ޖެހި އަނިޔާ ވެފައިވާކަމަށް ވެސް އެކުއްޖާގެ ބައްޕަ ބުނެއެވެ.\nއެ ކުއްޖާގެ އާއިލާއިން ވަނީ އެ ކުއްޖާގެ ގައިގައި ޒަހަމްތަކެއް ހުރި ފޮޓޯ ތަކެއް ސޯޝަލް މީޑިޔާގައި އާންމުކޮށްފައެވެ.\nކުއްޖާގެ ބައްޕަ ބުނެފައިވާގޮތުން، އެ ކުއްޖާ އަށް ޖިސްމާނީ އަދި ނަފްސާނީ އަނިޔާ ތަކެއް ލިބިފައިވާ ކަމަށް ގަބޫލު ކުރެވޭތީ، މައްސަލަ ޖެންޑާ މިނިސްޓްރީގެ ސަމާލުކަމަށްވެސް ވަނީ ގެނެސްފައެވެ.\nމައުލޫމާތު ލިބިފައިވާ ގޮތުގައި ފުލުހުން އެ ސައިކަލު ޓޯ ކުރަން ޖެހުނީ އެކުއްޖާގެ މަންމަ އާއި ބައްޕަގެ އިތުރުން ކުއްޖާ އަރުވައިގެން ސައިކަލު ދުއްވުމުންނެވެ.\nއެކުއްޖާގެ ބައްޕަ ބުނީ އެރަށުގައި ތިން މީހުން އަރައިގެން ސައިކަލު ދުއްވުމަކީ އާންމުކަމެއް ކަމަށާ، ނަމަވެސް ފުލހުން އެކަމާ ފިޔަވަޅު ނާޅާކަމަށެވެ.\nނަމަވެސް އޭނަ ވެސް އެގޮތަށް ތިން މީހުން އެއްސައިކަލެއްގައި ދުއްވުމުން ފުލުހުން އަމަލުކޮށްފައިވަނީ ވަރަށް ހަރުކަށިކޮށް ކަމަށް އެމީހާ ތުހުމަތުކުރެއެވެ.\nއެ ކުއްޖާގެ ބައްޕަ އާ ހަވާލާދީ އޮންލައިން ނޫހަކުން ބުނެފައިވަނީ ސައިކަލް ޓޯ ކުރުމުން މައްސަލައެއް ނޫންކަމަށާ ނަމަވެސް މައްސަލައަކަށްވީ ކުޑަކުއްޖާއަށް އަނިޔާވާ ގޮތަށް އެކަން ކުރުމުން ކަމަށެވެ.\nމި މައްސަލައާއި ގުޅިގެން ފުލުހުންގެ ބަހެއް އަދި ނުލިބެއެވެ.\nއިންސާނާ ޖުލައި 24, 2021 At 4:47 ޕމ\nރަޙުމްކުރުމެއް ކުލުނެއް ހުރި ބައެއްނޫން. ނިކަމެތި މިސްކީނުންގެ މުދާގަނޑުގެ ޙުރުމަތް ކަނޑައިލާއިރު, ކުޑަކުދިންނަށްވެސް އޯގާތެރިކަމެއް ނެތުމަކީ, ދެރަކަމެއް.\nސިފައިންނާއި ފުލުހުންނަށް, ރަޙުމްކުރަން ދަސްކޮށްދޭ ޕްރޮގުރާމް ހިންގަން ފެނޭ.\nމީސްތަކުންނަށް ރަޙުމް ނުކުރާބަޔަކާާާާާާާާާާާާއިމެދުގައި ބޮޑު ދުވަހު ރަޙުމްކުރެވޭނެބާ!\nމަހާ ޖުލައި 24, 2021 At 4:49 ޕމ\n10 އަހަރުނުވާ ކުޑަކުދިން ގޮވައިގެން ބެލެނިވެރިޔާއަށް ޓްރިޕަލްޝީޓް ކުރުން ހުއްދަކުުުުުުުުުުރަންޖެހޭ!


Fathuruverikamu Ge Dhuvahu Ge Mai Harakaaiythah Mi Aharu Onnaanee Addu Gai: Minister - Vaguthu\nފަތުރުވެރިކަމުގެ ދުވަހުގެ މައި ހަރަކާތްތައް މި އަހަރު އޮންނާނީ އައްޑޫގައި: މިނިސްޓަރު\n"ބްރިޓިޝް ލޯޔަލްޓީ" ގެ ޝިޕްރެކް ފައްތާލިތާ 75 އަހަރު ފުރުން ފާހަގަކުރުމުގެ ރަސްމިއްޔާތު - ވަގުތު އިމޭޖްސް: އިބްރާހިމް ޝާބިލް\n(އައްޑޫ ސިޓީ، މަރަދޫ) ކޮންމެ އަހަރަކު ސެޕްޓެމްބަރު 27 ގައި ފާހަގަ ކުރާ ދުނިޔޭގެ ފަތުރުވެރިކަމުގެ ދުވަހުގެ މައި ހަރަކާތްތައް މި އަހަރު ބާއްވާނީ އައްޑޫ ސިޓީގައި ކަމަށް ޓޫރިޒަމް މިނިސްޓަރު ޑރ.އަބްދުﷲ މައުސޫމް ވިދާޅުވެއްޖެއެވެ.\nއައްޑޫ ސިޓީގައި މިއަދު ހެނދުނު ވަނީ ހަންކެޑަ ކައިރިއަށް ފައްތާލާފައިވާ އިނގިރޭސި ތެޔޮ ޓޭންކަރު "ބްރިޓިޝް ލޯޔަލްޓީ" ގެ ޝިޕްރެކް ފައްތާލިތާ 75 އަހަރު ފުރުން ފާހަގަކުރުމުގެ ގޮތުން ބޮޑު ހަރަކާތެއް ފަށައިފައެވެ.\nޑައިވިންގެ ބޮޑު ހަރަކާތެއް ފެށުމުގެ ގޮތުން އައްޑޫ ސިޓީ މަރަދޫ ބަނދަރު ސަރަހައްދުގައި ބޭއްވި ރަސްމިއްޔާތުގައި ވާހަކަ ދައްކަވަމުން އައްޑޫގެ މޭޔަރު އަބްދުﷲ ސޯދިގް (ސޯބެ) ވަނީ ފަތުރުވެރިކަމުގެ ދުވަހުގެ ހަރަކާތްތައް މިހާތަނަށް ވެސް އައްޑޫގައި ނުބާއްވާ ކަން ފާހަގަކުރައްވައިފައެވެ.\n"ރާއްޖޭގައި ދުނިޔޭގެ ފަތުރުވެރިކަމުގެ ދުވަސް ފާހަގަކުރަނީ ވަރަށް ކުލަ ގަދަކޮށް. އެކަމަކު އައްޑޫގައި އަދި ބާއްވާފައެއް ނުވޭ، އަޅުގަނޑު، އައްޑޫ ރައްޔިތުންގެ ފަރާތުން އެދެނީ ފަތުރުވެރިކަމުގެ ދުވަހުގެ ހަރަކާތްތަކުގެ ބޮޑު ބައެއް މި އައްޑޫގައި ބޭއްވުމުގެ ޝަރަފު ހޯދައިދޭން." ސޯބެ ވިދާޅުވިއެވެ.\nއެ ރަސްމިއްޔާތުގައި ވާހަކަ ދައްކަވަމުން މިނިސްޓަރު މައުސޫމް ވިދާޅުވީ އައްޑޫ ރައްޔިތުންގެ ފަރާތުން އައްޑޫގެ މޭޔަރު ސޯދިގް ދެއްވި ދައުވަތު ބަލައިގަންނަ ކަމަށެވެ. އަދި މި އަހަރު ފާހަގަކުރާނެ ފަތުރުވެރި ކަމުގެ ދުވަހުގެ ހަރަކާތްތަކުގެ މައި ހަރަކާތްތައް އޮންނާނީ އައްޑޫގައި ކަމަށް މިނިސްޓަރު އިއުލާން ކުރެއްވިއެވެ.\n"އައްޑޫ ސިޓީގެ މޭޔަރު އަޅުގަނޑުމެންނަށް މި ދިން ދައުވަތު ބަލައިގަނެ، މި އަހަރު ފަތުރުވެރިކަމުގެ ދުވަހުގެ މައި ހަރަކާތްތައް އޮންނާނީ މި އައްޑޫ ސިޓީގައި،" މިނިސްޓަރު މައުސޫމް ވިދާޅުވިއެވެ.\nމި ހަރަކާތަކީ އައްޑޫގެ ޓޫރިޒަމް ކުރިއެރުވުމުގެ ގޮތުން އިނގިރޭސިންގެ ދިރިއުޅުމުގެ ނިޝާންތައް އައްޑޫގައި އޮތް ކަން އެ ގައުމަށާއި އެ ގައުމުގެ ފަންނުވެރިންނަށާއި ޑައިވަރުންނަށާއި ފަތުރުވެރިންނަށް އިޝްތިހާރު ކުރުމުގެ ގޮތުން ބާއްވާ ހަރަކާތެކެވެ.\nމި ކަން ވެސް ފާހަގަކުރައްވައި މިނިސްޓަރު މައުސޫމް ވިދާޅުވީ، ރައީސް އިބްރާހިމް މުހައްމަދު ސޯލިހްގެ ސިޔާސަތަކީ ރައްޔިތުންގެ ސިނާއަތަކަށް ފަތުރުވެރިކަމުގެ ސިނާއަތް ހެދުން ކަމަށެވެ. މި ގޮތުން އާންމު ގޮތެއްގައި "ރައްޔިތު މީހާގެ ޖީބަށް ޑޮލަރު ވެއްދުން" ޝިއާރަކަށް ކިޔައި އުޅުނު ނަމަވެސް "އައްޑޫ މީހާގެ ޖީބަށް ޕައުންޑް ވެއްދުން" ވެސް އަމާޒަށް ހެދި ދާނެ ކަމަށް ވެސް މިނިސްޓަރު ވިދާޅުވިއެވެ.\nމި ހަރަކާތުގެ ހިޔާލު ވުޖޫދު ކުރި ބޭފުޅަކީ އައްޑޫގައި ޑައިވިން ހަރަކާތްތައް ހިންގުމުގައި އިސްކޮށް އުޅޭ ހުސައިން މުފީދެވެ. މިނިސްޓަރު މައުސޫމާއި އައްޑޫ މޭޔަރު ސޯދިގް ވެސް ވަނީ އައްޑޫގައި ފަތުރުވެރިކަން އިޝްތިހާރު ކުރުމަށް އެ ހިޔާލު ވުޖޫދުކޮށް އޭނާގެ އިސްނެގުމުގެ މަތިން އެފަދަ ހަރަކާތްތައް ރޭވި ކަމަށްޓަކައި ޝުކުރު އަދާ ކުރައްވައިފައެވެ.\nޖެނުއަރީ 5, 2021 11:14\nއައްޑޫރައްޔިތުން ގަޅާފުލުގައި ލާން ރަގަޅު ގޮތެއް ތީ!\nކީއްވެބާ މަލިކުގަބާއްވަންނުނިން މީ ؟؟؟\nޖެނުއަރީ 5, 2021 11:33\nމީ އައްޑޫ މީހުން ހައްދަން ސަރުކާރުން ޖަހާ މަޅި ވޯޓާދިމާކޮށް ކަމެއް ބޭނުންވީމާ އައްޑޫ މީހުންނަށް ވަރަށް ރަގަޅުވާނެ\nޖެނުއަރީ 5, 2021 11:40\nއެންމެ ފަސޭހައިން ޗިޕް ޖެހޭނީ އައްޑޫ މީހުންގެ ބޮލަށް. އިންތިހާބެއް ގާތް ވޭ އެބަ.\nޖެނުއަރީ 5, 2021 11:46\nއިންތިހާބަށް އައްޑޫމީހުން ހެއްދަނީ\nދެންބުނޭ ދޮންދީނި އުދުހެއޭ\nޖެނުއަރީ 5, 2021 12:36\nވަރަށް ރަނގަޅު ކަމެއް! އައްޑޫ އަތޮޅުގައި ހުރި ރިސޯޓްތަކާއި ގެސްޓް ހައުސްތައް ފުރި ބަންޑުންވަނީ! ތިކަން ފާހަނގަ ކުރަން އެންމެ ރަނގަޅީ އައްޑޫ!!!\nޖެނުއަރީ 5, 2021 13:41\nއައްޑޫ އެއަރޕޯރޓުވެސް ފުލައިޓްތައް ފުރި ބަނޑުންވަނީ!\nޖެނުއަރީ 5, 2021 13:07\nމިއީ ތާކުންތާކުޖެހޭ ނިންމުމެއް ކަމަކަށް ނުފެނޭ، އައްޑޫއަށް ވުރެން ގިނަ ޓޫރިސްޓުން ދަނީ ހުވަދޫއަށް ސޯ ވައި ނޮޓް އިން ހުވަދޫ؟ އައްޑޫކުދިން ގޯނިފުލައް ލާން ދޯ؟؟\nޖެނުއަރީ 5, 2021 14:32\nއަބަދުވެސް ލައްގާނީ ލައްގާ ހުރަޔަށް\nޖެނުއަރީ 5, 2021 16:14\n" ފަތުރުވެރިކަމުގެ ދުވަހުގެ މައި ހަރަކާތްތައް މި އަހަރު އޮންނާނީ އައްޑޫގައި: މިނިސްޓަރު " އިންތިހާބެއްގެ ވާހަކަ ފޯރި ގަދަވާހެން ހީވާއިރަށް އަށްޑޫމީހުން ގޯނި ފުލަށް ޕަކާސް. އައްޑޫ މީހުން ހަމަ މިހާގަޅީތަ؟\nޖެނުއަރީ 5, 2021 16:17\nއައްޑޫ މީހުން ނޭ ގަޅި ހެއްދޭނީ، އެންވެދޯ އެކަން އެކުރަނީ އައްޑޫ މީހުންގެ ހިރި ފެންވަރު ފެންނާނެތާ ދެން . ގަޅި އައްޑޫ\nޖެނުއަރީ 5, 2021 18:57\nތިޔޮތީ ވެފައެއްނު. ހަރަކާތް ބާއްވާ ސަރުކާރުން ހަރަކާތް ބާއްވާތީ އައްޑޫ މީހުން ދެމިޔަކަނުން ހެވިފަ ތިބޭ. އޮންލީ ހަރަކާތް ނޯ ޕްރޮޖެކްޓްސް. ލޮލް. ވަރަށް ފަސޭހައިން ބޯކާލެވޭ ބައެއް އަދި ހެއްދޭ ބައެއް.\nޖެނުއަރީ 5, 2021 22:59\nއެއްކަމެއް ނުވިޔަސް މިކަހަލަ ކަންކަން ކުރަން އައްޑޫމީހުން ނިކަން ފޯރިހުންނާނެ. ހިތުން އެންމެ މޮޅުމީހުން، ކަމުން އެންމެ ދޯހަޅި މީހުން، ތަރައްގީއެއް ތަހުޒީބެއްނައިސް ވަޅުވަދެފައިވާ އަތޮޅެއް.\nމިއަދު ހއ މީހަކު އައިސް މަލާމާތާއި ފުރައްސާރަކޮށްފައި ދިޔައިމާވެސް ތިބެގެން ބާރަށް އަތްޖަހަނީ.


Ranveer Deepika kairin vaguthu manage kuran dhas kuranee - One Online\nރަންވީރު ދީޕިކާގެ ކައިރިން ވަގުތު މެނޭޖްކުރަން ދަސްކުރަނީ\nބަތަލު ރަންވީރު ސިންގަކީ އޭނާގެ އަނބިމީހާ، ބަތަލާ ދީޕިކާ ޕަޑުކޯން އަށް އަބަދުހެން ތައުރީފު ކުރާ ތަރިއެކެވެ. ރަންވީރު ދީޕިކާއަށް ދޭ ގަދަރާއި އިހުތިރާމަކީ ގިނަ ފޭނުން ރަންވީރުދެކެ އިތުރަށް ލޯބިވާ އެއް ސަބަބެވެ.\nމީގެ ކުރިން ރަންވީރު ވަނީ އަނބިމީހާ ދީޕިކާގެ "ފުޓްސްޓެޕްސް" ފޮލޯ ކުރަން މަސައްކަތް ކުރާ ކަމަށް ބުނެފައެވެ. މިފަހަރު މިއޮތީ އަނެއްކާވެސް ލޯބި އެއްޗެއް ރަންވީރު ބުނެފައެވެ.\nމީޑިއާތަކަށް ދިން އިންޓަވިއުއެއްގައި ރަންވީރު ބުނީ ދީޕިކާ ކައިރިން ވަގުތު މެނޭޖްކުރަން ދަސްކުރަމުން އަންނަ ކަމަށެވެ. ރަންވީރު ބުނީ ދީޕިކާ އަކީ ވަގުތަށް ފަރުވާތެރި އަދި ކަންކަން އަބަދުވެސް ގަޑިން ގަޑިއަށް ކުރާ ތަރިއެއް ކަމަށާއި ޕާސަނަލް އަދި ޕްރޮފެޝަނަލް ދިރިއުޅުން ބެލެންސް ކުރަން ދީޕިކާ ނިކަން ކުޅަނދާނަ ކަމަށެވެ.\n"މިހާރަކަށް އައިސް، މިހާ ބިޒީ ކޮށް ކެރިއަރަށް މަސައްކަތް ކުރަމުން އަންނަ އިރު، އަމިއްލަ ކަންކަމަށް ވަގުތު ހުސްކުރުން ވަނީ ލަގްޒަރީއަކަށް ވެފަ. މީހަކު ބްލޭމް ކުރަނީކީ ނޫން. މިކުރާ މަސައްކަތް ކުރަނީ ވަރަށް ކުރާހިތުން އަދި ލޯބިން. ނަމަވެސް ބެލެންސް ކުރަން ދަސްކުރެވޭތޯ މި މަސައްކަތް ކުރަނީ. ރަނގަޅަށް ވަގުތަށް ކަންކަން ކޮށް ވަގުތު މެނޭޖްކުރަން ދަސް މިކުރަނީ އަހަރެންގެ ރީތި އަންހެނުންގެ ފަރާތުން. އޭނާ އަކީ މިކަމުގައި މާހިރެއް." ރަންވީރު ބުންޏެވެ. މީގެ އިތުރުން ދީޕިކާ ކައިރިން މިހާރު ޓިޕްސް ލިބޭ ކަމަށާއި ވަގުތަށް ކަމޭހިތުމަށް މޮޅުވާން ފަށައިފި ކަމަށްވެސް ރަންވީރު ބުންޏެވެ.\nކައިވެންޏަށްފަހު ދީޕިކާ އަދި ރަންވީރު އެކުގައި އެންމެ އަވަހަށް ފެނިގެން ދާނީ ކަބީރު ޚާންގެ ފިލްމު 83 އިންނެވެ.\nކޮވިޑް 19 އަށް ފަރުވާދިނުމުގައި ހަރަކާތްތެރިވާ މީހުނަށް ސޯނޫ ސޫދުގެ ހޮޓާ ހުޅުވާލައިފި\nރިތިކުގެ އެހީ: މުނިސިޕަލް މަސައްކަތްތެރިންނަށް މާސްކު ބެހުމަށްފަހު 1.2 ލައްކަ ކެއުން ބަހަނީ\nބޮލީވުޑް ބަތަލާ ޒޯއާ މޮރާނީ ކޮވިޑަށް ޕޮޒިޓިވް ވެއްޖެ\nކޮވިޑް ޖެހުނު ކަނިކާގެ ޓެސްޓު މިހާރު ނެގެޓިވް، ނަމަވެސް ގެއަށް ދޫކޮށްލާނީ އަދި އިތުރު ޓެސްޓަކަށްފަހު\nޝާހު އަދި އަނބިކަބަލުން ގޯރީގެ ހަތަރު ބުރީގެ އޮފީސް ކަރަންޓީނު ފެސިލިޓީއަކަށް ހަދިޔާ ކޮށްފި


30 ޖޫން 2020 - 09:379comments\nޖޫން 29، 2020، ހޯމަދުވަހުގެ ބަޔާ ގުޅޭ\nނަމަވެސް އެ ޒުވާނާގެ ފަހަތުން އައިސް އެ ހުއްޓުނީ އޭނާ ހީކުރި ކަހަލަ މީހެއް ނޫނެވެ. އެއީ ކާކުކަން އެނގުމުން، ހައްވަގެ ދެ ލޯ ބޮޑުވި އެވެ. އޭނާއަށް ގަބޫލެއް ނުކުރެވުނެވެ. އޭނާގެ ހިތް ތެޅެމުން، ވިންދުތައް އަވަސް ވަމުން ދިޔަ އެވެ. ޒުވާނާގެ ކަރުގައި އެ ހިފަނީ، ދެވަނަ އެހެން މީހެއް ނޫނެވެ: ޝިހާބެވެ.\nޔޫނުސްގެ ކަރުގައި، އެއް އަތުން އަނެއް އަތުން، އޭނާގެ ވާތު ކުޑަ ހުޅުގައި ހިފާ، ބާރަށް ލަންބާލި އެވެ. ވަޅި ވެއްޓުމާ އެކު، ވީރު މުހައްމަދުގެ ތިން ކުދިން، ކުއްލިއަކަށް ކުރިމައްޗަށް އަރާ، ޔޫނުސް އެމީހުންގެ ބާރުގެ ދަށަށް ގެންދިޔަ އެވެ.\nވީރު މުހައްމަދަށް އަތް ޖައްސާލެވުނީ އޭނާގެ ކަރުގަ އެވެ. އޭރު ކުޑަކޮށް ކެއްސާ ގޮތް ވެސް ވެއްޖެ އެވެ. ޔޫނުސްގެ ބާރު ގަދަކަމުން އޭނާއަށް އެ އަތް ފޮޅުވާނުލެވި، ނޭވާ ވެސް ހިފަހައްޓާލައިގެން ހުރެވުނީ އެވެ.\nބާރު ހުރި ހަތަރު ފިރިހެނުންގެ އަތް ދަށުން ސަލާމަތްވެވޭނެ ގޮތެއް ނެތެވެ. އޭނާ ނަގައިގެން ގެންގޮސް، ގެއާ ތަންކޮޅެއް ދުރުގައި ހުރި ރުކެއް ކައިރީގައި ބައިންދާފައި، ވާގަނޑަކުން ބަނެވެ. ހަޅޭއްލެވުމަކީ ޔޫނުސްގެ އާދައެއް ނޫނެވެ. އެހެންކަމުން ހާލަތާ އެއްގޮތަށް އޭނާ އިނީ އެވެ. އެކަމަކު އެ ރުޅިވެރިކަމާއި ގޮތްދޫނުކުރުމުގެ އަސަރުތައް މޫނުމަތިން ފެނެ އެވެ.\nތަނަށް ރަނގަޅަށް އަލިކުރުމަށްޓަކައި ވީރު މުހައްމަދުގެ ދަރިއަކު ފުޅި ބައްތިއެއް ހިފައިގެން އަ އެވެ. ރުއް ކައިރީގައި އޮތް ގަހެއްގެ ބުޑު މަތީގައި، ބައްތި ހަމަޖައްސާލާފައި ބޭންދި އެވެ. ޝިހާބާ ދިމާއަށް އެންމެންނަށް ބަލައިލެވުނީ އޭގެ ފަހުންނެވެ. އެއީ އެ މީހުން ދަންނަ މީހެއް ނޫނެވެ. އޭނާއަށް މި ތަނަށް އާދެވުނީ ކިހިނެއް ހެއްޔެވެ؟ މި ގަޑީގައި މި ހިސާބަށް އާންމު މީހަކު އައުމަކީ ވަރަށް ނާދިރު ކަމެކެވެ. މީގެ ދެ ގަރުނު ކުރިންސުރެ ދަންވަރުގެ ވަގުތުތަކުގައި، މި ހިސާބުގައި ހިނގަމުން އަންނަނީ، އާންމު ދިވެހިންނަށް ފެންނަ މަންޒަރުތަކެއް ނޫނެވެ.\nޝިހާބާއި ވީރު މުހައްމަދާއި އޭނާގެ ދަރިން އެއްވެސް ވާހަކައެއް ފެށުމުގެ ކުރިން ފެނުނީ، ދަލޭކަދައިތަގެ ގެއިން ނުކުމެގެން ހައްވަ މަޑުމަޑުން އަންނަ ތަނެވެ. މިއީ ހައްވަ އުޅޭ ގެކަން ޝިހާބަށް އެނގެ އެވެ. އެއީ އޭނާގެ ހަމައެކަނި ލޯބިވެރިޔާ އެވެ. އެ ލޯބިވެރިޔާ ނޫން މީހަކާ އޭނާ ނުއިދެ އެވެ. ހައްވަ ވަރިކޮށްފައި ދިޔަ ފަހުން، އެހެން އަންހެނަކު އޭނާގެ ހަޔާތަކަށް ނާދެ އެވެ. ނު ވެސް ގެނެ އެވެ.\nއެކަމަކު ދެ މީހުން ނުފެންތާ ފަނަރަ އަހަރު ވެއްޖެ އެވެ.\nއެ ރީތި ހިނގުމެވެ. އެރީތި މޫނާއި ހަށިގަނޑެވެ. އެކަމަކު އެ ރީތި ހިނިވުންވުމެއް ނެތެވެ. ޝިހާބުގެ ކުރިމައްޗަށް ހުއްޓުނު އިރު ވެސް ހައްވަ ހުރީ، ނޭނގޭ ހިތާމައެއްގެ ކަނޑުތެރޭގައި، މޫނުގެ ކުލަވަރު ފަނޑުވެފަ އެވެ. ނުވަތަ ފިއްލަދުއަށް އައި ފަހުން، އޭނާގެ އުފާވެރިކަން ގެއްލިގެން ދިޔައީ އެވެ.\nކުރީގެ ދެ ލޯބިވެރިން އެކަކު އަނެކަކާ ދިމާއަށް ކަޅި ވެސް ޖަހާނުލައި ބަލަހައްޓައިގެން ތިއްބެވެ. މީގެ ކުޑައިރުކޮޅެއް ކުރިން، ފެނުނު ހަމަނުޖެހުންތަކުގެ ބައިވެރިން ތިބީ ހައިރާންވެފަ އެވެ. އެކަމަކު އެ ހައިރާންކަމުގައި ވެސް، ވީރު މުހައްމަދާއި އޭނާގެ ދަރިން ހައްވަގެ ކޮންމެ އަމުރަކަށް ތައްޔާރެވެ.\nއެހާ ރީތި އަންހެނަކު މީގެ ކުރިން ޔޫނުސްއަށް ފެނިފައެއް ނުވެ އެވެ. އޭނާގެ ނަޒަރު ވެސް ހުއްޓިފައި ވަނީ، ހިމޭން ރޭގަނޑެއްގެ އެކަނިވެރި ދަންވަރެއްގައި، އެކަކު އަނެކަކުގެ ބެލުމުގެ ތެރެއަށް ގެއްލިފައި ތިބި ދެ މީހުންނަށެވެ.\nމަލިކުގެ ގޮނޑުދޮށުން ފެށި ލޯބި އަދިވެސް ފިލައިގެން ނުދާ ކަހަލަ އެވެ. ހައްވަގެ ހިތުތެރޭގައި އަނދަމުން އައިސް، ތަފާތު އެކި ފަހަރުމަތިން ނިންވާލާފައި އޮތް، އެ ލޯބީގެ އަލިފާން އަނެއްކާވެސް ރޯވަމުން ދާ ކަހަލަ އެވެ. އެއީ މަލިކުން ފިއްލަދުއަށް އޭނާ ކުރި ބިރުވެރި އަދި އަޖައިބެއް ކަހަލަ ދަތުރުގައި، އޭނާގެ ހިޔާލުތަކުގެ ތެރޭގައި ހުރެ، ހިތްވަރުދިން ލޯބިވެރިޔާ އެވެ. އެތައް އަހަރަކަށް ފަހު، އޭނާގެ ހިތުގެ އަސްލު ވިންދުތަކުން އޭނާއަށް ދިރުމާއި އުއްމީދު ގެނެސްދިން ލޯބިވެރިޔާ އެވެ. ފިއްލަދޫގެ މޫދު އަޑިއަށް އޭނާ ގެނބެން ފެށި އިރު ވެސް، އަދި ވަރުބަލިވެގެން ގައިން ބާރު ދޫވި އިރު ވެސް، އޭނާ ހޯދީ އެ ލޯބިވެރިޔާ އެވެ. ކައިވެނީގައި ހޭދަވި ދުވަސްކޮޅު އޭނާގެ ހަގީގަތް ކިޔައިނުދެވުނީތީ، އެރޭގެ އެ ފިނި، އެ އަނިދރީގެ ތެރޭގައި، ހިތުގެ އެންމެ އަޑިން، މައާފަށް އެދެން ޖެއްސުވި ލޯބިވެރިޔާ އެވެ.\nޝިހާބު އެ ހުރީ އޭނާގެ ކުރިމަތީގަ އެވެ. މި ރަށަށް އެ އައީ ކިހިނެއް ހެއްޔެވެ؟ އެ ސުވާލު ހިތަށްއެރި އެވެ. އެ ސުވާލުކުރަން ބޭނުންވި އެވެ. އެކަމަކު އޭގެ ކުރިން އެންމެންނަށް ބަލައިލެވުނީ މައްޗަށެވެ. މަތީގައި ސަފުސަފަށް، ކަނޑިތައް ދިއްލެމުން އާދެ އެވެ. އެ އަލިކަމުގެ ތެރެއިން ހިޔަނީގެ ބޮޑު ލަޝްކަރު ފެނުނެވެ. ޝިހާބު އޭނާގެ ފުރަގަހުން ކުއްލިއަކަށް ދަމައިގަތީ ދިގު ކަނޑިއެކެވެ. ވައިގެ ތެރޭގައި އެ އަނބުރާލުމާ އެކު، މުޅި ތަން އަލިވި އެވެ. ދެން ފެނުނީ ހައްވަގެ އުނަގަނޑުގައި އައްސާލާފައި އޮތް ކުޑަކުޑަ ވަޅި، ދިގު ކަނޑިއަކަށް ބަދަލުވި ތަނެވެ. ހައްވަ ވެސް، ތައްޔާރުވި އެވެ.\nވީރު މުހައްމަދާއި އޭނާގެ ދަރިން ދުއްވައިގަތީ ގެޔަށެވެ. ގޭގެ ދޮރުން ވަނުމާއި ނުކުތުމާ އެވެ. އޭރު އެ މީހުންގެ އަތުގައި، ދިއްލެމުން ދިޔައީ، ދިގު، ބަރު، ކަނޑިތަކެވެ.\nވީރު މުހައްމަދު ގޮސް ޔޫނުސް ބަނދެފައި އިން ވާގަނޑުގައި ޖެހިޖެހީނުން، އޭނާ މިނިވަންކުރި އެވެ.\n"ދޭ އެގޭ ބިއްދޮށަށް. ކަލެއަކަށް މި ހަނގުރާމައެއް ނުކުރެވޭނެ،" ވީރު މުހައްމަދު، ބާރަށް ބުންޏެވެ.\nއެކަމަކު އެތަނުން ދުއްވައިގަނެގެން ފިލާކަށް ޔޫނުސް ބޭނުމެއް ނުވި އެެވެ. އޭނާ ކުޑަކޮށް ފަހަތަށް ޖެހިފައި، މަތީގައި އެތުރިފައި އޮތް ކަޅު ހިޔަނިތަކާއި ދިއްލެމުންދާ އެތައް ބައިވަރު ކަނޑިތަކަށް ބަލަހައްޓައިގެން، ހައިރާންވެފައި ހުއްޓެވެ. ދުވަހަކު ވެސް، ހަމަ ލޮލަކުން އެކަހަލަ މަންޒަރެއް އޭނާ ނުދެކެ އެވެ.\nހައްވަ އާއި ޝިހާބު އެކަކު އަނެކަކާ ދިމާއަށް ބަލައިލި އެވެ.\n"ހައްވަގެ ސިއްރު އަހަންނަށް އެނގޭ،" ޝިހާބު ބުނެލި އެވެ. ދެން ހައްވައަށް ފެނުނީ، ފުރަތަމަ ހަމަލާ ދޭން، ޝިހާބު ފުންމައިގެން އަރައި، ވައިގެ ތެރެއަށް އުދުހިގަން ތަނެވެ. އޭނާގެ ފަހަތުން އެހެން އެންމެން ވެސް މައްޗަށް އެރި އެވެ.\nހަނގުރާމަ ފެށުނީ އެވެ.\nއެކަމަކު މިއީ، ވީރު މުހައްމަދު ބުނި ގޮތަށް، ޔޫނުސްއަށް ކުރެވޭނެ ހަނގުރާމައެއް ނޫނެވެ. އޭނާ ހުރި ދިމާލުން ތިރީހަކަށް ފޫޓު މަތިން އެ ފެންނަނީ ކަނޑިތައް ޖެހި ބުރައިގެން ދާ ކަނިތަކެވެ. ހިޔަނިތައް ކިތައްމެ ގިނަޔަސް، ފަސް ފިރިހެނުންނާއި އަންހެނަކާ އެކުވެގެން ދޭ ހަމަލާތަކުގައި ފަހަރަކު ހިޔަންޏެއް ބިންމައްޗަށް ވެއްޓެ އެވެ. ވެއްޓުމާ އެކު މާ ގިނައިރެއް ނުވެ، ހަށިގަނޑުގައި އަލިފާން ރޯވެ، އަނދައި ހުލިވެ އެވެ.\nޔޫނުސް މަޑުމަޑުން ފަހަތަށް ދަމުން ގޮސް، އެންމެ ފަހުން ދަލޭކަދައިތަ އޮންނަ ގޭގެ ދޮރާ ހަމައަށް ފޯރި އެވެ. މިއަށް ވުރެ ރަނގަޅު ވަގުތެއް ނުލިބޭނެއޭ، އޭނާގެ ހިތަށްއެރި އެވެ. ދަލޭކަދައިތަ އެ އޮތީ އެކަންޏެވެ. އެހެން އެންމެން ހަނގުރާމައިގަ އެވެ.\nޔޫނުސް ދޮރުން އެތެރެއަށް ބަލައިލި އެވެ. އެ އޮތީ އޭނާގެ ބައްޕައަށް އެ ފަތް ދިން މީހާ އެވެ. ބައްޕަ މަރުވީ އޭގެ ފަހުންނެވެ.\nއޭނާ އުޅުނީ ގޭތެރެއަށް ވަންނާށެވެ. އެކަމަކު އޮޅިގަނޑު ގިރާކޮށްލަން ފައި ނަގާފައި ވެސް، ހުއްޓުނެވެ. ބައްޕަ ވެސް މިގެއަށް ވަނީ އެކަމަށް ހުއްދަ ލިބުނީމަ އެވެ.\n"ވަދޭ!" ޔޫނުސް އަށް އިވުނީ ދަލޭކަދައިތަގެ އަޑެވެ.\nއޭނާ މަޑުމަޑުން ވަނެވެ. މަޑުމަޑުން ހިނގާފައި ގޮސް، ދަލޭކަދައިތަގެ ކައިރީގައި މަޑުކޮށްލި އެވެ. އޭރު އޭނާ އޮތީ ލޯ ހުޅުވާލައިގެން، ޔޫނުސްއާ ދިމާއަށް ބަލަހައްޓައިގެންނެވެ.\n"ހަނގުރާމަ އެބަ ފެނޭދޯ!" ދަލޭކަދައިތަ ފުރަތަމަ ވެސް އެހި އެވެ.\n"މިއީ އަޖައިބެއް ކަހަލަ ކަމެއް،" ޔޫނުސްއަށް ބުނެވުނެވެ.\n"އަޖައިބެއް ނޫން، މިއީ ރާއްޖެ އިސްލާމް ވުމާ އެކު ފިތުނައިގެ ތެރެއަށް ވަން، ހާމުދުރުންގެ ހިމާޔަތުގެ ލަޝްކަރާއި، އިސްލާމް ދީނާއި ދިވެހިންގެ ދިފާއުގައި އުޅޭ މީހުންނާ ދެމެދު ހިނގާ ހަނގުރާމަ،" ދަލޭކަދައިތަ، ޔޫނުސް އަށް ކުރު ތަފުސީލެއް ދިނެވެ.\n"އަހަންނަކީ ރައީސްގެ ދަރިކަން ކިހިނެއް އެނގުނީ؟" ދަލޭކަދައިތަގެ އެ ތަފުސީލަށް އިހަށް ނުގޮސް، ޔޫނުސް ސީދާ ޕޮއިންޓަށް ސުވާލުކުރި އެވެ.\nދަލޭކަދައިތަގެ މޫނު މައްޗަށް ހިނިތުންވުމެއް ވެރިވި އެވެ.\n"ވީރު މުހައްމަދުގެ ކަރުގައި ހިފާފައި ހުއްޓާ ފަހަތުން އައިސް ޔޫނުސްއަށް ހަމަލާދިންތަ މީހެއް؟ އޭނާ ކޮބައި މިހާރު؟" ދަލޭކަދައިތަ ސުވާލުކުރި އެވެ.\nޔޫނުސް އެއްޗެކޭ ބުނުމުގެ ކުރިން ދަލޭކަދައިތަ ވާހަކަ ކުރިއަށް ގެންދިޔަ އެވެ.\n"އާނ، އޭނާ މިހާރު މަތީގައި އެބަ ހަނގުރާމަކުރޭ. އެއީ ހައްވަގެ ފުރަތަމަ ފިރިމީހާ. އެކަމަކު ހައްވަ ވަރިކޮށްފައި އިންޑިއާއަށް ދިޔައީ. އެތަނުން އޭނާއާ ބައްދަލުވީ، އަހަރެން ކަހަލަ މީހަކާ. އަހަރެންގެ މުޅި އުމުރު މި ހޭދަވީ މި ހިޔަނިތަކުން ދިވެހިން ސަލާމަތްކުރަން އުޅެއުޅެ."\n"އެހެން ވިއްޔާ ބުނެބަލަ، މި އެނދުގައި ނުތެދުވެ އޮންނަ މީހަކަށް ކިހިނެއް ތި ހުރިހާ އެއްޗެއް އެނގެނީ؟" ޔޫނުސް ސުވާލުކުރި އެވެ.\n"ޔޫނުސްގެ ނަން އަހަންނަށް އެނގުނު ގޮތާއި މި ކިޔައިދޭ ވާހަކަތަކުގައި ނޯންނާނެ ދޮގެއް. އެހެންވީމާ އަޑުއަހާ! ބައްޕައަށް އަހަރެން ދިން ފަތް މިހާރު އޮންނާނީ ޔޫނުސްގެ އަތުގައި. އެ ފަތުގައި ބުނެފައި އެ އޮތް އެތި އޮންނާނެ ބައްޕަގެ ގޭގައި ފޮރުވާފައި. ގޭގެ އެއް ކޮޓަރީގެ ހަތަރު ފާރުގައި ލަކުޑީގެ ވަތްގަނޑުތަކެއް ހުންނާނެ. އޭގެ ތެރެއިން އެ އޮތް ވަތްގަނޑު ޔޫނުސް ގޮސް ހޯދާ. އެއީ މަންމަ ލައްވާ ބައްޕަ ކުރުވި ވައްކަމެއް. ލޯބިވެރިއެއްގެ ގޮތުގައި މަންމަ ގެންގުޅުނީ އެ ލިބެންދެން. ކާފަގެ ބެލުމުގެ ދަށުގައި އޮތް އެތި، ވަގަށް ނަގައިގެން ގެންގޮސް ބައްޕަ އަތަށް ދިން އިރު، ބަނޑުބޮޑުކަމެއް ނޭނގޭ. އޭގެ ފަހުން އެކަން އެނގުނީ، އޭގެ ފަހުން މަންމަ ދޫކޮށްލީ،" ދަލޭކަދައިތަ ބުންޏެވެ.\n"އަދިވެސް އަހަރެންގެ ސުވާލަކަށް ޖަވާބެއް ނުލިބޭ،" ޔޫނުސް ގޮތްދޫނުކޮށް ބުނެލި އެވެ.\nދަލޭކަދައިތަ ބަލަހައްޓައިގެން އޮތީ އެވެ. އޭނާއަށް އެނގޭ ކަންކަމަކީ ބޮޑެތި ސިއްރުތައްކަން، އެހެން މީހުން ގަބޫލުކުރެ އެވެ. އެއީ ތެދެކެވެ. އޭނާއަށް އެ ބާރު ލިބިފައި އެބަ އޮތެވެ. އެކަމަކު ޔޫނުސް ނޫނީ އެ ސުވާލު އެހާ ސީދަލަށް، ތަކުރާރުކޮށް ކުރި މީހަކާ އަދި ދިމައެއް ނުވެ އެވެ. އެހެން އެންމެން އެނބުރި ދަނީ، ގަބޫލުކުރަނީ، އޭނާގެ އިލްމުވެރިކަން މާ ބޮޑީ ކަމަށެވެ. ނަމަވެސް ހަގީގަތަކީ މުޅިއަކުން އެއެއް ނޫނެވެ.\n"އެހެން މީހުންގެ ލޮލަށް ނުފެންނަ އެއްޗެއް. އެއްޗެހިތަކެއް،" ދަލޭކަދައިތަ އެންމެ ފަހުން ބުނެލި އެވެ.\n"ލޮލަށް ނުފެންނަ ކޮން އެއްޗެއް؟" ޔޫނުސް ސުވާލުކުރި އެވެ.\n"މި ވަގުތަށް އެ ވަރުން ފުއްދާލާ،" ދަލޭކަދައިތަ ބުންޏެވެ.\n"އަހަރެންގެ މަންމަ ލައްވާ ވައްކަން ކުރުވި ބައްޕަ މުޅި ރާއްޖޭގެ އެންމެންގެ ކުރިމަތީގައި މަރުވެގެން ވެއްޓުނީ. ސިފައިން އެބުނަނީ އަހަރެންގެ ފަރުވާކުޑަކަމުން ދިމާވި ކަމެކޭ. މިރަށަށް ބައްޕަ އައި ދަތުރާ ބެހޭ ގޮތުން ސުވާލުކުރަނީ. ޑިންގީގައި ކޮން ތާކަށްހޭ ދިޔައީ. އަހަރެން ހަދަނީ ދޮގު، މަހަށޭ، މަހަށޭ. ކިހާ ދުވަހެއް ވަންދެން އެ ދޮގުގައި ދެމިހުންނާނީ؟ އަހަރެން ވަޒީފާ އިން ވެސް ވަކިކޮށްފާނެ. މި ހުރިހާ ކަމެއް ވީ މިރަށަށް އައިމައެއް ނޫންތަ؟" އޭނާގެ ހިތުގައި އަނދަމުން ދިޔަ ރުޅިވެރިކަމުގެ އަސްލު ކިޔައިދިނެވެ.\n"ނޫން. މިގެއަށް އައިމަ ބައްޕަ އަސްލު އިސްލާހުވީ،" ޔޫނުސްގެ ވާހަކަ ދަލޭކަދައިތަ ރަނގަޅުކޮށްދިނެވެ.\n"އިސްލާހޭ؟" ޔޫނުސްއަށް ސުވާލުކުރެވުނެވެ.\n"ބައްޕައަކީ އަނިޔާވެރިއެއް. ގަބޫލުކުރާނަންތަ؟ މައުސޫމާއި އޭނާގެ އަންހެނުންނާއި ތިން ކުދިން މަރާލީ ބައްޕަ ރާވައިގެން،" ދަލޭކަދައިތަ އެންމެ ފަހުން ބުންޏެވެ.\nޔޫނުސްއަށް ކުޑަކޮށް ފަހަތަށް ޖެހިލެވޭ ގޮތްވި އެވެ. މައުސޫމްގެ މަރަކީ އާދައިގެ ކަމެއް ނޫނެވެ. އޭނާގެ ހިތުގައި ރުޅިވެރިކަން ބޮޑުވެ، އެކަން ކުރި ބައެއްގެ ދުވަސް ދުއްވާލުމުގެ އެދުން ވެސް އުފެދުނު ގަތުލެކެވެ. އޭގައި އޭނާގެ ބައްޕަ، ރައީސް ހާލިދު ބައިވެރިވީ ހެއްޔެވެ؟ އެހާ އަނިޔާވެރި ހެއްޔެވެ؟ ރައީސަކު، އޭނާގެ ރައްޔިތުން، އެގޮތަށް މަރާނެ ހެއްޔެވެ؟\nއޭނާއަށް ކުއްލިއަކަށް ސިފަވީ ސްޓޭޖް މަތީގައި ހުރެ، ރައީސް ހާލިދު ވާހަކަ ދައްކަމުން ދިޔަ ތަނެވެ. އިސްލާހުވާން ގޮވާލި ގޮވާލުމެވެ. އެއީ އޭގެ ކުރިން ދުވަހަކު ވެސް، ރައީސްގެ އަނގައިން އޭނާއަށް އިވުނު ވާހަކަތަކެއް ނޫނެވެ. އެހެންކަމުން ދަލޭކަދައިތަ އެ ދައްކަނީ ގޯސް ވާހަކައެއް ނޫންކަން ޔަގީންވި އެވެ.\n"އަވަހަށް މާލެ ދޭ! ބައްޕަގެ ކޮޓަރިއަށް ވަދެ ބަލާ އޭގެ ތެރެއިން ކޮން ވަތްގަނޑެއްތޯ. އެ ފެނިއްޖެއްޔާ އެ ހިފައިގެން އަވަހަށް ދޭ ލ. ގަމަށް. މި އަންނަ ހުކުރު ވިލޭރޭ ދަންވަރު ތިން ގަޑި ބައިގައި ޔޫނުސް ހުންނަންވާނީ އެ ހިފައިގެން، ގަމު ޕަރީ ފެންގަނޑު ކައިރީގައި،" ދަލޭކަދައިތަ ބުންޏެވެ.\n"އަހަރެން ވެސް މި ހަނގުރާމައިގެ ތެރެއަށް ވައްދަނީތަ؟" ޔޫނުސް ސުވާލުކުރި އެވެ.\n"ވަދެ ނިމިއްޖެ. މި ގޭތެރެއަށް ފިޔަވަޅެއް ނާޅާނެ، ކޮންމެވެސް ގޮތަކުން މި ހަނގުރާމައާ ގުޅުމެއް ނެތް މީހަކު. އެ ކޮޓަރިން ގިފިއްޔަށް ނުކުމެ، ފާރު މަތިން އަނެއް ފަރާތަށް ފުންމާލައި. މި ދޮރުން ދެން ނުނިކުންނާތި!" ދަލޭކަދައިތަ، ބޭނުންވީ އަވަހަށް ޔޫނުސް ފޮނުވާލާށެވެ.\nޒުވާނާ ބަލަހައްޓައިގެން ހުއްޓެވެ. އެ ބަލައިލުމާއި މޫނުގައި އެ ހުންނަ އެހެން މީހުން ޖެހިލުންވާ ފަދަ ސިފަޔަކީ، ގުދުރަތުގެ ހަދިޔާއެކޭ، ދަލޭކަދައިތަގެ ހިތަށްއެރި އެވެ. މިއީ ގުޅިފައި ހުރި ސިލްސާއެއްގެ ބައެކެވެ. އޭގެ ބައިވެރިންނަށް ނޭނގި ވަދެވެނީ، އެ ސިލްސިލައިގެ ތެރެއަށެވެ. ދުވަހަކު ވެސް ނުފެންނަ ބައްޕަ، އެންމެ ފަހުން އެވީ ރާއްޖޭގެ ރައީސަށެވެ. ބައްޕައާ އެކު މިރަށަށް، މިގެއަށް އައުން އެ ބަދަލުވީ، ދިވެހިންގެ ހައްގުގައި ކުރަން ހަވާލުވި މަސައްކަތަކާ އެވެ. އެކަމަށް އެ މެދުވެރިވީ، މީގެ ދެ ގަރުނާއި ބައިގެ ކުރިން ރާއްޖޭގެ ރަސްކަމާ ހަވާލުވި ހުރާ ދަރިކޮޅަށް ނިސްބަތްވާ އާއިލާއެއްގެ ސިއްރެއްގެ ގޮތުގައި އޮތް، އެ އަގު ބޮޑު އެއްޗެވެ.\nޔޫނުސް ހިނގައިގަތެވެ. ދަލޭކަދައިތަ ބުނި ގޮތަށް ކޮޓަރި ތެރެއިން ގޮސް، ގިފިއްޔަށް ނުކުތެވެ. އޭރު ވެސް މަތީގައި ވަރުގަދައަށް ހަނގުރާމަކުރެ އެވެ. ކަނޑިތައް ޖެހި ބުރައިގެން ދާ އެތައް މިލިއަން ކަންޏެކެވެ. ކަނޑިތަކުން ދިއްލިފައި ހުރި ރީތި އައްޔެވެ. މުޅި ހިސާބުގެ ޖައްވު އަލިވެފައި އޮތީ، އެ ހަނގުރާމައިގެ ތަޅާފޮޅުމުގަ އެވެ. މޮޅުވަނީ ކޮން ބައެއް ކަމެއް، ބަލިވަނީ ކޮން ބައެއްކަމެއް އޭނާއަކަށް ނޭނގެ އެވެ.\nފާރު މަތިން އަރައި، މަގުމައްޗަށް ފުންމާލި އެވެ. އޭނާ ހިނގަން ފެށީ ރަށުތެރެއަށް ދާށެވެ. ފިއްލަދުއަށް އޭނާ އައީ ބައްޕަގެ މަރުގެ ބަދަލުހިފުމުގެ ޖޯޝާއި ރުޅިވެރިކަމުގަ އެވެ. އެކަމަކު އޭނާ އެނބުރި އެ ދަނީ، ބައްޕަގެ ހަޔާތުގެ އެންމެ ފަހު ދުވަސްކޮޅު ބައްދަލުކުރި މުސްކުޅި އަންހެންމީހާ ހަވާލުކުރި މަސައްކަތެއް ފުރިހަމަކުރާށެވެ. އޭނާގެ އިހުތިޔާރުން ކަމެއް، ދަލޭކަދައިތަގެ ބާރުން ކަމެއް، ނޭނގުނެވެ. ޔަގީނުން ވެސް ދަލޭކަދައިތަ ދެއްކި ވާހަކަތައް އޭނާ ގަބޫލުކޮށްފި އެވެ. އެ ހަނގުރާމަ ލޮލަށް ފެނިއްޖެ އެވެ.\nފިއްލަދޫގެ އުތުރުކޮޅުގައި އެ އޮތް ސަރަހައްދަކީ އާންމު ދިވެހިންނަށް މުހިންމު ތަނެއް ނޫނެވެ. އެކަމަކު އެ ދެ ގެ ވަށައިގެން އެ ހިނގާ ކަންކަން އެނގިއްޖެ މީހަކަށް، ރާއްޖޭގެ އެކި ރަށްރަށުގައި އާދަޔާ ހިލާފު އާއިލާތައް އުޅޭކަން ގަބޫލުކުރާނެ އެވެ. ސިއްރުން ފުރިފައި ހުރި ގެތައް ހުންނާނެކަން ވެސް ގަބޫލުކުރާނެ އެވެ.\nކިތައްމެ ލަޝްކަރު ބޮޑަސް ވީރު މުހައްމަދުގެ ފަހުލަވާނުންނާއި ހައްވަ އާއި ޝިހާބުގެ މައްޗަށް ބާރެއް ނުފޯރުވުނެވެ. ފަހަރަކު ހިޔަންޏެއް، މަރުވެގެން ބިންމައްޗަށް ވެއްޓެ އެވެ.\nހިޔަނިތަކުގެ ތެރެއިން ތަންކޮޅެއް އުހުގައި، އެ ބިޔަ ހިޔަނި އިން ތަން ޝިހާބަށް ފެނުނެވެ. އޭނާ މަސައްކަތްކުރީ އެ ހިސާބަށް ދާށެވެ. އޭނާގެ އަވަސް ހަރަކާތްތަކާ އެކު، ހިޔަނިތައް މަރަމުން، ތިރިއަށް ވައްޓާލަމުން ހުރެ ދެ އެވެ. އެންމެ ފަހުން އޭނާ ގޮސް، އެ ބިޔަ ހިޔަނީގެ ކުރިމައްޗަށް ހުއްޓުނެވެ. ހިޔަނީގެ ދެ އަރިމަތިން ކޮންމެ ފަރާތެއްގައި ތިން ހިޔަނި، ހިމާޔަތުގައި ތިއްބެވެ.\n"ކަލެއަށް އަހަރެން އެނގޭތަ؟" ޝިހާބު އެހި އެވެ.\nރުޅިވެރި ދެ ލޮލުން ފެންނަ އަލިފާނުގެ ރަތްކަން ގަދަވި އެވެ. ޝިހާބުގެ މޫނަށް ބަލަހައްޓައިގެން ހުއްޓެވެ.\n"ފިނޑިކަލޭގެތަ؟ އަންހެނުންނަށް ފިލިކަލޭގެތަ؟" އެއްޗެއް މުގުރެމުންދާ ފަދަ އަޑަކުން، އެ ހިޔަނި މަލާމާތްކުރި އެވެ.\n"ފިނޑިމީހުން ކަލޭގެ ކުރިމަތީގައި މިހެންނެއް ނުހުންނާނެ،" ޝިހާބު ބުންޏެވެ.\nހިޔަނީގެ ދިގު ކަނޑި ކުރިމައްޗަށް ދިއްކޮށްލި އެވެ.\n"އަހަރެންގެ އުސްތާޒު ބުނީ ކަލޭގެ ތިހިރަ ހުދު ކަޅުތިލާގައި ކުޑަކޮށް މި ކަނޑި ޖެހިލިޔަސް، އަނދާ އަޅިޔަށް ވާނޭ. ހަމަލާ ދީ! އަހަރެން މިހިރީ ކަލޭގެ ކުރިމަތީގައި،" ޝިހާބު ދަތްކުނޑިވިކާލާފައި ބުންޏެވެ.\nބިޔަ ހިޔަނި ޖެހިލުންވި އެވެ. އެހެން ހުރިހާ ހިޔަނިތަކެއް އޭނާއަށް ކިޔަމަންވަނީ، އާދަޔާ ހިލާފު އެ ދެ ކަޅުތިލައިގެ ސަބަބުންނެވެ. އެންމެންގެ ވެރިޔާއަށް ނޫން ގޮތަކަށް އެ ހާއްސަ ސިފަ ނުލިބޭނެކަން ހިޔަނިތައް ގަބޫލުކުރެ އެވެ. މަލިކުން ރާއްޖެ އައިސް، އެހެން ހިޔަނިތަކާ ބައްދަލުވުމާ އެކު، އެ ހުރިހާ އެއްޗެއް އޭނާގެ ދަށަށް ދިޔައީ، ހަމައެކަނި އޭނާ ބިޔަވެފައި، ބާރުގަދަ ވެގެންނެއް ނޫނެވެ: ހުދު ކުލައިގެ އެ ދެ ކަޅުތިލަ އިން ގެނެސްދޭ ތަފާތު ސިފަ އެވެ.\nއެކަމަކު މިހިރަ އިންސާނާ އެ ބުނަނީ، އެއީ އެންމެ ބޮޑު ބަލިފައި ކަމެވެ. ކައިރީގައި ތިބި ހަ ހިޔަންޏަށް އެ އަޑު އިވޭނެ އެވެ. އެއީ ބޭޒާރުވުމެކެވެ. އެހެން ބަޔަކަށް އެ އަޑު އިވިގެން ނުވާނެ އެވެ. އެހެންކަމުން ޝިހާބަށް ހަމަލާ ދިނުމުގެ ބަދަލުގައި، ދެ ފަރާތަށް ފޮނުވާލި ވަރުގަދަ ދެ ހަމަލާގައި، ހަ ހިޔަނީގެ ބޯ ވަކިވެ، ބިމަށް ވެއްޓުނެވެ. އޭގެ ފަހުން ހަށިތަކެވެ.\n"ކާކު ފިނޑީ! ހަށިފާރަވެރިންގެ ދުވަސް ތި ދުއްވާލީ،" ޝިހާބު މަލާމަތްކުރި އެވެ.\n"އެއީ އަހަރެންގެ އަޅުން. އަހަރެން ބޭނުން އިރަކު މަރާލެވޭނެ،" ހިޔަނި ބުންޏެވެ.\n"ހައްވަ ފެނޭތަ! ކަލެއަކަށް އޭނާއެއް ނުލިބޭނެ. އަހަންނާއި އެ ތިބި ހިތްވަރުދަ ހަތަރު ފިރިހެނުން ބަލިވިޔަސް ކަލެއަކަށް ހައްވައެއް ނުގެންދެވޭނެ. އަހަރެން ރާއްޖެ މި އައީ ކަލޭ މަރާފައި ނޫން ގޮތަކަށް އެނބުރި ނުދާން. ކަލޭ މަރުވާނީ އަހަރެންގެ އަތުން،" ޝިހާބު ބުންޏެވެ.\nބިޔަ ހިޔަނީގެ ހިތަށް ބިރުވެރިކަން ވަނެވެ. އޭނާއަށް ފެންނަނީ ހިޔަނިތައް މަރުވެގެން ވެއްޓޭ ތަނެވެ. އިންސާނުންގެ ތެރެއިން އެންމެ މީހަކަށް ވެސް، ގެއްލުމެއް ނުލިބެ އެވެ. އެހެންކަމުން މިއީ އަދި މިގޮތަށް ކުރެވޭނެ ކަމެއް ނޫންކަން ވިސްނުނެވެ. ހައްވަ ހޯދަން ކުރަމުން އަންނަ މަސައްކަތް، މިހިރަ ނުބައި އަނެއް އިންސާނާގެ ސަބަބުން މިވީ އުނދަގުލެވެ. ފަހަރަކު އިންސާނަކު، އެބަ އިތުރުވެ އެވެ. މުސްކުޅި މީހާ އެ އޮތް ގެއިން މީގެ އިރުކޮޅެއް ކުރިން ފުންމާލައިގެން އެ ދިޔައީ ވެސް، ކުރިން ނުދެކޭ އިންސާނެކެވެ. ވަރުގަދަ ބިޔަ މީހެއްކަން، ހިޔަންޏަށް އެނގުނެވެ.\nމިކަން ކާމިޔާބުވާން އޮތީ ހިޔަނީގެ ލަޝްކަރަށް ވެސް އިންސާނުން ވައްދައިގެންނެވެ. ނިހާދަކީ އޭގެ ތެރެއިން އެކެކެވެ. އަދިވެސް އޭނާގެ ބެލުމުގެ ދަށުގައި އެކަކު އެބަ އޮތެވެ. އޭނާ ހޭއެރުމުން، ގުރުބާންކުރުމުގެ މަަސައްކަތް، އަށް ސަތޭކަ އަހަރު ފަހުން، ފުރަތަމަ ފަހަރަށް ކުރަންވީ އެވެ. އެ ނޫން ގޮތެއް ނެތެވެ.\nހައްވައަކީ ދިރުމެވެ. ހައްވައަކީ ލޯތްބެވެ. ހައްވައަކީ އަނބިމީހާ އެވެ.\nބިޔަ ހިޔަނި އަމުރުވެރި އަޑަކުން ހަޅޭއްލަވައިގަތެވެ. އެ އަޑާ އެކު ވަގުތުން ހަނގުރާމަ ހުއްޓާލި އެވެ. ހިޔަނީގެ ސަފުތައް ފަހަތަށް ޖެހި، އަމުރަށް ކިޔަމަންވި އެވެ.\n"ގުރުބާންވާން ކަލޭމެންގެ އަންހެން ދަރިން ތައްޔާރުކޮށްގެން ތިބޭތި. ދެން ފަށާނީ ލެއިން ފެންވަރަށް. ކަލޭމެންގެ ލެއަކީ އަހަރެމެންގެ ދިރުން. އެ ލޭ ހޯދަން އަންނާނަން. މުޅި މި ފަސްގަނޑަށް ލޭ އޮހޮރުވާލާނަން. ހަނދާންކުރާތި،" މުޅި ހިސާބުގަނޑަށް ފެތުރިގެން ދިޔަ ބާރު އަޑަކުން، ބިޔަ ހިޔަނި ބުންޏެވެ.\nދެން ކަނޑިތަކުގެ ދިއްލުން ނިވި، ހިޔަނިތައް ފަހަތަށް ދަމުން ގޮސް، ޖައްވުގެ ތެރެއަށް ގެއްލުނެވެ.\n"އަހަންނަށް އެނގޭ އަހަންނަށް ހައްވަ ގެއްލިއްޖެކަން. އެކަމާ ޝަކުވާއެއް ނެތް،" ދަލޭކަދައިތަ އޮތް ގޭގެ ކުރިމަތިން ވަލާ ކައިރީގައި ހުރި ބޮޑު ނިކަގަހުގެ ދަށުގައި ހުރެ، ޝިހާބު ބުންޏެވެ.\nހިޔަނިތައް ދިއުމާ އެކު، ދެ މީހުން އެކަނި ތިބެ، ހަޔާތުގައި ކަން ވީ ގޮތް ކިޔައިދީފި އެވެ. ހަގީގަތް ފޮރުވައިގެން އުޅެން ހަދައިގެން ދިރިއުޅުން އަނދިރީގެ ތެރެއަށް ވެއްޓޭކަން، ދެ ލޯބިވެރިން ވެސް ގަބޫލުކުރި އެވެ.\n"ވަގުތަކީ އަހަރެމެންގެ މިލްކެއް ނޫން. ވަގުތު އައިސް ޖެހުނީމާ ދެން ވާ ކަންކަން ވެސް އަހަރެމެންގެ ބާރުގެ ދަށަކު ނުވޭ،" ހައްވަ ބުންޏެވެ.\nއެކަމަކު އޭނާގެ ހިތުގައި އޮތް ލޯބި، އަނެއްކާވެސް، އުތުރިއަރާކަން ގައިމެވެ. ފާތިރާ އެކު ކުރި ކުއްލި ކައިވެނިން ލިބުނު އުއްމީދު ގެއްލިއްޖެ އެވެ. އެކަމަކު އޭނާއަކީ މިނިވަނެއް ނޫނެވެ. އޭނާއަކީ ފާތިރުގެ އަނބިމީހާ އެވެ. އެހެންކަމުން، ޝިހާބު އެ ބުނި ގޮތަށް، "ހައްވަ ގެއްލިއްޖެ" އެވެ.\nހިމޭންކަމަކީ ވެސް ލޯތްބެކެވެ. ބައެއް ފަހަރަށް އެގޮތަށް ދެ މީހުން ތިބެގެން، ހިމޭންކަމުގެ ދުލުން ދައްކާ ވާހަކަ، އަސްލު އަޑަށް ވުރެ މާ ހިތްގައިމެވެ. މާ އުފާވެރި އެވެ. ހައްދެއް ނެތް ދުނިޔެއެއްގައި، އެ ހިމޭންކަމުން ހިތަށް އުފާވެރިކަން ގެނެސްދެ އެވެ. ނުރޮއި، ކަރުނަ ނުބާލާ، އެކަމަކު ދެ މީހުންގެ ހިތުން ހަމަ އެއް ވާހަކައެކެވެ. އެއް ޝަކުވާއެކެވެ.\nދެ މީހުންނަށް ވެސް އެކަކު އަނެކަކުގެ މޫނުން ނަޒަރު ދުރެއް ނުކުރެވުނެވެ. އެގޮތަށް ކިހާ އިރެއް ވަންދެން ތިބެވިދާނެ ހެއްޔެވެ؟ އެހެން މީހުންގެ ޝައްކާއި ވަހުމުގެ އުނދަގުލުން އެ ލޯބި ކިލަނބު ވެސް ވެދާނެ އެވެ. އެހެންކަމުން މިއީ އެކަހެރިކޮށް، އެގޮތަށް ތިބެން ރަނގަޅު ވަގުތެއް ނޫނެވެ.\n"ހައްވާ!" އެއީ ވީރު މުހައްމަދުގެ އަޑެވެ. އޭނާގެ ހިތަށްއެރީ ހަމަ ރަނގަޅަށެވެ. އެކަހެރިކޮށް އެގޮތަށް ހިލޭ ފިރިހެނަކާ އެކު ހުރެގެން ނުވާނެ އެވެ. އޭނާގެ އާއިލާ އަކީ ޖަޒުބާތުން ބަލިކަށިވާ ބައެއް ނޫނެވެ. ކެރިގެން ކަންކަމާ ކުރިމަތިލާ ބައެކެވެ.\n"ގެއަށް ވަންނާކަށް ނުވޭތަ؟" ވީރު މުހައްމަދު ސުވާލުކުރި އެވެ.\n"ނޫން، މިދަނީ،" ޝިހާބާ ދިމާއަށް އެ ފުން ބެލުމުން ބަލައިލަމުން ހައްވަ ބުންޏެވެ. ދެން އެނބުރި، ގެއާ ދިމާއަށް ހިނގައިގަތެވެ.\n"އުފާވެރި ދިރިއުޅުމަކަށް އެދެން،" ޝިހާބު ބުނި އަޑު އިވުނެވެ.\nހައްވަ ފަހަތަކަށް ނޭނބުރެ އެވެ. އެކަމަކު އޭނާގެ ހިތަށް، އެ ބަސްތައް ވަދެގެން ދިޔައީ، އެންމެ ލޯބިވި މީހާ ހަގީގަތުގައި ވެސް ގެއްލިއްޖެ ކަމުގެ އިހުސާސްތަކާ އެކު އެވެ. އެ ލޯބިވެރިޔާ އަލުން ދުވަހަކު ވެސް ނުފެނުނު ނަމަ ރަނގަޅުވީހެވެ. އޭރުން އޭނާ ނެތް ކަމަށް ގަބޫލުކުރަން ޖެހޭނެތާ އެވެ. އެކަމަކު ޝިހާބު އެހުރީ އޭނާ ފަދަ ހަނގުރާމަވެރިއެއްގެ ގޮތުގައިކަން އެނގުމުން، ހަޔާތުގައި ދެ މީހުންނަށް ވެސް ލިބުނީ ކެއްސެއްކަން އެނގުނެވެ. އާއެނކެވެ. އޭނާ ގަބޫލުކުރި ގޮތަށް، ޝިހާބަކީ ފިނޑިއެއް ނޫނެވެ. ދެ މީހުންނަށް ވެސް ނޭނގުނީ އެކަކު އަނެކަކުގެ ފޮރުވިފައި އޮތް ސިއްރެވެ. ދެ މީހުން ވެސް އުޅުނީ ހަމައެކަނި ލޯބީގެ ދުނިޔެއެއްގަ އެވެ.\nގޭގެ ދޮރާ ހަމައަށް ދެވުނު އިރު ހައްވަގެ ލޮލުން ކަރުނަ ފައިބައިގަތެވެ. އޭނާގެ ގެ އޮތީ އަސްލު ހުހަށެވެ. އޭނާގެ ހަޔާތް ވެސް އަސްލު މުޅިން ހުހެވެ. ދެން އުފާވެރި ކޮން ދިރިއުޅުމެއް ހެއްޔެވެ؟\n(ސާދަ ވަނަ ބައި، ޖުލައި 2، 2020، ބުރާސްފަތިދުވަހު)


Gellunu flight ge nishaaneh adhives nuvey\n22nd August 2019 | Last update: 15:49\nގެއްލުނު ބޯޓުގެ ނިޝާނެއް އަދިވެސް ނުފެނޭ\nމިއަދު ހެނދުނު އިންޑޮނީޝިއާގެ ސުރަބާޔާ އިން ފުރައިގެ ސިންގަޕޫރަށް ދަނިކޮށް ގެއްލިފައިވާ އެއާއޭޝިއާގެ ފްލައިޓް QZ8501 ގެ އެއްވެސް ނިޝާނެއް މިހާތަނަށް ވެފައި ނުވާ ކަމަށް އިންޑޮނީޝިއާގެ އޮފިޝަލުން ވިދާޅުވެއްޖެ އެވެ.\nއެއާބަސް A320-200 މަރުކާގެ މި ބޯޓު ހޯދުމުގެ މަސައްކަތް މިއަދު ހުއްޓާލާފައި ވަނީ އިރު އޮއްސި އަނދިރިވުމާ އެކުގަ އެވެ. އޮފިޝަލުން ވިދާޅުވީ 162 މީހުންނާ އެކު ގެއްލިފައިވާ ބޯޓު ހޯދުުމުގެ މަސައްކަތް މާދަމާ އަލިވިލުމާ އެކު ފަށާނެ ކަމަށެވެ. ބޯޓު ފެނޭތޯ މަސައްކަތް ކުރަމުން ދަނީ އެއާ ޓްރެފިކް ކޮންޓްރޯލަށް ބޯޓު ގެއްލުނު އިރު ހުރި ދިމާލުން، ޖާވާ ކަނޑުގަ އެވެ.\nއިންޑޮނީޝިއާގެ ޓްރާންސްޕޯޓް މިނިސްޓްރީގެ އޮފިޝަލެއް ކަމަށްވާ ހާދީ މުސްތަފާ އޭއެފްޕީ އަށް ވިދާޅުވެފައި ވަނީ ބޯޓު ހޯދުުގެ މަސައްކަތް މިއަދަށް ހުއްޓާލީ 11 ގަޑިއިރު މަސައްކަތްކުރުމަށް ފަހުގައި ކަމަށާއި މާދަމާ ހެދުނު ހަތެއް ޖަހާއިރު އަލުން މަސައްކަތް ފަށާނެ ކަމަށެވެ.\nބޯޓު ގެއްލިފައި ވަނީ ކޮޅިގަނޑެއްގައި ޖެހުމުން، ބޯޓު ދަތުރުކުރި ރޫޓު ބަދަލުކުރަން ބޭނުންވެގެން އެކަން އެއާޓްރެފިކް ކޮންޓްރޯލަށް އެންގި ފަހުންނެވެ. އޭގެ ފަހުން ވަނީ ޓަވަރާ ގުޅުން ކެނޑިފަ އެވެ. ޓްރާންސްޕޯޓް މިނިސްޓްރީގެ އޮފިޝަލަކު ވިދާޅުވީ ބޯޓާ ގުޅުން ކެނޑުމުގެ ކުރިން ޕައިލެޓް ވަނީ ބޯޓު ދަތުރުކުރަމުން ދިޔަ އުސްމިން 6000 ފޫޓް މަތިކޮށް 38000 ފޫޓްގައި ދަތުރުކުރުމުގެ ހުއްދަ އަށް އެދިފައި ކަމަށެވެެ. އެއީ ކޮޅިގަނޑުގެ ވިލާތަކުން ނެއްޓުމަށެވެ. ނަމަވެސް އެވަގުތު މަތީގައި އެހެން ފްލައިޓެއް އޮތުމުން އެ ހުއްދަ ނުދެވުނެވެ.\n"ބޯޓުން ދެން އެދުނީ ވާތް ފަރާތަށް ޖެހެން. އެގޮތަށް ހުއްދަ ވަނީ ދީފައި،" އޮފިޝަލް ވިދާޅުވި އެވެ.\nނަމަވެސް މި ހުއްދަ ދިންތާ ފަސް މިނެޓް ފަހުން ފްލައިޓާ ވަނީ ގުޅުން ކެނޑިފަ އެވެ.\nބޯޓު ހޯދުުމުގެ މަސައްކަތުގައި އިންޑޮނީޝިއާގެ ހަތް މަތިންދާބޯޓާއި ހަތަރު މަނަވަރާއި ސާޗް އެންޑް ރެސްކިއު ޓީމުތަކުގެ ހަ ބޯޓެއް ދަނީ ހަރަކާތްތެރިވަމުންނެވެ.\nމެލޭޝިއާގެ ގައުމީ އެއާލައިންގެ އެއް ބޯޓު މި އަހަރު ގެއްލި އަދިވެސް ނުފެނިފައި ވާއިރު އެ އެއާލައިންގެ ބޯޓެއް ޔުކްރެއިން މަތިން މި އަހަރު ވައްޓާލާފައިވެ އެވެ. މިއީ މި އަހަރު މިފަދަ ހިތާމަވެރި ގޮތެއް މެދުވެރިވި މެލޭޝިއާގެ ތިން ވަނަ ބޯޓެވެ.\nހޮންގްކޮންގް މުޒާހަރާތަކާހެދި ބޭންކުތައް ރުޅި އަތުވެއްޖެ\nމުޒާހަރާތަކާ ގުޅިގެން އިންޑޮނޭޝިއާގައި ނެޓުގެ ހިދުމަތް ކަނޑާލައިފި\nއެމެރިކާގެ ނުރައްކަލާ ހެދި ޗައިނާއާ ރަޝިއާ މަޝްވަރާއަށް\nކަޝްމީރު ހަމަނުޖެހުމުގައި ދެ މީހަކު މަރާލައިފި\nޑރ. ނާއިލާގެ ދިރިއުޅުން ކުރެހުމުގެ ތެރެއަށް!\nސެންޓޭ އާއި ރިޒޭ ޓީމާއެކު ނުދިޔަ ސަބަބު!\nދެ "ދައުލަތެއް"ގެ ގަދަ ހިފުމުގައި ގައުމު ފިތިފައި؟


SunOnline: R. Atoll Operation:5meehaku hayyaru koffi\nރ އަތޮޅު އޮޕަރޭޝަން: ފަސް މީހަކު ހައްޔަރުކޮށްފި\nޝަފްނާ ހުސައިން 23 Jun 2020, 14:33\nމަޑުއްވަރީގައި ފުލުހުން މީގެކުރިން ހިންގި އޮޕަރޭޝަނުގެ ތެރެއިން ---\nރ. އަތޮޅުގެ ފަޅު ރަށެއްގައި ބަޔަކު ޖަމާއަތް ހަދައިގެން ކުށް ކުރަމުން އަންނާތީ އެކަމާ ދެކޮޅަށް ފުލުހުން ފަށާފައިވާ އޮޕަރޭޝަންގައި މިހާތަނަށް ފަސް މީހަކު ހައްޔަރުކޮށްފައިވާ ކަމަށް ފުލުހުން ބުނެފި އެވެ.\nރ. އަތޮޅުގައި ފުލުހުން ހަރަކާތެއް ހިންގަމުން އަންނަނީ ފަޅު ރަށެއްގައި ޖަމާއަތް ހަދައިގެން އުޅޭ ބަޔަކު، ވައްކަން ކުރުމާ މުދަލަށް ގެއްލުން ދިނުމުގެ ކަންކަން ރާވައި، ކުށް ކުރަމުން އަންނާތީ އެވެ.\nއެގޮތުން ކޮވިޑް-19 ފެތުރުން ކޮންޓްރޯލް ކުރުމަށް ސިއްހީ ކުއްލި ނުރައްކަލުގެ ހާލަތު އިއުލާނުކޮށް ދަތުރު ފަތުރު ކުރުން މަނާކޮށްފައި އޮތްއިރު، ރަސްމީ އެއްވެސް އިދާރާއަކުން ނަގަންޖެހޭ ހުއްދަ ނެގުމަކާނުލައި ރ. އަތޮޅުގެ ފަޅު ރަށެއްގައި ބަޔަކު އުޅޭކަމުގެ މައުލޫމާތު ލިބިފައިިވާ ކަމަށެވެ.\nއެމީހުން ޖަމާއަތް ހަދައިގެން މީހުން ދިރިއުޅޭ ރަށްރަށާއި ރިސޯޓްތަކަށް އަރައި ރާވައިގެން ބޮޑެތި ވައްކަންކޮށް، މުދަލަށް ގެއްލުންދޭ މައްސަލައަކާ ގުޅިގެން އެ އަތޮޅުގައި ފުލުހުން ހަރަކާތެއް ހިންގަމުން އަންނަ ކަމަށެވެ.\nފުލުހުންގެ މީޑިއާ އޮފިޝަލް ވިދާޅުވީ އެ އޮޕަރޭޝަންގައި ކޯޓު އަމުރެއްގެ ދަށުން ފަސް މީހަކު ހައްޔަރުކޮށް އެކަކު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ. އެ ހަ މީހުންނަކީ ވެސް ދިވެހި ފިރިހެނުން ކަމަށް އޮފިޝަލް ވިދާޅުވި އެވެ.\nފުލުހުން ހިންގާ ހަަރަކާތުގެ ދަށުން، ރ. މަޑުއްވަރީގައި ވެސް ފުލުހުންނާއި ސިފައިން އަންނަނީ ހަރަކާތްތެރިވަމުންނެވެ.\nމިދިޔަ އަހަރުގެ ޑިސެމްބަރު މަހުވެސް ފުލުހުންނާއި ސިފައިން ގުޅިގެން އެ ރަށުގައި އޮޕަރޭޝަނެއް ހިންގި އެވެ. އެ ފަހަރުވެސް ހަރުކަށި ފިކުރުގެ މީހުން އުޅޭ ކަމަށް ތުހުމަތު ކުރެވޭ ގެތައް ބަލައި ފާސްކޮށް ހަ މީހަކު ހައްޔަރުކޮށް އެ މީހުންގެ މައްޗަށް ދައުވާ ކުރަން ފޮނުވައިފަ އެވެ.\nއެ ރަށުން ވާހަކަ ދެއްކި ބައެއް މީހުން "ސަން" އަށް ޔަގީންކަން ދިން ގޮތުގައި މިއަދު ފުލުހުންނާއި ސިފައިން އެ ރަށުގައި ހިންގާ އޮޕަރޭޝަންގައި ފާސްކުރަމުން ދަނީ މީގެ ކުރިން ވެސް ހަރުކަށި ފިކުރުގެ މީހުންނާ ދެކޮޅަށް އެ ރަށުގައި ހިންގި އޮޕަރޭޝަނެއްގެ ތެރެއިން ފާސްކުރި ގެއެކެވެ.\nޝަހީބު ދޫކޮށްލި މައްސަލަ އިސްތިއުނާފުކުރަން ނިންމައިފި\nއިތުރު ހެކި ހުށަހެޅުމުން ވެސް ޝަހީބު ދޫކޮށްލައިފި\nފޭރެން އުޅުނު އިތުރު މީހަކު ހައްޔަރުކޮށްފި


World Health Assembly Fashaifi – adduLIVE\nވޯލްޑް ހެލްތު އެސެމްބްލީ ފަށައިފި\n1 May 20, 2019, 21:28 ހަސަން ރަޝީދު\nދުނިޔޭގެ ޞިއްޙަތު ޖަމިއްޔާއިން ކޮންމެ އަހަރަކު ބާއްވަމުން އަންނަ "ވާރލްޑް ހެލްތު އެސެމްބްލީ"ގެ 72 ވަނަ ބައްދަލުވުން ސްވިޒްލޭންޑްގެ ޖެނީވާގައި މިއަދު ފަށައިފިއެވެ.\nމިއަހަރުގެ ހެލްތު އެސެމްބްލީގައި ދުނިޔޭގެ ޞިއްޙަތު ޖަމިއްޔާގެ 194 މެންބަރު ޤައުމުން ވަނީ ބައިވެރިވެފައެވެ. މިމަހުގެ 20 ން 28 އަށް ކުރިއަށްދާ މި ބައްދަލުވުމުކީ ދުނިޔޭގެ ސިއްޙީ ދާއިރާގެ އެންމެ މަތީ ވެރިންނާއި އަދި އެދާއިރާގެ އެންމެ ކުރީ ސަފުގައި މަސައްކަތްކުރައްވާ ފަރާތްތަކުގެ މެދުގައި ބޭއްވޭ ސިއްޙަތާއިބެހޭ އެންމެ މުހިންމު ބައްދަލުވުމެވެ.\nމިއަހަރުގެ މިބައްދަލުވުމުގައި ދިވެހިރާއްޖެ ތަމްޞީލު ކުރާ ވަފުދުގައި އިސްކޮށް ހުންނެވީ މިނިސްޓަރ އޮފް ހެލްތު އަބްދުﷲ އަމީނެވެ. މީގެ އިތުރުންެ ޖެނީވާގައި ހުންނަ ދިވެހިރާއްޖޭގެ މިޝަންގެ ޕަރމަނަންޓް ރެޕްރެޒެންޓެޓިވް ޑރ. ހާލާ ހަމީދާއި މިނިސްޓްރީ އޮފް ހެލްތުގެ އިސްބޭފުޅުންނާއި، ޖެނީވާ މިޝަންގެ އިސް މުވައްޒަފުން ވަނީ މިބައްދަލުވުމުގައި ބައިވެރިވެލައްވާފައެވެ. މިއަހަރުގެ ހެލްތު އެސެމްބްލީގެ ކޮމިޓީ ބީގެ ވައިސް ޗެއަރމަންކަންް މިނިސްޓާރ އޮފް ހެލްތު އަބްދުﷲ އަމީން އަދާކުރައްވާނެއެވެ.\nމިއަހަރުގެ ބައްދަލުވުމުގައި ޤައުމުތަކުގެ ވަފުދުގެ އިސްބޭފުޅުން ތަޤުރީރު ކުރެއްވުމަށް ޚާއްސަ ކުރެވިފައިވާ މައުޟޫއަށް މިނިސްޓަރ އޮފް ހެލްތު އަބްދުﷲ އަމީން ތަޤުރީރު ކުރެއްވުމަށް ވަނީ ހަމަޖެހިފައެވެ. މިއަހަރު ޤައުމުތަކުގެ ވަފުދުގެ އިސްބޭފުޅުން ތަޤްރީރު ކުރެއްވުމަށް ހަމަޖެހިފައިވާ މައުޟޫއަކީ:\n"Universal Health Coverage: Leaving no one behind"\nމިއަހަރުގެ ހެލްތު އެސެމްބްލީ ކުރިއަށްދާއިރު، ދިވެހިރާއްޖެއިން ކޯ-ސްޕޮންސަރ ކޮށްގެން2ސައިޑް އިވެންޓެއް ބޭއްވުމަށް ހަމަޖެހިފައިވެއެވެ. މިސައިޑް އިވެންޓްތަކުގައި މަޝްވަރާކުރެވޭނީ މައުޟޫއަކީ ސާޖަރީގެ ޚިދުމަތްތައް ރައްކާތެރިގޮތުގައި ފޯރުކޮށްދިނުމާ ބެހޭގޮތުންނާއި ތިމާވެއްޓަށް އަންނަ ނޭދެވޭ ބަދަލުތަކާއި ގުޅިގެން ސިއްޚަތަށް ކުރާ އަސްރުތަކާ ގުޅޭގޮތުންނެވެ. މިދެއިވެންޓްގައިވެސް ދިވެހިރާއްޖޭގެ ފަރާތުން ބައިވެރިވެ ވާހަކަދެއްކުމަށް ވަނީ ހަމަޖެހިފައެވެ.\nދޭދޭ ގައުމުތަކުގެ މެދުގައި ގުޅުން ބަދަހިކުރުމަށާއި ރާއްޖޭގެ ޞިއްޙީ ދާއިރާ ކުރިއެރުވުމަށް ޤައުމުތަކާއި އެހީދޭ ޖަމިއްޔާތަކުގެ އެހީތެރިކަން ހޯދިދާނެ ދާއިރާތަކާއިގުޅޭގޮތުން މަޝްވަރާކުރުމަށް ތަފާތު ބައްދަލުވުންތައް ބޭއްވުމަށް ވަނީ ހަމަޖެހިފައެވެ. މީގެ އިތުރުންވެސް ދުނިޔޭގެ ޞިއްޙަތު ޖަމިއްޔާގެ ދެކުނު އިރުމަތީ އޭޝިޔާގެ ރީޖަނަލް ޑިރެކްޓަރ އާއި ސްޓޮޕް ޓީބީ، ގްލޯބަލް ފަންޑް، އިންޓަނޭޝަނަލް އޯގަނައިޒޭޝަން ފޯރ މައިގްރަންޓްސް ފަދަ ޞިއްޙަތާއި ގުޅުންހުރި ޖަމިއްޔާތަކާއިއެކު ބައްދަލުވުންތައް ބޭއްވުމަށް ވަނީ ހަމަޖެހިފައެވެ.\nމިދިޔަ އަހަރެކޭވެސް އެއްފަދައިން މިއަހަރުގެ އެސެމްބްލީއާއި ގުޅުވައިގެންވެސް "ވޯކް ދަ ޓޯކް"ގެ ނަމުގައި ދުޅަހެޔޮ ޞިއްޙަތެއްގައި ހުރުމާއި ހެލިފެލިވެއުޅުމަށް ބާރުއެޅުމުގެ މަޤްސަދުގައި ހިނގާލުމަކާއިއެކު ހަރަކާތްތަކެއް ބާއްވާފައިވެއެވެ. 19 މެއި ގައި ބޭއްވުނު މިހަރަކާތުގައި ދިވެހިރާއްޖޭގެ ވަފްދުންވެސް ވަނީ ބައިވެރިވެފައެވެ.


މިއަހަރު ޑަބްލިއުޓީއެމްގައި އިސްކަންދޭނީ ގުޅުންތައް ބަދަހިކުރުމަށް: ތައްޔިބު މިއަހަރު ޑަބްލިއުޓީއެމްގައި އިސްކަންދޭނީ ގުޅުންތައް ބަދަހިކުރުމަށް: ތައްޔިބު\nމިއަހަރު ޑަބްލިއުޓީއެމްގައި އިސްކަންދޭނީ ގުޅުންތައް ބަދަހިކުރުމަށް: ތައްޔިބު\nމީގެކުރިން ބޭއްވި ޑަބްލިއުޓީއެމް ފެއަރގެ ރާއްޖޭގެ ސްޓޭންޓު ފޮޓޯއެއް، ފޮޓޯ : ފައިލް ފޮޓޯ- ޕީއެސްއެމް ނިއުސް\nމިއަހަރުގެ ޑަބްލިއުޓީއެމް ފެއަރގައި ބޮޑަށް އިސްކަންދޭނީ ގުޅުންތައް އަލުން ބަދަހިކުރުމަށްކަމަށް އެމްއެމްޕީއާރުސީގެ މެނޭޖިންގ ޑިރެކްޓަރ ތޮއްޔިބު މުޙައްމަދު ވިދާޅުވެއްޖެއެވެ.\n"ޑަބްލިއުޓީއެމް" ފެއަރއަކީ ދުނިޔޭގެ އެކި ޤައުމުގެ ފަތުރުވެރިކަން އިސްތިހާރުކޮށް ކުރިއެރުވުމަށްޓަކައި ކޮންމެ އަހަރަކުވެސް ބައިނަލްއަޤްވާމީ ފެންވަރުގައި ބާއްވާ ފެއަރއެކެވެ. މިއީ މުޅި ދުނިޔޭގައިވެސް ފަތުރުވެރިކަން ޕްރޮމޯޓްކުރުމަށް ބާއްވާ އެންމެ ބޮޑު އެއް ހަރަކާތެވެ.\nމިއަހަރުގެ ޑަބްލިއުޓީއެމް ފެއަރގައި އެމްއެމްޕީއާރުސީއާއެކު ރާއްޖޭގެ ފަތުރުވެރިކަމުގެ ސިނާއަތުގައި މަސައްކަތްކުރާ 58 ކުންފުންޏަކުން 92 މީހުން ބައިވެރިވާނެކަމަށް އެމްއެމްޕީއާރުސީން ބުނެއެވެ. ރާއްޖެއިން ކޮންމެ އަހަރަކުވެސް ޑަބްލިއުޓީއެމް ފެއަރގައި އަންނަނީ ބައިވެރިވަމުންނެވެ. މިއީ ރާއްޖެއިން ޑަބްލިއުޓީއެމް ފެއަރގައި ބައިވެރިވާ 37 ވަނަ އަހަރެވެ.\nކޯވިޑް19 އާއި ހެދި މިދިޔަ އަހަރުގެ ޑަބްލިއުޓީއެމް ފެއަރ ބާއްވާފައިވަނީ ވަރޗުއަލްކޮށެވެ. އެހެންކަމުން ފިޒިކަލްކޮށް ދާއިރާގެ ފަރާތްތަކާއި ބައްދަލުވެ ވާހަކަދައްކާލުމުގެ ފުރުސަތު މިދިޔަ އަހަރު ވަނީ ނުލިބިއެވެ. އެއް އަހަރުގެ މެދުކެނޑުމަކަށްފަހު މިއަހަރުގެ ޑަބްލިއުޓީއެމް ފެއަރ އޮންނާނީ ފިޒިކަލްކޮށެވެ.\nލަންޑަންގައި ކުރިއަށްދިޔަ ޑަބްލިއުޓީއެމް ފެއަރގައި ރާއްޖޭގެ ސްޓޭންޑް- ފޮޓޯ: ޕީއެސްއެމް\nޕީއެސްއެމް ނިއުސްއަށް މައުލޫމާތުދެއްވަމުން އެމްއެމްމްޕީއާރުސީގެ މެނޭޖިންގ ޑިރެކްޓަރ ތޮއްޔިބު މުޙައްމަދު ވިދާޅުވީ، މިއަހަރުގެ ޑަބްލިއުޓީއެމް ފެއަރގައި ބޮޑަށް އަމާޒުކުރާނީ ކޯވިޑާއިއެކު ގެއްލުނު ގުޅުންތައް އަލުން ބަދަހިކުރުމަށްކަމަށެވެ. އަދި ދާއިރާގެ ފަރާތްތަކާއި ބައްދަލުކޮށް ގުޅުންބަދަހިކޮށް ވިޔަފާރިތައް ކުރިއެރުވުމަށްވެސް މިއަހަރުގެ ޑަބްލިއުޓީއެމް ފެއަރގައި ވަރަށް ބޮޑަށް އިސްކަންދެއްވާނެކަމަށް ތޮއްޔިބު ވިދާޅުވިއެވެ.\n"ގެއްލުނު ދޮޅު އަހަރު ނުވަތަ2އަހަރު ތެރޭ ވަރަށް ގިނަ ބަޔަކަށް ފިޒިކަލް ގުޅުން ކެނޑިފައި ހުންނާނީ ދެއްތޯ. މިއަހަރު ބޮޑަށް ފޯކަސް ކުރާނީ އެ ޕްލެޓްފޯމް ޤާއިމްކުރުން އެއީ އެއްކަންތައް. އަނެއްކަމަކީ ހަމަ ވީހާވެސް ބޮޑަކަށް ނެޓްވޯޓްކޮށްގެން ބިޒްނަސްތައް ރަނގަޅުކުރުން އެއްބަޔަކު އަނެއްބަޔަކަށް. ރާއްޖެއަކީ މިވަގުތު ދަތުރުކުރަން އެންމެ ރަނގަޅު އެއްތަންކަމަށް އެކިއެކި ޕްލެޓްފޯމްތަކުގައި ބުނެދީ މީޑިއާތަކަށް އިންޓަވިއުތައްދީ، އެކިއެކި ޓްރެވެލް އެޖެންޓްސް، ޓުއަރ އޮޕަރޭޓާރސްއާއި ބައްދަލުކޮށް އެޝުއަރެންސް ދިނުން ރާއްޖެއަކީ މިވަގުތު އެންމެ ސޭފް އެއް ޑެސްޓިނޭޝަންކަމަށް." ތޮއްޔިބު ވިދާޅުވިއެވެ.\nރާއްޖޭގެ ފަތުރުވެރިކަމަށް ތަފާތު އެކިއެކި ޕްރޮޑަކްޓްތައް އިތުރުކުރުމުގެ މަސައްކަތް ސަރުކާރުން އަންނަނީ ކުރަމުންނެވެ. އޭގެތެރޭގައި މައިސް ޓޫރިޒަމް ހިމެނެއެވެ.\nތޮއްޔިބު ވިދާޅުވީ ޑަބްލިއުޓީއެމްއަށް ލަންޑަންއަށް ކުރާ ދަތުރުގެ ތެރެއިން ރާއްޖޭގައި މައިސް ޓޫރިޒަމް ކުރިއެރުވުމަށް އައު ކެމްޕެއިނެއް ވިޒިޓް މޯލްޑިވްސްއިން ފަށާނެކަމަށެވެ. އެގޮތުން ލަންޑަންގައި ބައްދަލުވުންތަކާއި، އިންސެންޓިވްތަކާއި، ކޮންފަރެންސްތަކާއި، އެގްޒިބިޝަންތައް ބާއްވާ މީހުންނާއި ބައްދަލުކޮށް ލަންޑަންގައި ރޯޑްޝޯއެއްވެސް ބާއްވާނެކަމަށެވެ. މި ހަރަކާތުގައި ޑަބްލިއުޓީއެމްއަށް ރާއްޖެއިންދާ ކުންފުނިތަކުންވެސް ބައިވެރިވާނެއެވެ. މިއަހަރުގެ ޑަބްލިއުޓީއެމް ފެއަރ އޮންނާނީ ނޮވެމްބަރ މަހުގެ 1 އިން3އަކަށް ލަންޑަންގައެވެ.


India aa dhekolhah foreign ministry kurimathee muzaaharaa koffi\nއިންޑިއާއާ ދެކޮޅަށް ފޮރިން މިނިސްޓްރީ ކުރިމަތީ މުޒާހަރާ ކޮށްފި\nފޮރިން މިނިސްޓްރީ ކުރިމަތީ މުޒާހަރާ ކުރަނީ -- އަވަސް ފޮޓޯ\nރާއްޖޭގައި އިންޑިއާގެ ނުފޫޒު ގަދަވާ ކަމަށް ބުނެ އާންމުންގެ ބަޔަކު ނިކުމެ ފޮރިން މިނިސްޓްރީ ކުރިމަތީ މިއަދު މުޒާހަރާ ކޮށްފި އެވެ.\n"އިންޑިއާ އަައުޓް" ލިޔެފައިވާ ދިދަތަކަކާއި ދިވެހި ގައުމީ ދިދަ ހިފައިގެން ތިބެ ފޮރިން މިނިސްޓްރީ ކުރިމަތީ މުޒާހަރާ ކުރި މީހުން ވަނީ ރާއްޖޭގައި އިންޑިއާގެ ނުފޫޒު ގަދަވެފައިވާ ކަމަށް ބުނެ އެކަމާ ދެކޮޅަށް އަޑުުއުފުލާފައެވެ. އަދި ރާއްޖޭގައި އުޅޭ އިންޑިއާ މީހުންގެ ފަރާތުން ދިވެހިންނަށް ތަފާތު ގޯނާތަކާއި ކުރިމަތިލާން ޖެހިފައިވާ ކަމަށާ އެކަންކަން ބެލުމަށް ސަރުކާރު "ނުކުޅެދި" ފައިވާ ކަމަށް ބުނެ އެ މީހުން ވަނީ ހިތްހަމަ ނުޖެހުން ފާޅުކޮށްފައެވެ.\nރިސޯޓެއްގެ އިސް މަގާމެއްގައި ހުރި އިންޑިއާ މީހަކު ދިވެހި އަންހެން ކުއްޖަކަށް ޖިންސީ ފުރައްސާރަ ކުރި މައްސަލައާ ދާދި ފަހުން މިސްކިތެއްގެ ތެރޭގައި ދުވަސްވީ މީހަކާއި މާރާމާރީ ހިންގި އިންޑިއާ މީހާގެ މައްސަލައާ މަސްތުގެ ހާލުގައި މަގުމަތީ ހުރެ ދީނަށް ފުރައްސާރަކުރި އިންޑިއާ މީހާގެ މައްސަލަވެސް ސަރުކާރުން ބަލާފައިނުވާ ކަމަށް އެ މީހުން ބުނެ އަޑުއުފުލާފައިވެއެވެ.\n15 މީހަކު ބައިވެރިވި މި މުޒާހަރާއަކީ އިދިކޮޅުން އިންތިޒާމު ކުރި ހަރަކާތަކަށް ނުވި ނަމަވެސް މުޒާހަރާގައި ތިބީ އިދިކޮޅު އެއްވުންތަކުން އާންމުކޮށް ފެންނަ ބައެކެވެ. މީޑިއާއަށް އެ ހަރަކާތުގެ މައުލޫމާތު ދިނީވެސް އިދިކޮޅު ހަރަކާތްތަކުގައި އިސްކޮށް އުޅޭ ބައެއް އެކްޓިވިސްޓުންނެވެ.\nމި ސަރުކާރާއި އަވަށްޓެރި އިންޑިއާ އާދެމެދު ފަހަކަށް އައިސް ގާއިމުކޮށްފައި އޮތް އާދަޔާ ހިލާފު ގުޅުމަށް އިދިކޮޅުން ފަރާތްތަކުން ފާޑު ކިޔައި ކަންބޮޑުވުން ފާޅު ކުރަމުންދާތާ ގިނަ ދުވަސްތަކެއް ވެއްޖެ އެވެ. އިންޑިއާ އިން ރާއްޖެއަށް އަތްގަދަ ކުރާކަމުގެ ޝަކުވާ އެވެ. އެކި ނަން ނަމުގައި އޮއްސަމުންދާ ލޯނުތަކާއި އެހީތަކުގެ އަދަދު ދެ ބިލިއަނަށް ވުރެ ގިނަ ޑޮލަރަށް އަރައި، ދަރަނީގެ ތިލަފަތް އެ ގައުމަށް ބަރުވެގެންދިއުމާ ގުޅޭ ކަންބޮޑުވުމެވެ. ހެލިކޮޕްޓަރުތަކާއި މަތިންދާބޯޓުތަކާއި މަނަވަރުތަކުގެ ނިވަލުގައި ދިވެހި ފަސްގަނޑަށް ޖަމާވަމުންދާ އިންޑިއާ ސިފައިންގެ އަދަދުތައް އިތުރުވުމުގެ ހިތްހަމަނުޖެހުމާއި ހާސްކަމެވެ.\nއެންމެ ބޮޑު މައްސަލައަކަށްވެފައިވަނީ، އެ ހުރިހާ ކަމެއްގެ ތަފްސީލު ސިއްރުކޮށް، މަތިއަޅާފައި ބޭއްވުމަށް ސަރުކާރުން ކުރަމުންދާ މަސައްކަތެވެ. ގައުމީ ސަލާމަތުގެ ބަހަނާގައި، ރާއްޖޭގައި ތިބި އިންޑިއާ ސިފައިންގެ އަދަދު އެކި ގޮތްގޮތަށް އުޅެގެންވެސް ހާމަކުރުވޭ ގޮތެއް ނުވި އެވެ. އިންޑިއާގެ "ދީލަތި" ލޯނުތަކުގެ މައުލޫމާތަށްވެސް އޮތީ އެ ހަމަ އެވެ. އިންޑިއާއާއެކު ވެފައިވާ އެއްބަސްވުންތަކުގެ ތަފްސީލް ހޯދަން ރައްޔިތުންގެ މަޖިލީހުގެ ތެރެއިންވެސް ވަނީ ނާކާމިޔާބުކޮށްލައިފަ އެވެ.


ގޯހީ ފުވައްމުލަކު ފެނެކައިގެ ފުވައްމުލަކު ބްރާންޗްތައް ؟ ނޫނީ މެއިން ބުރާންޗްތައް؟ – Saaim Blog\nގޯހީ ފުވައްމުލަކު ފެނެކައިގެ ފުވައްމުލަކު ބްރާންޗްތައް ؟ ނޫނީ މެއިން ބުރާންޗްތައް؟\nޖޫން 7, 2016saaim\tފުވައްމުލަކު އިރު އިރުކޮޅާ ކަރަންޓު ކެނޑުމުން ދާތީ ފުވައްމުލަކު ރައްޔިތުންވަނީ ރަތައް އަރާފައި އެވެ. ފާޑު ކިޔާ ގިނަ މީހުންގެ ފާޑު ކިޔުންތަށް އަމާޒުވެފައިވަނީ ފެނަކައިގެ ފުވައްމުލަކު ބްރާންޗަށެވެ .\nސަބަބުތަކެއް ނެތިއެއް ނޫނެނެވެ . އެތަކެއް މެނޭޖަރުންނާއި ސްޕައިވައިޒަރުން ލައިގެން ފެނެކައިގެ ފުވައްމުލަކު ބުރާންޗް ހިންގަމުން އަންނައިރު މިފަދަ ކަމެއް ދިމާވުމުން ، އިގިލި ދިއްކުރެވޭނީ ހަމަ އެބޭ ފުޅުންނަށެވެ.\nއެހެންނަމަވެސް ފެނެކައިން ފުވައްމުލަކުގައި ކުރަމުންގެންދާ ކަރަންޓު ފޯރުކޮއްދިނުމުގެ ވިޔަފާރީގައި، ފުވައްމުލަކުން ފުވައްމުލަކުން ފޮނުވި ހާލަތު ބަޔާންކޮއް ފުވައްމުލަކު ފެނެކަ ބްރާންޗަށް ބޭނުންވާ ބައެއް ސަމާނު ފޯރު ކޮއްދިނުމަށް ފެނަކައިގެ މެނޭޖިން ޑިރެކްޓަރ ނިމާލް ގެ އިހްމާލުވުމައި ފަރުވާ ކުޑަކަމުން ދިމާވެގެން އުޅޭ ކަމެއްކަމަށް ބައެއްފަރާތްތަކުން ދެކެއެވެ . ފެނަކަ ފުވައްމުލަކު ބްރަންޗް އިން ފެނެކަ ކޯޕަރޭޝަން އަށް ފުވައްމުލަކު އިންޖީނުގޭގެ ހާލަތު ބާޔާންކޮއް ބޭނުންވާތަކެތި ހޯދުމަށް އެދުނު ލިޔުން އާންމުވެފައި ވުމުން މިކަމަށް އިތުރަށް ބާރު ލިބެއެވެ.\nShare this to your Friends:MoreClick to share on Twitter (Opens in new window)Share on Facebook (Opens in new window)Click to share on Tumblr (Opens in new window)Click to share on Google+ (Opens in new window)Click to print (Opens in new window)Like this:Like Loading...\tfuvahmulah\tPrevious Article މޯލްޑިވިައން އައިޑަލް އަކީ ﷲ ގެ މަގަގަށް މީސްތަކުން ގެނައުމަށް ކުރާ މަސައްކަތާއި ދެކޮޅަށް ފެށި ބޮޑު ހަގުރާމާއެއް\tNext Article Farah Eri Boatu Jurimaana kohffai libey Faisaa Heydha Kuranjeheyney Fuvahmulakah !!